
»Svi smo pozvani 
postati sveti!« 



PAPINA RIJEČ 


Prije svega moramo imati pred očima da svetost nije nešto što mi sami priskrbljujemo, što postižemo našim 
osobinama i našim sposobnostima. Svetost je dar, to je dar koji nam daje Gospodin Isus, kada nas privija k sebi i 
zaodijeva sobom, kada čini da budemo poput njega. U Poslanici Efežanima apostol Pavao kaže da »je Krist ljubio 
Crkvu te sebe predao za nju da je posveti« (Ef 5,25-26). Eto, doista je svetost najljepše lice Crkve, najljepše lice: to 
znači ponovno otkriti sebe u zajedništvu s Bogom, u punini njegova života i njegove ljubavi. Razumije se, dakle, 
da svetost nije povlastica samo nekolicine pojedinaca: svetost je dar koji se pruža svima, bez iznimke, zbog čega 
predstavlja prepoznatljivo obilježje svakog kršćanina. 

Sve nam to pomaže shvatiti kako, da bismo bili sveti, ne moramo nužno biti biskupi, svećenici ili redovnici: ne, 
svi smo pozvani postati sveti! Nadalje, mnogo puta smo u napasti da mislimo kako je svetost pridržana samo onima 
koji imaju mogućnost otrgnuti se od redovitih poslova i posvetiti se isključivo molitvi. Ali nije tako! Neki misle 
da je svetost zaklapati oči i praviti izraze lica kao sa svetih sličica. Ne! To nije svetost! Svetost je nešto veće, dublje 
što nam daje Bog. Štoviše, upravo živeći s ljubavlju i pružajući vlastito kršćansko svjedočanstvo u svakodnevnim 
poslovima pozvani smo postati sveti. I to svatko u životnim uvjetima i stanju u kojem se nalazi. Jesi li posvećeni 
muškarac ili posvećena žena? Budi svet živeći s radošću svoje darivanje i svoju službu. Jesi li u braku? Budi svet 
ljubeći i brinući se za svoga supruga ili suprugu, kao što je Krist činio s Crkvom. Jesi li kršten, a neoženjen? Budi 
svet obavljajući časno i stručno svoj posao i posvećujući svoje vrijeme služenju braći. »Ali, oče, ja radim u tvornici; 
radim kao računovođa, stalno se bavim brojevima, a tu se ne može postati svet...« - »Možeš, itekako! Tamo gdje 
radiš, možeš postati svet. Bog ti daje milost da postaneš svet. Bog ti se objavljuje.« Uvijek i na svakome mjestu 
može se postati svet, to jest možemo se otvoriti toj milosti koja djeluje u nama, vodi nas k svetosti. Jesi li roditelj, 
baka ili djed? Budi svet učeći s velikom ljubavlju djecu ili unuke da upoznaju i slijede Isusa. A potrebna je velika 
strpljivost da bi netko bio dobar roditelj, dobar djed, dobra majka, dobra baka i u toj strpljivosti dolazi svetost: 
ostvarujući strpljivost. Jesi li vjeroučitelj, odgojitelj ili volonter? Budi svet postajući vidljivi znak Božje ljubavi 
i njegove prisutnosti uz nas. Eto: svako životno stanje dovodi do svetosti, uvijek! U tvome domu, na ulici, na 
radnome mjestu, u Crkvi, u tom trenutku i u tom životnom stanju otvoren je put prema svetosti. Nemojte se 
obeshrabriti ići tim putem. Upravo je Bog taj koji nam daje milost za to. Gospodin samo jedno traži: da smo u 
zajedništvu s njim i u službi braći. 

Svaki od nas može izvršiti ispit savjesti, možemo to sada učiniti, neka svatko odgovori sam za sebe, u sebi, u 
tišini: kako smo do sada odgovarali na Gospodinov poziv na svetost? Želim li postati malo bolji, biti bolji Kristov 
učenik, Kristova učenica? To je put svetosti. Kada nas Gospodin poziva da postanemo sveti, ne zove nas na nešto 
teško, žalosno... Sasvim suprotno! To je poziv dijeliti njegovu radost, živjeti i pružati s radošću svaki trenutak 
našega života, pretvarajući to istodobno u dar ljubavi za ljude oko nas. Ako to shvatimo, sve se mijenja i poprima 
novo značenje, lijepo značenje, počevši od malih svakodnevnih stvari. 

»Tko se Boga drži, 
taj ne može propasti!« 


Nakon što se u poslijepodnevnim satima 10. veljače 
1960., prije 55 godina, pročuo glas daje u Krašiću kao 
utamničenik umro zagrebački nadbiskup kardinal 
Alojzije Stepinac, čitavim je svijetom zavladao muk. 
Svjetske su agencije na naslovnicama donijele tu 
vijest opisujući život, gnusno suđenje komunističkog 
režima nadbiskupu Stepincu, njegovo tamnovanje u 
Lepoglavi i uzništvo u Krašiću te junaštvo do svete i 
mučeničke smrti. 



I stodobno jugoslavenski tisak 
tek bi usputno, na prikrivenu 
mjestu donio vijest da je umro 
»dr. Alojzije Stepinac«. Pa ipak, i 
tu je kušnju Katolička Crkva nad¬ 
vladala sviješću da je u nebu do¬ 
bila novog zagovornika. Njegov 
grob u zagrebačkoj prvostolnici, 
koja je od dana njegova ukopa u 
njoj prozvana »Stepinčevom ka¬ 
tedralom«, postao je i do danas je 
ostao mjesto susreta sa Stepinče¬ 
vom žrtvom i nadahnuće ljubavi 
prema Bogu i bližnjemu. 

Smrt na izdržavanju 
kazne 

Kardinal Stepinac dovršio je 
svoju žrtvu u kućnom pritvoru u 
Krašiću, kao u pravom zatvoru. 
Naime, u Rješenju Ministarstva 
unutrašnjih poslova NRH o Nje¬ 
govu premještaju iz Lepoglave u 
Krašić zapisano je »da se premje¬ 
šta na izdržavanje izrečene kazne 
tj. do dana 18. IX. 1962.«. I narod 
je bio uvjeren da je nadbiskup Ste¬ 
pinac u Krašiću pravi zatvorenik. 

U »Prijavi o smrti« stoji zapi¬ 
sano da je: »Stepinac Alojzije [...] 
svećenik« umro »na izdržavanju 
kazne«. Župnik Josip Vraneko- 
vić zapisao je u svom Dnevniku 


6. travnja 1955.: »Milicija stoji u 
dvorištu pred kućom. Pravi za¬ 
tvor!« Istu misao zabilježio je 15. 
kolovoza 1957.: »Župni dvor je 
pravi zatvor.« 

Da je Nadbiskup umro kao 
pravi zatvorenik, svjedoči i či¬ 
njenica da je morao biti pokopan 
prema važećem zakonu u Jugo¬ 
slaviji za zatvorenike, tj. trebao je 
biti pokopan u mjestu smrti. Zato 
je vlast i naredila da ga se pokopa 
u Krašiću, gdje je već bio iskopan 
i grob, a odredila je i ograničen 
broj ljudi koji su mogli prisustvo¬ 
vati ukopu. Osim toga, bilo je za¬ 
branjeno bilo kojoj osobi koja ne 
živi na području krašićke župe 
toga dana unići u mjesto ili u žu¬ 


pnu crkvu. Znakovito je da su 
tako malo selo i njegovu okolicu 
nadzirali brojni pripadnici polici¬ 
je kojih je, po svjedočanstvu po¬ 
licajca Franje Pozderca, koji je i 
sam bio među njima, bilo više od 
600 s naredbom da blokiraju sve 
pristupe Krašiću. 

Daje nadbiskup Stepinac umro 
kao zatvorenik, potvrdio je gosp. 
Milovan Đilas, jedan od najmoć- 


* Gizela Dolgoš, učenica 4. razreda 
Građanske škole u Varaždinu, 
pozdravlja nadbiskupa dr. Alojzija 
Stepinca u Mariji Bistrici, 16. srpnja 
1942. 

nijih članova Komunističke par¬ 
tije Jugoslavije riječima: »Stepinac 
je interniran u rodno selo, s tim 
što mu kazna nije ukinuta.« 

Kardinal Franjo Kuharić po¬ 
svjedočio je: »Komentar naroda 
bio je da je umro svetac i muče¬ 
nik. Prema zakonu kardinal Ste¬ 
pinac, jer je umro kao osuđen i u 
zatvoru, trebao je biti pokopan na 
istome mjestu. Ali u predvečerje 
pokopa došao je u Nadbiskupski 
dvor predstavnik vlasti s viješću 
da se sprovod i ukop mogu izvr- 

siti u zagrebačkoj katedrali.« Mi¬ 
nistar unutarnjih poslova NRH 
Ivan Krajačić doslovno je rekao: 
»Kad je umro, bio sam protiv toga 
da bude sahranjen u rodnom selu 
Krašić, premda je takva odluka 
bila donijeta. Suprotstavio sam se 
tome iz više razloga. Prvo, nisam 
htio da se stvori od Krašića nova 
Marija Bistrica. Naime, sigurno bi 
tu svake godine na godišnjicu nje¬ 
gove smrti bila organizirana veli¬ 
ka manifestacija. Smatrao sam da 
je dvije tisuće ljudi u malom selu 
kao Krašić zapravo mnoštvo svi¬ 
jeta, a u zagrebačkoj katedrali 
može stati i pet tisuća ljudi, vrata 
se zatvore i ništa se ne vidi.« 

Juraj Šimecki, koji je stano¬ 
vao blizu župne kuće u Kraši- 
ću, svjedoči: »Zadnjih dana pred 
Kardinalovu smrt, 18 policajaca 
nadziralo je Kardinala u Kraši- 
ću. Premda je policija to branila, 
više svećenika uspjelo je neopa- 
zice ući u župnu kuću i posjetiti 
ga. Saznao sam po zvuku zvona 
[10. veljače 1960.] i potom s usta 
župnika Josipa Vranekovića da je 
Kardinal umro. Župnik me je po¬ 
slao da donesem biskupsku odje¬ 
ću koja se čuvala u jednoj obitelji 
u Krašiću. Tu su odjeću za Kar¬ 
dinalovu smrt pripremile sestre 
bosonoge karmelićanke u Brezo¬ 
vici, koje je Kardinal utemeljio, i 
one su tu robu povjerile na čuva¬ 
nje spomenutoj obitelji. Sutradan, 
nakon Kardinalove smrti, velik 
broj vjernika molio se nad mr¬ 
tvim tijelom svoga Kardinala. Svi 
su plakali i molili. 

Budući da je državna vlast 
odredila da Kardinal mora biti 
pokopan u Krašiću, zajedno s 
Kardinalovim nećakom iskopao 
sam jamu s lijeve strane glavnog 
oltara župne crkve u Krašiću. Još 
nismo ni završili posao, kad su 
došli novinari koji su nam priop¬ 
ćili da je izdano dopuštenje da se 
Kardinalovo mrtvo tijelo preveze 
u Zagreb. Sjećam se kad se pripre¬ 
malo da se mrtvo Kardinalovo ti¬ 
jelo odnese iz Krašića, da je narod 



* Grob bi. Alojzija Stepinca bio je 
prepun cvijeća i natpisa kojima su 
mu njegovi štovatelji uzvratili za uzor 
evanđeoskog života i žrtvu ljubavi 

plakao i nastojao dotaknuti ga se. 
Potom je objavljena i zabrana da 
mi iz Krašića ne smijemo sudjelo¬ 
vati na sprovodu u Zagrebu, ali ja 
sam autom jednog prijatelja uspio 
poći i sudjelovati.« 

Neizvjesnost glede ukopa 

Odmah nakon Kardinalove 
smrti župni su dvor, crkva i cijelo 
mjesto bili blokirani stražom u ci¬ 
vilu i službenim odorama, kao ni¬ 
kada do tada. Nitko se nije mogao 
približiti Krašiću. Sutradan nitko 
nije mogao ni iz Krašića izaći, ma¬ 
kar imao ne znam kakav posao. 

Dok je režim čvrsto ustrajao 
da se kardinal Stepinac pokopa u 
Krašiću, u mjestu izdržavanja ka¬ 
zne, na sjednici vlade, prema »spe¬ 
cijalnim informacijama« koje je 
Postulaturi 9. travnja 1993. prosli¬ 
jedila Služba za zaštitu ustavnog 
poretka RH, predsjednik vlade dr. 
Vladimir Bakarić je rekao: »Poko¬ 
pat ga da mu se za grob ne zna.« 1 

Odluka kojom je dopušteno 
da se Kardinalov ukop izvrši u 

I CP, sv. CVIll., str. 3070. 


zagrebačkoj prvostolnici donese¬ 
na je posebnim odobrenjem, na¬ 
kon pritiska svjetske diplomacije 
i inzistiranja mons. Franje Šepera, 
apostolskog administratora Za¬ 
grebačke nadbiskupije, prigodom 
posjeta Stjepana Ivekovića, pred¬ 
stavnika Ministarstva unutarnjih 
poslova. 

S Kardinalovim nećakom Fra¬ 
njom Mrzljakom grob pred olta¬ 
rom župne crkve u Krašiću kopa¬ 
li su Juro Penić Ivanko te mladići 
i muževi iz susjedstva. Dirljivo je 
bilo vidjeti kako mala djeca, bilo 
ih je tu i onih do tri godine živo¬ 
ta, nose u crkvu ciglu po ciglu za 
grob onoga koji ih je toliko volio. 

Pokop u zagrebačkoj 
prvostolnici 

Odjednom su u petak poslije 
podne došli strani novinari od ko¬ 
jih je župnik Vraneković doznao 
da će Kardinal biti pokopan u ka¬ 
tedrali u Zagrebu. Župnik bilježi: 
»Pričinilo mi se to nevjerojatnim, 
pa odmah šaljem časnu sestru na 
telefon, da pita, kako stvar stoji. 
Tajnik odgovara, da će večeras ti¬ 
jelo pokojnika prevesti u Zagreb... 
Glas o tome brzo prođe župom... 
Ljudi trče upravo u vinograde, 
da jave onima, koji tamo rade, da 
večeras odvoze mrtvog kardina¬ 
la u Zagreb... Sav je Krašić došao 
na zadnji ispraćaj... Kroz nekoli¬ 
ko sati vjernici su u najvećoj stis¬ 
ci molili krunicu za krunicom... 
Kroz to vrijeme stranci su snimali 
Eminenciju na odru i narod, koji 
je plakao. ‘Nikada u životu nisam 
takova nešto vidio’ - rekao mi je, 
duboko potresen, jedan Ameri¬ 
kanac [...]. 

U 19.30 sati, uz molitvu i plač 
cijele župe, iznijeli su lijes blaže¬ 
nog pokojnika četiri njegova ne¬ 
ćaka pred crkvu, odakle je autom 
prevezen u Zagreb [...]. Kako je 
Krašić ispratio mrtvo tijelo veli¬ 
kog pokojnika, jednako ga je tako 
dočekao Zagreb u plaču i molitvi. 

I tako onaj, koji uz ime Aloj- 
zije nosi još i ime Viktor, postao 

je pravi Victor [- Pobjednik /, jer 
je duša njegova na svom pravom 
mjestu - u nebu, a i tijelo je doš¬ 
lo na svoje mjesto - među svoje 
predšasnike, zagrebačke biskupe 
i nadbiskupe.« 

Župnik Vraneković zabilje¬ 
žio je razmišljanja krašićkih žu- 
pljana: »Njegov je grob ovdje u 
crkvi ostao prazan, ali čemu sam 
se nadao, tako sada vidim, da jest 
tako. Krašićki župljani dočarava¬ 
ju si, kao da je mrtav Eminenci¬ 
ja tu u skromnoj grobnici. Tu oni 
dolaze... Tu djeca dolaze i donose 
cvijeće i mole. Ljudi otvoreno go¬ 
vore, da se ne mole toliko za nje¬ 
ga, koliko njemu... Voljeli smo ga, 
dok je bio tu s nama, ali sada sve 
više vidimo, tko je to bio među 
nama [...]. Sva je župa u crni¬ 
ni prema mjesnom običaju, kako 
biva, kad je smrtni slučaj u poje¬ 
dinoj obitelji.« 

Umro je mučenik i 
ispovjedalac vjere 

Svi Kristovi vjernici bili su 
uvjereni daje umro svetac i muče¬ 
nik. To svjedoči i Spomenica župe 
Uznesenja Bi. Dj. Marije u Zlata¬ 
ru, u koju je župnik Rudolf Svi- 
ben zapisao: »Godina 1960: dne 
10. veljače 1960. - uoči blagdana 
Gospe Lurdske umro je u Krašiću 
zatočeni nadbiskup zagrebački i 
kardinal dr. Alojzije Stepinac. Bio 
je martyr et confessor [mučenik i 
ispovjedalac] za stvar Svete Crkve 
i svoje drage domovine. Od 1946. 
godine, kada je osuđen na zatvor, 
bio je u Lepoglavi do 1951. godi¬ 
ne, a poslije toga bez slobode za¬ 
točen u svojem rodnom mjestu u 
Krašiću do dana smrti. Star je bio 
62 godine. Kardinalski purpur 
nije obukao jer nije htio ostaviti 
svoga puka i otići u Rim. Sprovod 
je bio u zagrebačkoj katedrali 13. 
veljače 1960. u 10 sati prije pod¬ 
ne. U zadnji moment, dan rani¬ 
je, dozvoljen je pokop u Zagrebu. 
Naroda i svećenstva bilo je mno¬ 
go. Opće je mišljenje da je to novi 
hrvatski svetac.« Neka tom uvje¬ 


renju pridonesu članci, prikazi i 
svjedočanstva koji se objavljuju u 
ovom broju Glasnika. Slike koje 
prate tekst također su draga pove- 
znica s Blaženikovim likom i Cr¬ 
kvom koja je u njegovo vrijeme 
bila djelotvorna i snažna usprkos 
sustavnom progonu, što je vidlji¬ 
vo i iz članka o staleškim sveće¬ 
ničkim udruženjima koja je tajna 
jugoslavenska policija ustanovila 
sa svrhom podjele u samoj Crkvi i 
posljedično osnivanjem nacional¬ 
ne Crkve odvojene od Rima. 

Mučenik za jedinstvo 
Katoličke Crkve 

Nikada se kardinal Stepinac 
nije bojao žrtava u očuvanju cr¬ 
kvenoga jedinstva. O tome je pi¬ 
sao jednom svećeniku: »Spome¬ 
nuo sam Vam ovo, da ne klonete, 
kad bih ja baš i umro ovdje, jer 
time ne bi umrla Katolička Crkva, 
osnovana na Petru, i u zadnjoj li¬ 
niji na Kristu Bogu.« 

A ni žrtve nije proklinjao jer je 
znao da u Crkvi Božjoj sve veliko 
nastaje iz odricanja, blagoslovlje¬ 
nog trpljenja i dragovoljnog pri¬ 
hvaćanja nepravdi podnesenih u 
obrani Božje stvari. Značajne su 
njegove riječi u pismu napisanom 
29. travnja 1958.: »Ako misle ova¬ 
kvim mjerama slomiti Katoličku 
Crkvu, onda su velike naivčine, 
jer Crkva se Katolička ne upire 
niti na kardinala Stepinca niti bilo 
kojeg čovjeka, nego na Isusa Kri¬ 


* Mons. Franjo Šeper, nadbiskup 
koadjutor, u molitvi uz odar svoga 
časnog prethodnika bi. Alojzija 
Stepinca 

sta, kojega zamjenjuje na zemlji 
Petar, Sveti Otac. A Petar ne umi¬ 
re, kako piše na jednoj svjetiljci u 
rimskim katakombama, dok su 
pomrli i Neroni i Henrici i Hitleri 
i Staljini, a tako će i drugi. Podrža¬ 
vajte dakle vedar duh optimizma 
kod tamošnjeg klera! Neka se ni 
najmanje ne boji, neka i dalje čuva 
svoje svećeničko dostojanstvo i 
čast, ali i moli za progonitelje, da 
nađu put k Bogu, dok imaju vre¬ 
mena.« A župnik Vraneković za¬ 
bilježio je 26. svibnja 1958. ove 
Kardinalove riječi: »Mogu ja oti¬ 
ći, ali znajte, Katolička Crkva će 
ostati. Pobjeda Crkve je sigurna, a 
ne komunizma. Ni vrata je pakle¬ 
na neće nadvladati, a kamo li Tito 
ili Ranković.« 

Tako svjedoči čovjek koji se 
uzdao u Boga i živio bez straha 
od ljudi. Tu poruku Uredništvo 
prenosi čitateljima Glasnika za 
Stepinčevo 2015. godine. Njome 
nadahnuti neka slijede njegov kr¬ 
šćanski stav i usrdno mole za sko¬ 
rašnje Njegovo proglašenje sve¬ 
tim i poput Njega rastu u ljubavi 
prema Bogu, bližnjemu i svom 
hrvatskom narodu. 

U Zagrebu, na Bogojavljenje, 
6. siječnja 2015. 

dr. Juraj Batelja, postulator 

»Ljubav prema narodu nije predmet 
trgovine ni za novac ni za slavu, nego 
je ona moralna i etička dužnost.« 



* Marijina kongregacija 
II. ženske gimnazije - 
Zagreb, Križanićeva ul., 
s bi. Alojzijem Stepincem 
u Mariji Bistrici, 21. lipnja 
1942. 


Za proslavu blagdana 
bi. Alojzija Stepinca 2015. 
godine Postulatura je 
objavila knjižicu »Poruke 
Stepinčeva groba« koja 
je prošireno izdanje 
knjižice Novi grob 
Blaženog Alojzija Stepinca 
objavljene uz podignuće 
zemnih ostataka tada Sluge 
Božjega Alojzija Stepinca 
iz grobnice na čašćenje 
vjernicima na novom, 
vidljivu i prepoznatljivu 
mjestu. Uz objavljivanje 
te knjižice želim podsjetiti 
njegove štovatelje i 
posjetitelje zagrebačke 
prvostolnice na natpis 
koji je na Blaženikov grob 
postavljen ubrzo nakon 
njegova ukopa. 


* Ovaj moto bi. Alojzija Stepinca prikazao sam pod naslovom »Ne dam se natkriliti« u: Danica 2015. - hn 
vatski katolički kalendar , 1JKD sv. Jeronima, Zagreb, 2014., str. 77.-82. 


Natpis na Stepinčevu 
grobu 

Na grob bi. Alojzija Stepinca 
u zagrebačkoj prvostolnici po¬ 
stavljen je natpis (epitaf) koji ima 
snažnu i trajno vrijednu poruku. 
Stoga sam mišljenja da bi je na 
tome grobu trebalo jasnije aktu¬ 
alizirati. Naime, taj natpis i poru¬ 
ka zoran su opis njegove osobno¬ 
sti i slika njegova života: »Ljubiti 
pravdu, a mrziti nepravdu - to je 
moje načelo. U ljubavi prema hr 
vatskom narodu neću se dati ni 
od koga natkriliti.« 

Spomenuti natpis (epitaf) dao 
je nakon mučeničke smrti bi. 
Alojzija Stepinca na njegov grob 
postaviti mons. Antun Ivandija, 
kustos zagrebačke prvostolnice. 
Ove dvije rečenice doista izvrsno 
predočuju sveti i mučenički život 
zagrebačkog nadbiskupa Alojzi¬ 


ja Stepinca. Više puta sam 
čuo primjedbu, pa i upit, 
zašto su baš te riječi stav¬ 
ljene na Stepinčev grob, jer 
da on te riječi nikada nije 
izgovorio. A on, ne samo 
da je te riječi izgovorio, 
nego one velikim dijelom 
izvrsno predočuju nje¬ 
govu osobu i cjelokupan 
njegov život izgrađen na 
evanđeoskom načelu istine, prav¬ 
de i ljubavi. 


Ljubiti pravdu, a mrziti 
nepravdu 

Kad je prihvatio izbor za za¬ 
grebačkoga nadbiskupa, dr. Aloj- 
zije Stepinac izabrao je za svoje 
životno načelo riječi iz Svetoga 
pisma : »U tebe se, Gospodine, 
uzdam« (Ps 30,2). Snagom toga 
pouzdanja u Boga on je odlučio 
slijediti pravdu i osuđivati svaku 
nepravdu. Tu svoju odluku obra¬ 
zložio je u nagovoru prigodom 
čestitanja za imenovanje zagre¬ 
bačkim nadbiskupom koadjuto- 
rom 3. lipnja 1934. Naime, nakon 
što mu je pozdravne riječi uputio 
pomoćni biskup mons. Franjo Ša¬ 
liš Seewis, Alojzije Stepinac je uz¬ 
vratio kraćim govorom u kojemu 
je istaknuo ovu misao: »Moji su 

nakana i cilj čisti. Slijediti nau¬ 
ku križa te bez ikakvoga straha 
braniti katoličku istinu! Praved¬ 
nost prema onoj - dilexi iusti- 
tiarn et odi iniquitatem - [ljubio 
sam pravdu i mrzio nepravdu] to 
je moje načelo. Ogavnost pre¬ 
ma svakoj nepravdi bila je dubo¬ 
ko uvijek usađena u mojoj duši, 
kao što je i ljubav prema pravdi. 
Pa kao što sam bio za dobro svo¬ 
ga naroda spreman dati sve, tako 
sam spreman na sve i za Crkvu 
katoličku koja me je od najra¬ 
nije mladosti učila dati svakome 
što je njegovo i ljubiti ljude istin¬ 
skom ljubavi.« 1 Dakle, nije upit¬ 
no da su Stepinčeve riječi: ljubi¬ 
ti pravdu a mrziti nepravdu, bile 
njegovo životno načelo, koje je 
vrlo često tijekom svoga pastoral¬ 
noga rada riječima i djelom potvr¬ 
đivao. 

»U ljubavi prema 
hrvatskom narodu 
neću se dati ni od koga 
natkriliti.« 

Ove riječi nadbiskup Stepinac 
izgovorio je prigodom dijeljenja 
sakramenta svete potvrde u župi 
sv. Ane u Križevcima. Tu sjajnu 
rečenicu, koja bi morala biti uzor 
svakom Hrvatu, izgovorio je u 
okolnostima kada su se pojedini 
političari udarali u prsa hvaleći se 
hrvatstvom kao političkom inači¬ 
com, ali ne i stvarnim programom 
koji bi promicao hrvatsko ime, 
čast i kršćansko dostojanstvo hr¬ 
vatskog čovjeka te njegovu kul¬ 
turnu baštinu i državnost. 

Hrabro sučeljavanje s 
protivnostima 

Program kanonskoga pohoda i 
podjeljivanja sakramenta potvrde 
u križevačkom crkvenom kotaru 

1 Alojzije STEPINAC, nadbiskup zagrebački, Pro¬ 
povijedi, govori, poruke (1934. — 1940.), (ur. Juraj BA- 
TEEJA), Postulatura bi. Alojzija Stepinca, Zagreb, 
2000, str. 3. 


Nadbiskup je donio i o tome oba¬ 
vijest proslijedio župnicima dav¬ 
no prije nego li se znalo da će HSS 
u Križevcima pripremiti kome¬ 
moraciju u častdr. Antunu Radiću 

1 dr. Đuri Basaričeku, koji su kao 
hrvatski poslanici 20. lipnja 1928. 
ubijeni u Saveznoj skupštini u Be¬ 
ogradu. Kad se nadbiskup koa- 
djutor Alojzije Stepinac već kre¬ 
tao križevačkim kotarom i dijelio 
sakrament potvrde, dr. Rudolf 
Gregurek (liječnik), predsjednik 
mjesne organizacije HSS-a u Kri¬ 
ževcima, a po odluci dr. Mačeka, 
predsjednika HSS-a, dana 17. lip¬ 
nja 1936, dakle, samo četiri dana 
prije sv. potvrde u Križevcima, 
došao je u župni ured u Križev¬ 
cima i uz prijeteće riječi iznio žu¬ 
pniku svoje neslaganje sa sveča¬ 
nostima povezanima uz dijeljenje 
sakramenta potvrde za dan koji je 
predsjednik HSS-a odredio kao 
dan žalosti. 

Štoviše, dr. Gregurek je 
nagovijestio da u slučaju »bude 
li se dijelila sv. potvrda toga 
dana, da neće sudjelovati članovi 
organizacije niti u banderiju, a 
niti će se stavljati na bilo kakovu 
dispoziciju župnom uredu. 
Ujedno, da neće biti i neki kumovi 
toga dana, već da će ići u drugu 
župu na potvrdu. Ujedno je 
izjavio da je toga dana dozvoljeno 
u Zagrebu i u drugim župama 
služiti requiem za pok. Radića«. 2 

2 Dr Akj^ije Stepinac, nadbiskup koadjutor , Dnevnik, 


* BI. Alojzije Stepinac pričešćuje 
školsku djecu na Euharistijskom 
kongresu u Čakovcu, 25. kolovoza 
1935 - 

Uskoro su župniku došli je¬ 
dan gradski vijećnik, gradski 
načelnik i zamjenik ravnatelja 
policije i nastale prilike prika¬ 
zali »alarmantnima« jer »se već 
letci štampaju protiv održanja 
Firme na 20. o. m. te se u let¬ 
ku poziva na apstinenciju bude 
li se Firma ipak toga dana dr¬ 
žala«. U jednome od tih letaka 
pisalo je: »I u Križevcima htjeli 
smo održati zadušnice, ali nam 
to nije moguće. Buduć je za 
taj dan određena sv. Potvrda sa 
strane onih koji su to određiva¬ 
li ne vodeći računa o tom danu, 
kada se održavaju zadušnice i 
da je to dan opće hrvatske ža¬ 
lost, Župni ured u Križevcima 
bio je pravovremeno zamoljen 
da odgodi dijeljenje Sv. Potvrde 
sa subote na nedjelju 21. o. m, 
a na dan 20. lipnja da se održe 
zadušnice što bi se lagano izve¬ 
sti dalo, no mjerodavni misleći 
da se dovoljno natjecati za Hr¬ 
vatsku samo onda kada se bira 
župnik! 

Prema tome, neće se zadušni¬ 
ce održavati u Križevcima, ali je 
dužnost svih Hrvata da uoči 20. 
lipnja i na dan obljetnice izvjese 
hrvatske zastave ili naše narodne 
s crnim velom. Dužnost je hrvat- 

sv. I, str. 385. 

skog naroda da toga dana ne su¬ 
djeluje ni u kakvim proslavama i 
svečanostima [.. .].« 3 

U ovom letku dr. Gregurek 
podmeće da župnik nije htio 
slaviti misu zadušnicu, što ne 
odgovara istini jer je župnik 
bio spreman slaviti misu, ali je 
nije smio slaviti u crnoj boji, tj. 
za pokojne nego s istom naka¬ 
nom, ali s tekstovima i u bijeloj 
boji radi oktave »Srca Isusova«, 
što znači da liturgijski kalendar 
toga dana nije dopuštao pokoj- 
ničku misu. Osim toga, dio Kri- 
ževčana bio je nahuškan da ih 
je župnik Valjak iznevjerio jer 
je za župnika izabran uz njiho¬ 
vu pomoć, a kad dođe do nadbi¬ 
skupa, ne daje prednost njima, 
nego jugoslavenskom Sokolu 
koji je pozvao na doček Nadbi¬ 
skupa. 4 

Crkva je uvijek 
osluškivala bilo naroda 

Imajući u vidu sve ove neu¬ 
godnosti, župnik je nadbiskupu 
Stepincu, koji se tada nalazio »na 
apostolskom putu«, poslao pismo 
s ovim zaključkom: »Kako vidi¬ 
te, oni isti ljudi, koji su od počet¬ 
ka objave Firme znali na koji dan 
Firma pada, te čak bili članovi od¬ 
bora, sada najednom prave pita¬ 
nje o posve crkvenoj stvari. Zato 
uklonimo im razlog ‘sukoba’, koji 
kako izgleda u ime naroda samo 
oni žele i prenesimo cijelu stvar 
kako vam je predložena.« 

Naime, da se izbjegne bilo ka¬ 
kav sukob koji su osmislili pro¬ 
tivnici vjere, župnik Josip Valjak 
predložio je nadbiskupu u spo¬ 
menutome pismu da bi se sv. po¬ 
tvrda dijelila u nedjelju, a u subotu 
neka se održe sve one svečanosti 
koje su bile predviđene za nedje¬ 
lju. Tako je u sporni dan, tj. u su¬ 
botu, Nadbiskup podijelio svetu 

3 Isto, str. 386. 

4 Ovo tumačenje na istom mjestu u Nadbiskup¬ 
skom dnevniku nije upisao sam Nadbiskup, nego je 
vlastoručna bilješka njegova tajnika. 


pričest, obavio pohod svih škola 
i pregledao knjige u župnom ure¬ 
du, čime je izbjegnuto bilo kakvo 
nesuglasje. 

Nadbiskup je u Križevcima 
svečano dočekan 19. lipnja 1936. 
Na zvonjavu zvona u 18 sati sku¬ 
pila su se društva i korporacije 
pred slavolukom podignutim kraj 
kuće Bartaković na Strossmaye- 
rovu trgu. Nadbiskup je došao u 
Križevce s pratnjom, vozeći se od 
Ravnoga na fijakeru. U ime grad¬ 
skog poglavarstva pozdravio ga je 
senator Ivo Brodarić, a kod kape¬ 
le sv. Florijana dočekali su ga de¬ 
kan Ante Kolarić i domaći župnik 
Josip Valjak te grkokatolički žu¬ 
pnik s generalnim vikarom Kri- 
ževačke eparhije dr. D. Šajato- 
vićem. Uz kler tu su bili brojni 
predstavnici katoličkih organiza¬ 
cija, napose gospođe Materinsko¬ 
ga društva. Ulicom Tustora sve se 
to mnoštvo približilo k slavoluku 
na Strossmayerovu trgu, gdje je 
nadbiskupa dočekalo ostalo gra¬ 
đanstvo. Tu ga je u ime općinara 
pozdravio predsjednik gradske 
općine Rudolf Zagar, u ime žu- 
pljana dr. Vladimir Crnčić, koji je 
spomenuo 500. obljetnicu starog 
grada Križevaca, »koji je oduvijek 
odisao duhom rimokatoličke vje¬ 
re i narodnošću hrvatskom«. 

Nakon što je Nadbiskupa u 
ime križevačkog sestrinstva po¬ 
zdravila Josipa Stilinović, obli¬ 
kovala se povorka u kojoj su bili 
muške i ženske narodne škole, za- 
bavište čč. ss. kćeri Božje ljubavi, 
križevačko sestrinstvo, društvo 
franjevaca trećega reda, gimna¬ 


* Crkva sv. Križa najstarija je 
građevina u Križevcima. Prvi put 
se spominje godine 1232., a od nje 
je sačuvan samo bočni portal. U 
njoj je godine 1397. održan Krvavi 
križevački sabor na kojem su 
pogubljeni hrvatski velikaši. 

zijalke i gimnazijalci, križarsko 
bratstvo, srednja poljoprivredna 
škola, Materinsko društvo, Druš¬ 
tvo sveudilj noga klanjanja, grad¬ 
ska glazba, više od 20 svećenika, 
mjesna inteligencija i činovništvo, 
predstavnici mjesnih vlasti te je 
kroz Ulicu kralja Petra prispjela 
na Trg bana Lackovića uz povije¬ 
snu crkvu sv. Križa. Nakon kratke 
stanke povorka je kroz Baltićevu 
ulicu došla u Zakmardijevu i pri¬ 
spjela do župne crkve sv. Ane. Tu 
je Nadbiskupa pozdravio doma¬ 
ći župnik Josip Valjak naglasivši: 
»Svetost sakramenta sv. potvrde, 
koja, ne samo da ne može nikome 
biti na sablazan niti škoditi bilo 
živima bilo pokojnima, nego na¬ 
protiv donosi samo dobro, ople¬ 
menjujući žive, a uz to moleći pri 
dolasku i odlasku za sve pokojne, 
donosi i njima olakšanje i skraćuje 
im čistilišne muke. Bilo je poku¬ 
šaja smetati Vašemu dolasku i Va¬ 
šoj svetoj funkciji, no Vi ćete ipak 
blagoslivljati i za sve se moliti. 

Tko u Vašem sv. činu gleda po¬ 
niženje, škodu za žive ili mrtve, 
sličan je mladiću Savlu koji je go¬ 
nio kršćane, ali je bio bačen s ko¬ 
nja na zemlju i čuo glas: ‘Ja sam 
Krist, koga ti progoniš’; tako će 
Gospod kazniti i one koji žele 
smetati Kristu u Vašoj preuz. oso¬ 
bi. Ali ta kazna neka i njima bude 

poput Savlu na sreću obraćenja, a 
mi ćemo ostati i dalje nepokolebi¬ 
vi katolici - Hrvati.« Nakon toga 
Nadbiskupa je pozdravila Mari¬ 
ca Mlinarić krasnosloveći stihove 
domaćega pjesnika preč. Špire Pe- 
tranovića. Potom je gimnazijalac 
Josip Rogelj (1. raz.) Nadbiskupu 
uručio stručak biranoga cvijeća u 
crvenoj, bijeloj i plavoj boji. 

Pri Nadbiskupovu ulasku u 
crkvu muški crkveni zbor izveo 
je pjesmu Ecce sacerdos magnus - 
Evo veliki svećenik. Nakon što je 
u svetištu pozdravio križevačkog 
vladiku DionizijaNjaradija, Nad¬ 
biskup je progovorio vjerničkom 
mnoštvu o »vjeri pravoj, čvrstoj, 
dubokoj i plodonosnoj«. Nakon 
toga podijelio je oprost i obavio 
molitve s odrješenjem za sve po¬ 
kojne župljane, a žive blagoslovio 
Presvetim Oltarskim Sakramen¬ 
tom. Nakon tih svečanosti do¬ 
brodošlice nadbiskup Stepinac je 
otišao u dvor križevačkog grko- 
katoličkog biskupa. 

Toga dana navečer u 21 sat kre¬ 
nula je bakljada građanstva i dru¬ 
štava od župne crkve do biskup¬ 
skoga dvora. Uz gradsku glazbu i 
Hrvatsko pjevačko društvo »Kal¬ 
nik« u povorci i bakljadi sudjelo¬ 
valo je više od 2000 odraslih oso¬ 
ba. Nakon što je otpjevana pjesma 
»Hrvatskoj« Vilka Novaka, Nad¬ 
biskupa je biranim i zanosnim ri¬ 
ječima pozdravio prof. Branko Ja- 
gar. Na njegove riječi Nadbiskup 
je vrlo srdačno zahvalio obeća¬ 
vajući »da će sve učiniti na slavu 
Božju i na korist naroda čiji je sin 


Od srca zahvaljujemo svim či¬ 
tateljima Glasnika koji su nam 
proslijedili osobne sastavke ili 
članke već objavljene o bi. Aloj- 
ziju Stepincu ili pak dokumente 
pronađene u pismohranama ra¬ 
znih ustanova, a sve sa željom da 
s njihovim sadržajem upozna¬ 
mo širi krug Blaženikovih što¬ 
vatelja. 

i one grude koju je sam osobno 
obrađivao dugi niz godina«. Na¬ 
kon oduševljenog klicanja intoni¬ 
rana je i otpjevana himna »Lijepa 
naša domovino«, a potom se na¬ 
rod uz svirku domoljubnih ko¬ 
račnica vratio u grad. 

Crkva je uvijek uz svoj 
narod 

U subotu je u 8 sati u župnoj 
crkvi bila slavljena sveta misa za 
prvopričesnike kojima je nad¬ 
biskup Stepinac podijelio svetu 
pričest. Uli sati slavio je ponti- 
fikalnu misu uz svečanu i brojnu 
asistenciju. Za vrijeme mise za¬ 
nosno je pjevao mješoviti crkveni 
pjevački zbor. 

Osvrćući se na podmetanja 
protiv ugleda župnika i vjerni¬ 
ka u Križevcima i zlorabeći hr¬ 
vatske nacionalne interese protiv 
vjerskih osjećaja, Nadbiskup je u 
propovijedi naglasio »da se u lju¬ 
bavi prema Hrvatskoj ne da ni od 
koga natkriliti«. Očito njegova 
nakana nije bila sebe učiniti većim 
Hrvatom od drugih, ali se osje¬ 
tio ponukanim upozoriti da se u 
ime nacionalnog osjećaja ne smi¬ 
ju omalovažavati vjerske svetinje. 
Taj njegov istup sukladan je cje¬ 
lokupnom njegovu biskupskom 
djelovanju u kojem je uspostavio 
ravnovjesje između kršćanskoga 
i nacionalnog osjećaja, koji su ne¬ 
prijatelji Crkve uvijek pokušavali 
zlorabiti. 

U 18 sati poslije podne Nadbi¬ 
skup je u pratnji vladike Njaradija 
i ostalih uzvanika posjetio gimna- 


Svaki dopis na Postulaturu bi. 
Alojzija Stepinca kojim se pri¬ 
općuje primljeno uslišanje ili 
uspomena neka bude potpisan 
te obilježen nadnevkom i mje¬ 
stom pisanja. Anonimna se pi¬ 
sma ne arhiviraju. Vjernici koji 
žele ostati anonimni neka to 
napomenu u dopisu. 


ziju, potom srednju poljopri¬ 
vrednu školu gdje se »evociraju¬ 
ći uspomene iz svoga rada na selu 
[...] zanimao za učionice, spava¬ 
nje, stanove, gospodarske zgrade 
i obilazio sav posjed stare uzor¬ 
ne ratarnice«. Potom se u velikoj 
dvorani Hrvatskog doma susreo s 
gimnazijskom mladeži, koja ga je 
dočekala i ispratila pjesmom. 

Navečer u 21 sat u župnoj cr¬ 
kvi sv.. Ane Nadbiskup je prisu¬ 
stvovao »duhovnom koncertu« 
crkvenog pjevačkog društva. Di¬ 
rigirao je prof. Vjekoslav Hrani- 
lović. 

Sutradan 21. lipnja, na Nadbi¬ 
skupov imendan, grad Križevce i 
Nadbiskupa probudila je budnica 
gradske glazbe, a on je već u 7 sati 
slavio svetu misu i potom dijelio 
sakrament svete potvrde. U 16 
sati, na zvuk zvona, sabrao se na¬ 
rod na oproštajne molitve i ispra¬ 
tio svog »milog, mladog natpasti- 
ra koji ode u Miholjac«. 5 

Vjernici Križevaca još su čvr¬ 
šće prigrlili vjeru koju joj je hrabri 
Nadbiskup navijestio i posvjedo¬ 
čio, a cijeli narod i danas se može 
osvjedočiti o istinoljubivosti ju¬ 
načkog pastira koji je zagledan u 
križ Krista Spasitelja neustrašivo 
zastupao pravdu, osuđivao ne¬ 
pravdu, imajući na pameti riječi 
kojima je učio i hrabrio hrvatske 
katoličke akademičare i akade- 
mičarke 27. ožujka 1938.: »Mno¬ 
go se, istina, govori o ljubavi 
prema narodu. Ali nerijetko go¬ 
vore o njoj samo zato što kori¬ 
sti njihovom džepu. Drugi opet 
zato da lakše pokriju razne pr- 
ljavštine. Treći zato što su željni 
slave. No, za uvjerenog katolika 
ljubav prema narodu nije pred¬ 
met trgovine ni za novac ni za 
slavu, nego je ona moralna i etič¬ 
ka dužnost.« 6 


5 Sažetak prema izvješću objavljenom u dnevniku 
Hrvatska strada, 23. lipnja 1936. 

6 Hrvatska stra%j, 29. ožujka 1938., br. 72, str. 2.-3. 

Stepinčeva godina 


Biskupi Zagrebačke crkvene pokrajine na redovitoj su sjednici održanoj 9. rujna 
2014. u Križevcima donijeli odluku da se pastoralna godina 2014./2015. obilježi u 
svjetlu blaženoga Alojzija Stepinca i u poticanju vjernika na intenzivniju molitvu 
za njegovo proglašenje svetim. 


* Na povratku s hodočašća u Mariju Bistricu, dne 11. listopada 2014., 
došli su u Krašić i vjernici iz Ličkog Osika, Gospića i Kule 



Odazivajući se na poziv biskupa 
Zagrebačke crkvene pokrajine da 
hodočaste u mjesta osobitog spo¬ 
mena na žrtvu bi. Alojzija Stepinca: 
Lepoglavu, Krašić i zagrebačku pr¬ 
vostolnicu i mole za njegovo pro¬ 
glašenje svetim, svoj pohod učinile 
su mnoge župe. Tako je na grob bi. 
Alojzija Stepinca hodočastilo više 
župa. Zupljani župe Kašina, pred¬ 
vođeni svojim župnikom Matijom 
Pavlakovićem, hodočastili su 10. 
prosinca 2014., župa Brestje pred¬ 
vođena župnikom Ivanom Filipči- 
ćem 10. prosinca 2014., a u subotu, 
13. prosinca 2014., hodočastili su 
vjernici i svećenici Maksimirsko- 
trnjanskog dekanata. 


U tu svrhu biskupi su pod 
predsjedanjem kardinala Jo¬ 
sipa Bozanića, nadbiskupa zagre¬ 
bačkog i metropolita, donijeli če¬ 
tiri konkretne odredbe: 

1. Neka se svakog 10. u mjese¬ 
cu slavi euharistijsko klanjanje na 
nakanu skore kanonizacije Blaže- 
nika. 

2. Neka se organiziraju hodo¬ 
čašća u mjesta koja su posebno 
obilježila Blaženikov život: Kra¬ 
šić, Lepoglava, Marija Bistrica i 
zagrebačka prvostolnica u kojoj 
je pokopan. 

3. Sjednice Zagrebačke crkvene 
pokrajine neka se održavaju upra¬ 
vo u tim navedenim mjestima. 

4. Sami biskupi neka upute pri¬ 
godno pismo vezano uz nakane 
ove inicijative. 1 

Zagrebačka nadbiskupija na¬ 
dogradila je ove odluke na svom 
Svećeničkom danu 27. listopada 
2014. u Međubiskupijskom sje¬ 
meništu na Šalati, u Zagrebu, gdje 
je mons. Ivan Šaško, pomoćni bi- 

1 Vidi: http://\v\vw 1 zg-natlbiskupija.hr/tlokumen- 
ti/aktualnosti/priopcenje-s-dvadeset-i-druge-sjcdni- 
ce-biskupa-zagrebacke-crkvene-pokrajine 


skup zagrebački, održao izlaganje 
s napomenama i pojašnjenjima 
kako plodonosnije proslaviti ovu 
pastoralnu godinu. 

On je ponajprije podsjetio 
na već donesene odredbe bisku¬ 
pa Zagrebačke crkvene pokra¬ 
jine, a potom istaknuo da je dio 
tih inicijativa već zaživio. Podsje¬ 
tio je na knjižicu tekstova Živjeti 
Krista, izdanu povodom prosla¬ 
ve 10. obljetnice beatifikacije bla¬ 
ženog Alojzija Stepinca. Ta knji¬ 
žica sadrži homilije, tekstove za 
razmatranje, molitveno bdijenje, 
predložak za molitvu krunice, eu¬ 
haristijsko klanjanje i pokorničko 
bogoslužje. 

Pozvao je potom da se svi do¬ 
gađaji, pa tako i priprema Sinode 
Zagrebačke nadbiskupije, osvijetli 
Blaženikovim likom. Istodobno 
je zamolio svećenike da korone 
svećenika i dekanatske sastanke 
upotpune predavanjima, poticaji¬ 
ma i primjerima iz života bi. Aloj¬ 
zija Stepinca kao nadahnućem za 
svoj pastoralni rad i osobni život. 

Zamolio je svećenike da i sami 
stvaraju tekstove za klanjanja, 


predloške za službu Riječi, raz¬ 
matranja itd. Pozvao je i da se 
Blaženikova pisana ostavština što 
prije objavi, a osobito u elektro¬ 
ničko me obliku. Naglašeno je 
bilo da su došašće i korizma oso¬ 
bito pogodna vremena za pasto¬ 
ralne djelatnosti nadahnute likom 
bi. Alojzija Stepinca, pri čemu je 
mons. Šaško obećao izraditi pri¬ 
godne meditacije i tekstove za 
primjenu u liturgijskim slavljima. 

Krešimir Žižek 


Molitva u čast blaženoga 
Alojzija Stepinca, 
biskupa i mučenika 

Gospodine Bože, ti si sluzi 
svome Alojziju Stepincu udi¬ 
jelio milost ne samo vjerovati 
u Isusa Krista nego i trpjeti za 
njega. Neustrašivim apostol¬ 
skim žarom i ljubavlju prema 
Crkvi ostao je vjeran do smrti. 
Ubroji blaženoga Alojzija 
među svece sveopće Crkve, da 
nam bude primjer i zagovor¬ 
nik u borbama života na putu 
vječnoga spasenja. Po Kristu 
Gospodinu našemu. Amen. 


PORUKA NAŠEM VREMENU 

»Hostija sveta Tebe sakriva, 
al’ vjera zbori: ovdje je Bog!« 


Hrvatski su se katolici u program međunarodnih 
euharistijskih kongresa postupno uključivali i 
ostvarili velebno djelo euharistijskoga pokreta, 
koji je Crkvi u Hrvata osvjetlao lice pred političkim 
protivnicima, kojih nije manjkalo. Također je 
učvrstio unutarnje jedinstvo katolika koje je, uslijed 
nasrtaja raznih, osobito bezbožnih, ideologija i 
političkih prilika, bilo ugroženo. 

U nizu prikaza euharistijskih kongresa u hrvatskim 
biskupijama između dvaju svjetskih ratova u prvoj 
polovini dvadesetoga stoljeća, kako župnih tako i 
dekanatskih, krajevnih, biskupijskih i nacionalnih, 
želim na korijenima novije povijesti Crkve u 
Hrvata prepoznati preporodnu snagu euharistijske 
evangelizacije suvremenog čovjeka i društvenih 
prilika u kojima živi i proročki govor Crkve, koji je po 
slavljenju, čašćenju i blagovanju Euharistije svakom 
čovjeku dostupan i shvatljiv. 

U ovom broju Glasnika prisjetimo se Euharistijskog 
kongresa održanog u Puli od 7. do 10. lipnja 1923. 


Prvi Biskupijski 
euharistijski kongres 
Porečke i Pulske biskupije 
u Puli od 7. do 10. lipnja 

1923. 

Na području današnje Poreč¬ 
ke i Pulske biskupije do završet¬ 
ka Drugoga svjetskog rata djelo¬ 
vale su četiri biskupije: Porečka, 
Pulska, Koparska i Tršćanska. 
Kandidati za biskupijske svećeni¬ 
ke polazili su klasičnu gimnaziju 
u koparskom sjemeništu, a bogo¬ 
sloviju u goričkom. Godine 1938. 
Tršćansku i Koparsku biskupiju 
preuzeo je biskup Antonio San- 
tin, rodom iz Rovinja. Porečku i 
Pulsku biskupiju preuzeo je kra¬ 
jem veljače 1942. novoposvećeni 
biskup Raffaele Mario Radossi, 
Crešanin, franjevac konventua- 
lac. Na području tršćanske i ko- 

* Euharistijski 
kongres u Puli godine 
1923. odvijao se u 
katedrali Uznesenja 
Blažene Djevice 
Marije sagrađenoj na 
temeljima crkve koja 
je služila okupljanju 
kršćanskih vjernika u 
vrijeme progona (do 
4. st.) te katedrale 
prvog pulskog 
biskupa Antonija 
( 510 .- 547 .). Ulomci 
podnog mozaika 
(5.-6. st.) i kamena 
plastika sadrže motive 
pelikana, simbola 
Krista koji vlastitom 
krvlju hrani ljude, 
pauna kao simbola 
besmrtnosti, janje 
koje simbolizira 
»Jaganjca Božjeg« 
te vrč s grožđem kao 
simbol Euharistije. 
Motivi su povezani 
i upotpunjeni 
akantusovim lišćem i 
pleterom. 



parske biskupije misilo se na tri 
jezika: na hrvatskom, slovenskom 
i talijanskom. Biskup Radossi je u 
Porečkoj i u Pulskoj biskupiji na¬ 
išao samo na talijanski jezik, pa je 
na tom jeziku tiskan i biskupijski 
glasnik bez i jedne hrvatske riječi. 
Stoga je predstavljanje svećenika 
sudionika euharistijskih kongresa 
na području te biskupije bilo ote¬ 
žano zbog njihova talijaniziranog 
imena i prezimena. Taj problem 
proizlazi i iz činjenice što su sje- 
meništarci u koparskom sjemeni¬ 
štu morali svoj materinski jezik, 
hrvatski ili slovenski, učiti kao 
strani jezik. 1 

Zamah euharistijskom pokre¬ 
tu dao je porečki i pulski biskup 
mons. Trifun Pederzolli. On je 
nakon euharistijskog kongresa u 
Rovinju godine 1922. 2 odredio da 

1 Ivan GRAH, Istarska Crkva u ratnom vihoru 
(1943.-1945.), Pazin, str. 13., 16. 

2 Izvješće o Euharistijskom kongresu održanom 
u Rovinju 31. kolovoza 1922. vidi u »Blaženi Alojzije 
Vepinac«, 21. (2#14.), br. 1., str. 10.-13. 


Zamah euharistijskom pokretu dao je porečki i pulski biskup 
mons. Trifun Pederzolli. On je nakon euharistijskog kongre¬ 
sa u Rovinju godine 1922. odredio da se u njegovoj biskupiji 
svake godine u drugoj župi održi biskupijski euharistijski kon¬ 
gres. Nakon Rovinja godine 1922., biskupijski euharistijski 
kongres održanje u Puli od 7. do 10. lipnja 1923. 


se u njegovoj biskupiji svake go¬ 
dine u drugoj župi održi biskupij¬ 
ski euharistijski kongres. Nakon 
Rovinja godine 1922., biskupijski 
euharistijski kongres održan je u 
Puli od 7. do 10. lipnja 1923. 

Najava kongresa 

Euharistijski kongres u Puli 
najavio je biskup Pederzolli po¬ 
sebnom okružnicom u kojoj je s 
»velikom radošću« najavio njego¬ 
vo održavanje u nedjelju 10. lip¬ 
nja 1923. Odabrao je taj dan i to 
vrijeme jer je pretpostavljao da je 
to doba kad nema velike vrućine, 
i jer će se u mjesecu svibnju pro¬ 
slavljati blagdan Tijelova i duše 


vjernika moći dovoljno pripre¬ 
miti za tako značajan događaj. Bi¬ 
skup je izrekao osobitu radost što 
takvu vijest može obznaniti svo¬ 
joj biskupiji. Ujedno je pozvao 
vjernike da se barem posljednjeg 
dana uključe u proslavu kongre¬ 
sa, osobito u teoforičku procesiju. 
Istaknuo je i nadu da će Odbor za 
pripremu euharistijskog kongresa 
u Puli u svrhu što uspješnije kon¬ 
gresne proslave uspjeti organizi¬ 
rati svoje podružnice i u drugim 
mjestima, i zbivanja rasporedi¬ 
ti tako da neće samo oni vjernici 
koji će sudjelovati u slavlju kon¬ 
gresa od njega imati duhovne ko¬ 
risti. 

Pripremne radnje 

Svjestan »da svaki dobri dar 
dolazi odozgora od Oca svjetlo¬ 
sti« (Jak 1,5.17) zamolio je vjerni¬ 
ke za molitvu za uspjeh tog pr¬ 
vog biskupijskog euharistijskog 
kongresa. Poželio je da ta moli¬ 
tva bude goruća i stalna. Štovi¬ 
še, reče: »Određujemo u tu svr¬ 
hu da se potakne vjernički narod 
da uzdiže javno molitve Gospo¬ 
dinu i da se često moli Oče naš 
i Slava Ocu prije Tantum ergo 
- Divnoj dakle za vrijeme sve¬ 
čanog izlaganja Presvetog Ol¬ 
tarskog Sakramenta. Osim toga 
biskup je zamolio svećenike da 
tijekom svibnja i Marijanskih 
pobožnosti pripravljaju vjerni¬ 
ke za euharistijski kongres, a nije 
propustio istaknuti da će dobra 
priprava za nj biti i sudjelovanje 
na talijanskom nacionalnom eu- 
haristijskom kongresu koji se te 
godine proslavljao u Genovi od 
23. do 27. svibnja. U istoj okruž¬ 
nici poželio je da se i za taj na¬ 
cionalni (talijanski) euharistijski 
kongres vjernici priprave tro¬ 
dnevnicom unutar Marijanskih 
pobožnosti ili sudjelovanjem ba¬ 
rem zadnji dan na tom euhari- 
stijskom kongresu. Naravno, u 
svim župama biskupije »posljed¬ 


nji dan kongresa u Puli morat će 
imati značaj euharistijske nedje¬ 
lje«. Osim toga, biskup je zamo¬ 
lio svećenike da se pobrinu kako 
bi oni vjernici »koji će ostati kod 
kuće mogli primiti svetu pričest 
i barem nekoliko sati provesti u 
klanjanju pred izloženim Pre¬ 
svetim Oltarskim Sakramentom 
svečano ukrašenim, kojega će 
pohraniti predvečer, nakon što 
će ga prema mogućnostima pro- 
nijeti u svečanoj procesiji«. 3 

Predviđajući velike troškove 
u pripremi i u proslavi Euhari¬ 
stijskog kongresa, a što je neus¬ 
poredivo s duhovnim darovima 
koje će on donijeti, biskup je po¬ 
taknuo vjernike na velikoduš¬ 
nost i odredio da se u svim cr¬ 
kvama biskupije u 2. korizmenu 
nedjelju (25. veljače 1923.) pri¬ 
kupi novac i pošalje u biskupiju. 4 

Posebnim dopisom javnosti 
se obratio i Raffaele Fulin, de¬ 
kan Kaptola i predsjednik Od¬ 
bora za prvi biskupijski kongres 


3 »II primo Congresso eucaristico tliocesano«, u: 
Scintilla (Po/a), \\ollettino ttfj. del Congresso Eucaristico , 1. 
(1922.), br. 10, str. 1. 

4 Trifun PEDHR/Ol A i, »Al Ven. Clero della Di- 
ocessil«, Poreč, 22. studenoga 1922., u: Scintilla (Pola). 
Po tiet ti no ie[f. del Congresso Eucaristico, 1 (1922.), br. li, 
str. 1.-2. 


Porečke i Pulske biskupije. Svoj 
proglas, potpisan u Puli 6. pro¬ 
sinca 1922., naslovio je riječima 
proroka Izaije: »Svi koji ste žed¬ 
ni, dođite na vodu« (Iz 55,1): »... 
žedni svjetla, istine, mira, sreće, 
besmrtnosti dođite na euharistij- 
sko otajstvo«. U njega se pouz- 
daje Onaj koji je pozvao Zakeja, 
malene po moralnom stasu, da bi 
ih uzdigao u najveće visine; koji 
je prihvatio i pročistio Magda¬ 
lenu i učinio je sjajnim biserom 
u sjaju novoga njegova Kraljev¬ 
stva. 

On ne veliča samoga sebe; po¬ 
stoji Drugi koji se brine za nje¬ 
govu slavu. To je Otac: Onaj 
koji, kad je projektirao svemir i 
ljudima napučivao beskrajne ze¬ 
maljske prostore, sve je činio po 
svojoj riječi. Njega slavi i njego¬ 
va Zaručnica Crkva, tajanstvena 
Žena koju vidilac u Apokalip¬ 
si promatra čudesno odjevenu u 
sunce, a David ju je promatrao 
kao kraljicu uz bok vrhovnoga 
Kralja. Stoga je potrebno da se 
svećenici i vjernici na sveti način 
pripreme za prvi biskupijski eu¬ 
haristijski kongres. 

Budući da su se u javnosti čuli 
prigovori kako »Pula nije pri¬ 
mjerena za ukrepljenje vjere«, 

biskup Trifun je ustvrdio da Cr¬ 
kva u Puli nije uništena, premda 
u njoj vlada vjerska ravnoduš¬ 
nost. »Ali mi imamo pouzdanje; 
pouzdajemo se osobito u Kri¬ 
stovu riječ kojom Bog može iz 
kamena podići djecu Abrahamo- 
vu. U Puli ima mnogo plemeni¬ 
tih duša koje duboko ćute svoju 
vjeru iz koje crpe snagu za život 
i trajnu mladost. One će svojom 
žarkom molitvom i zauzetom 
djelatnošću pridonijeti da se ra¬ 
stopi let u srcima ravnodušnih, 
osobito kod muškaraca, i kon¬ 
gres će sjajno uspjeti i biti divan 
primjer drugim gradovima bi¬ 
skupije gdje će se sljedećih godi¬ 
na održavati kongresi«. 5 

Na osobit način odbor je za¬ 
molio svećenike koji se još nisu 
uključili u biskupijsko udruže¬ 
nje svećenika klanjatelja da to 
učine sada, kako bi broj svećeni¬ 
ka klanjatelja bio istovjetan bro¬ 
ju svih svećenika u biskupiji. 


Nakane kongresa i njihova 
provedba 

Odbor je odredio i nakanu 
ovoga kongresa: obraćenje zablu¬ 
djele naše braće i bujan euharistij- 
ski život u svim dušama. Odbor 
je donio i slijedeće odluke: 

Q U svim župama treba os¬ 
novati odbor koji će pripomoći 
da što veći broj vjernika obaju 
spolova sudjeluje na euharistij- 
skom kongresu. 

3 Duša odbora bit će župnik 
koji će u svojim propovijedima 
često govoriti o sakramentu lju¬ 
bavi prosvjetljujući pamet svojih 
vjernika i paleći vatru pobožno- 
sti u njihovih srcima. 

^Jednom na mjesec skupljat 
će se novčani prinosi među vjer¬ 
nicima u crkvi i izvan nje, koji će 
se proslijediti biskupijskom od¬ 
boru za održavanje kongresa. 


5 Usp. »Per Gesu Eucaristico all’opera tuttil«, u: 
Scintilia (Pola). Organo ufficialeperi/ Congresso Eucaristico , 
2. (1923.), br. 4. str. 2. 



Župnici, koji će predsjeda¬ 
ti župnim euharistijskim odbo¬ 
rima, pobrinut će se i za širenje 
časopisa (La Scintilia - Iskra), 
službeni list Odbora, i prepo¬ 
ručivat će ga svojim vjernicima. 
Istodobno Odbor je zamolio 
svećenike da u uredništvo Iskre 
pošalju članke, kratke i sažete, 
kako bi se mogli u njoj objaviti. 6 

Program euharistijskoga kon¬ 
gresa najavljen je u članku pod 
naslovom »Per Gesu Eucaristico 
all’Opera tutti! - Svi na posao za 
euharistijskog Isusa«. 7 

Staleška okupljanja 

Za vrijeme kongresa održano 
je nekoliko posebnih staleških 
okupljanja: 

A) Za žene u crkvi Gospe od 
Milosrđa govorio je prof. don 
G. Nieder, koji je prisutne po¬ 
taknuo na euharistijski aposto- 
lat. Potom je na temu »La co- 
munione frequente e le opere di 
Carita - Cesta pričest i djela lju¬ 
bavi« govorio don Verla, bisku¬ 
pov tajnik. Nakon toga pročitan 
je i odobren zavjet ženske sekci- 


6 »La parola đel R.mo Presidente del Comitato 
dircttivo«, u: Scintilia (Pola). Bollettino mfj de! Congresso 
Eucaristico , 2 (1923.), br. 4., str. 2.-3. 

7 Usp. »Per Gesu Eucaristico all’opera tuttil«, isto, 
str. 1 -3. 


je na prvom euharistijskom bi¬ 
skupijskom konrgesu, a glasi: 

»U da se posvuda promiče 
praksa česte pričesti 

^ da se uz pričest promiču 
djela ljubavi 

3 da se u pobožnim udruga¬ 
ma razviju djela ljubavi, osobito 
konferencije sv. Vinka Paulskoga 
zahvaljujući materijalnoj 
pomoći, moći će se otvoriti put 
prema duhovnoj 

^ upozoriti ravnodušne na 
zapovijed uskrsne ispovijedi i 
drugih kršćanskih dužnosti, po¬ 
sebno pomažući umiruće da na 
vrijeme i s potrebnim raspolože¬ 
njem prime svetu popudbinu.« 8 

15} Za djevojke, u salonu Por¬ 
ta Gemina predavanje je održao 
prof. mons. Luciani na temu »La 
Comunione frequente e le opere 
di Educazione Cristiana - Česta 
pričest i kršćanski odgoj«, koje 
je oduševilo prisutne. Pozvao je 
mlade da budu »goruća vatra i 
svijetle zvijezde Crkve«. 

Okupljene djevojke na pr¬ 
vom euharistijskom kongresu u 
Puli svoja su zborovanja zaklju¬ 
čile ovim odlukama: 

»[J Držati da je Isus posred¬ 
nik između Boga i čovjeka, po¬ 
sredstvom euharistije i sveće- 
ništva, kojega djevojački svijet 
primjereno ne ljubi niti dovoljno 
poznaje. 

3 Da Isus u euharistiji, oso¬ 
bito za djevojke, bude ‘Put, isti¬ 
na i život’ djelujući kao sakra¬ 
ment i kao žrtva. 

3 Isus se moralno uprisut- 
njuje i za djevojke u svojem ‘al- 
ter Christus’, koji je svećenik. 

Q Neka kršćanski odgoj za¬ 
hvati i djevojke, njihovu pamet, 
srce, maštu, pamćenje, fizičke 
snage, raspoloženja te osjećaje za 
ljepotu i umjetnost, jednom ri¬ 
ječju spoj osobnoga ‘ja’, u svojoj 

8 Biskupijski arhiv u Poreču [dalje: BAPj, fond Po¬ 
rečka i Pulska biskupija, serija XXYI/2a Euharistijski 
kongresi, 1912/1935., Pula, 1923. 

osobi i prošireno u odnosu pre¬ 
ma obitelji, mjesnoj zajednici, 
društvu, narodu, tj. <ja i društvo>. 

3 Hvaleći, klanjajući se Isu¬ 
su Euharistijskom, izvoru neis¬ 
crpivog nadnaravnog života, tre¬ 
ba nadoknaditi, uzdići, posvetiti, 
spasiti, općenito govoreći, sva¬ 
ki život rođen od žene i osobito 
ženski svijet.« 

Tijekom staleških pouka do¬ 
neseni su ovi zaključci: 

»EJ Poučiti se i poučavati u 
svetoj bitci za kršćanski nauk 
općenito i za euharistiju (žrtvu 
i sakrament) i sveti red, poseb¬ 
no kako prigodnim katehetskim 
poukama tako i u društvima, 
bilo poukom vjeronauka bilo 
odvojenom pripravom dječaka i 
djevojčica, kako u crkvi, u ora¬ 
toriju, ili u primjerenim prosto¬ 
rijama u tu svrhu namijenjenima, 
u dogovoru s odnosnom vlašću. 

a) Mjesečno, ukoliko je 
moguće zajedno, učiniti sat kla¬ 
njanja i opću svetu pričest i ba¬ 
rem svake nedjelje pričestiti se te 
svakodnevno pohoditi Presve¬ 
ti Sakrament s dostojnom dnev¬ 
nom pričesti kako bi za Zaruč¬ 
nika duše crpile: nauk, snagu, 
moral, svetost. 

b) Sudjelovati zajedno na eu- 
haristijskim pobožnostima u 
župi. Osobito se brinući: 

- za nauk i svečanost prvih 
pričesti 

- kititi i držati čisto (u do¬ 
govoru sa župnicima i rektori¬ 
ma crkava) oltare i predmete za 
bogoslužje (odjeću, liturgijske 
predmete...) 

- brinuti se da teški bolesnici 
prime svetu popudbinu, pazeći 
kako na unutarnju pripravu duše 
tako i onu izvanjsku za primanje 
božanskoga Gosta 

- za širenje Lige protiv psov¬ 
ke, protiv prostačkih izraza, pri¬ 
mjenjivati osobna ili zajednička 
djela nadoknade 

- za opsluživanje nedjeljne i 
blagdanske zapovijedi, priku¬ 

pljajući i s ljubavlju bdijući odvo¬ 
jeno nad dječacima i djevojčicama 
da na ispravan, izgrađujući plodo¬ 
nosan način, sudjeluju na nedjelj¬ 
noj i blagdanskoj misi 

- da često izgovaraju riječima, 
i u srcima imaju uzdah: <0 do¬ 
bri Isuse, neka dođe kraljevstvo, 
Tvoje Euharistijsko>. 

EJ a) Gajiti i pokazati pre¬ 
ma svećeniku najveće poštovanje 
zbog njegovog dostojanstva, mo¬ 
leći ako bi koji bio nedostojan i 
prepuštajući se učiti i voditi puto¬ 
vima Gospodnjim od onih koji se 
odlikuju pobožnošću i naukom 
nikad ne ulazeći u posebno pri¬ 
jateljstva s nijednim, pod bilo ko¬ 
jom izlikom. 

b) Poticati molitvom, riječju i 
djelima svećenička zvanja. 

£J| Brinuti se za religioznu 
vjersku uljudbu vlastitu i drugih, 
osobito djevojaka: 

a) dobrom i pobožnom litera¬ 
turom i vršenjem kojeg posebnog 
apostolata 

b) posjećivati i učiniti da drugi 
posjećuju vjerske pouke (kateki¬ 
zam, propovijedi) i tako se pouči¬ 
ti da bi se moglo druge poučavati 

c) sudjelujući na pobožno¬ 
stima u čast Presvete Euharistije 
(javno klanjanje, procesije, hodo¬ 
čašća, euharistijski kongresi) 

d) držeći konferencije na temu 
Euharistije osobito praktične na¬ 
ravi 

e) poštivajući estetske i kultur¬ 
ne mogućnosti, s obzirom na Eu¬ 
haristiju koja je središte kršćan¬ 
skog bogoštovlja i sve ono što na 
nj upućuje dobrom literaturom, 
umjetničkim djelima i, koji ima 
sposobnosti i na znanstveni na¬ 
čin, pišući prozu, liriku, glazbu, 
pjesme, recitacije, crteže, slike, ru¬ 
kotvorine itd. 

f) zauzeto širiti dobru štam¬ 
pu osobito onu koja je vlasti¬ 
ta ženskim organizacijama kao 
i onu koju objavljuju katolički 
izdavači.« 9 

9 Isto. 


C) /a muževe je zborovanje 
bilo u salonu dell’Arco Roma- 

no. Predsjedao je gosp. Valduga, 
u raspravi je sudjelovao i biskup 
mons. Viesinger, generalni vikar. 
Predavanje na temu »La Comu- 
nione frequente ed i doveri della 
Paternita - Cesta pričest i očinske 
dužnosti« održao je prof. Urlba- 
naz. 

On je, kao dobar otac obitelji i 
profesor u gimnaziji, upozorio na 
opasnosti i zasjede koje ugroža¬ 
vaju živote mladih i nastoje zapri¬ 
ječiti njihovu sreću u budućnosti. 
Nakon predavanja i rasprave do¬ 
neseni su sljedeći zaključci: 

»EJ Euharistija je tajna vjere i 
ljubavi. 

J Iz Euharistije i čestog priče- 
šćivanja dolaze velike koristi čo¬ 
vjeku kao pojedincu, članu obite¬ 
lji i društva. 

U Iz česte pričesti, osobito 
očeva obitelji, prima se snaga i po¬ 
trebna mudrost za vršenje njihove 
odgojiteljske dužnosti. 

Prvi biskupijski euharistijski 
kongres izglasao je sljedeće odlu¬ 
ke: 

J Da se u svakoj župi bisku¬ 
pije ustanovi euharistijska škola 
s ciljem da se vjernike upozna s 
uzvišenošću i važnošću tolike taj¬ 
ne i budu dostatno poučeni da se 
za nju pripreme dužnim raspolo¬ 
ženjem. 

J Da se u svakoj župi ustano¬ 
vi udruženje očeva obitelji za pro¬ 
micanje kršćanskog odgoja sino¬ 
va i za borbu protiv potkupljive 
štampe i pornografije.« 10 

U nastavku staleških rasprava 
čulo se kako bi teme koje se tiču 
euharistijskog apostolata i vjer¬ 
skog života općenito trebalo više 
promicati kroz dnevni, tjedni te 
prigodni tisak. Govorili su Nicolo 
Tommaseo, predsjednik Valduga i 
mjesni biskup, koji je duboko ga¬ 
nut zahvalio govornicima i sudio- 

10 Isto. 

nicima staleških pouka sa željom 
da budu dragocjeno blago za nji¬ 
hov život. 

D) Za mladiće staleško zbo- 
r ovan je bilo je u dvorani ško¬ 
le »Dante AUjrftleri«, Predava¬ 
nje je držao don Angeli na temu: 
»La Comunione, frequente gene- 
ratrice di Purezza e di eroismo - 
Cesta pričest, roditeljica čistoće i 
junaštva«. Mladići su sa zanima¬ 
njem slušali predavanje i odušev¬ 
ljeno prionuli uz riječi izgovorene 
»od srca k srcu, od brata k bratu«. 

Pod predsjedanjem don Foga- 
ra iz Gorice i predsjednika Od¬ 
bora mons. Fulina jednoglasno su 
izglasane sljedeće odluke: 

»[J Katolička mladež okuplje¬ 
na na staleškoj pouci prigodom 
euharistijskog kongresa u Puli 
shvaća da su glavni neprijatelji 
mladih duša osobito svjetovnost i 
strasti koje danas dovode do pu¬ 
stoši. 

U Smatra da je oholost suvre¬ 
mene uljudbe nesposobna prona¬ 
ći sredstva koja bi mogla obuzdati 
nećudoređe i vjersko ravnodušje 
zasijano svakovrsnim opakosti¬ 
ma. 

Drže da samo Crkva posje¬ 
duje, osobito u svetoj Euharistiji, 
primjerena sredstva za očuvanje 
čistoće mladih. 

Q Zavjetuje se da će svaki po¬ 
jedinačno uznastojati da se odr¬ 
žavaju ure klanjanja i zajedničke 
pričesti.« 11 

Tijekom kongresnih svečano¬ 
sti, osobito u trodnevnici, pro¬ 
povjednici su pokušali probuditi 
svijest o praktičnom kršćanskom 
životu vjernika, upozoravali su 
na posljedice zbog nepoznava¬ 
nja vjerskih istina, na omalova¬ 
žavanje sakramenta ispovijedi, te 
inzistirali na uvođenju katehet¬ 
ske pouke za odrasle. Osobito su 
značajne propovijedi bile don Še- 
stana, katehista i don Fritza iz Ve- 

11 Isto. 


rone, koji je u svojoj propovije¬ 
di istaknuo potrebu borbe protiv 
psovke. I sam biskup Trifun pro¬ 
govorio je da je psovka poprimila 
razmjer nasilja, osvrćući se da uz 
psovače Voltairea i Renana posto¬ 
je i suvremeni promicatelji psovke 
kao oblik borbe protiv Boga. 

Mons. Bronzin održao je pre¬ 
davanje na temu »La S. Messa e ii 
Populo - Sveta misa i narod«, u 
kojem je prikazao značenje sve¬ 
te mise kao žrtve u kojoj se sam 
Sin Božji žrtvuje. Napomenuo je 
osim toga da on nije tu samo žr¬ 
tva, ni svećenik, jer je dvostruka 
svrha žrtve: klanjanja i zahvale, a 
dvostruki je i plod: nadoknada i 
molba. 

Mons. Monti, profesor gimna¬ 
zije u Pazinu, živahno je iznio 
prosvjed što se dječake nedje¬ 
ljom odvodi u kojekakva sport¬ 
ska društva i priredbe da ne bi 
mogli udovoljiti kršćanskoj po¬ 
trebi nedjeljne svete mise. Isto se 
događa i sa srednjoškolcima i stu¬ 
dentima te je zaželio da bi barem 
u nedjeljno jutro dječaci koji po¬ 
hađaju školu bili oslobođeni svih 
sportskih djelatnosti, a u osnov¬ 
nim školama poželio je da kate¬ 
hete što prije prouče način kako 
omogućiti učenicima sudjelova¬ 
nje u nedjeljnoj euharistiji pozi¬ 
vajući i mlade katolkinje, kako je 
to bilo u Poreču i Malom Lošinju, 
da pripomognu u ovoj djelatnosti. 

Zapažene su odluke kongresa: 

Q Da će svi, osobito rodite¬ 
lji i odgojitelji, primjerom i riječju 
uznastojati da se obdržava zapo¬ 
vijed nedjeljne svete mise. 

3| Da se proširi što je više mo¬ 
guće praksa dnevne svete mise, 
osobito među mladićima i djevoj¬ 
kama iz katoličkih organizacija 
nastojeći da mogu pristupiti i sve¬ 
toj pričesti. 

^ Da se svim sredstvima upu¬ 
ćuje narod da sa svećenikom ak¬ 
tivno sudjeluje u slavljenju mise. 


Q| Da često bude tumačen na¬ 
rodu koji dio svete mise i da se 
poštuje liturgijski život Crkve. 

^ Da za vrijeme sv. mise ni¬ 
šta ne rastresa sabranost, osobi¬ 
to u trenutku neizrecive posvete 
za vrijeme koje se vjernici mora¬ 
ju duboko klanjati Isusu i uputiti 
prema svetoj hostiji pogled vjere i 
ljubavi praćen zazivom: Gospo¬ 
din moj i Bog moj!>,« 12 

U poslijepodnevnom dijelu 
kongresa pred crkvom Svetih Sr¬ 
daca okupilo se mnoštvo naro¬ 
da. Izredala su se trojica govorni¬ 
ka: opat prof. Aleramo Crasovio 
govorio je na temu »L’efficacia 
dell’Eucharistia nella vita sociale - 
Učinkovitost Euharistije u svag¬ 
dašnjem životu«. Mons. Palin go¬ 
vorio je na temu »L’Eucharistia 
vocazioni religiose - Euharistija i 
redovnička zvanja«. Don Mani- 
aghi iz Poreča govorio je na temu 
»L’Eucharistia e ii Papato - Euha¬ 
ristija i papinstvo«. Riječi govor¬ 
nika pale su na plodno tlo. 

Nakon ovog zborovanja svi 
su se okupili u katedralu gdje se 
program nastavio klanjanjem 
pred izloženim Presvetim Sakra¬ 
mentom. Tijekom pobožnosti 
mons. Monti održao je propovi¬ 
jed na temu »La visita Quotidi- 
ana al Santissimo, grande mez- 
zo di Sanctificazione - Svakidanji 
pohod Presvetom Sakramentu, 
moćno sredstvo posvećenja«. 

Svečano bdijenje 

Kasno navečer mnoštvo vjer¬ 
nika opet je ispunilo katedralu i 
prostor oko nje, sabrano čekaju¬ 
ći pred ispovjedaonicama gdje su 
svećenici ispovijedali. Još od dva 
sata poslijepodne 9. lipnja poče¬ 
le su pritjecati kolone pokornika. 
Vrata katedrale bila su cijeli dan 
otvorena jer je mnoštvo ljudi ula¬ 
zilo u svečano ukrašenu katedralu 
na pobožnosti i izlazilo iz nje. U 

12 Isto. 

10 sati navečer započela je ura kla¬ 
njanja s propovijedi. Predvodili su 
je don Spiteri, mons. Muggija i dr. 
Odorizzi. Svaki od njih biranim 
je riječima vjernicima tumačio 
važnost klanjanja i veličanstvenu 
Božju prisutnost u mističnim pri¬ 
likama kruha. U ponoć je zapo¬ 
čela svečana misa, tijekom koje je 
pjevana Perosijeva misa. Prije sve¬ 
te pričesti don Borri je uzašao na 
propovjedaonicu i održao vatreni 
govor završivši ga nježnim, poni¬ 
znim i pouzdanim zazivima Eu- 
haristijskom Isusu, Kralju Srda¬ 
ca. Mnoštvo vjernika pristupilo je 
sakramentu pričesti. Pričešćivalo 
je šest svećenika, a ispovijedanje 
i pričešćivanje nastavljeno je cije¬ 
le noći za vrijeme svetih misa koje 
su susljedno slavljene. 

Dolazak sudionika 
kongresa 

U nedjeljno jutro 10. lipnja 
1923. počeli su pristizati novi 
kongreganisti. Oko 9.30 došli su 
hodočasnici iz Trsta, Goricije, Ri¬ 
jeke i svih strana Istre. Svaka sku¬ 
pina hodočasnika pozdravljena 
je pljeskom, glazbom, fanfarama. 
Svaka procesija odlikovala se svo¬ 
jim barjacima, zastavama, slika¬ 
ma, staleškim ili bratovštinskim 
odorama. U savršenom redu pro¬ 


lazili su ispred katedrale, pomi¬ 
čući se naprijed da bi i nadola¬ 
zeći mogli zauzeti svoja mjesta. 
Oko 10.30 došli su gosti iz civilne 
i vojne vlasti. Svečano euharistij- 
sko slavlje predvodio je i propovi¬ 
jed održao mons. Trifun Pederzo- 
lli, biskup porečki i pulski. On je 
na kraju mise blagoslovio zastave 
katoličkih mladića Pule i svim na¬ 
zočnima podijelio svečani blago¬ 
slov. 

Teoforička procesija 

Zaključna procesija bila je 
spektakl. Mnoštvo naroda pri¬ 
spjelo je sa svih strana. Premda je 
dan svanuo oblačan, sunce je za¬ 
sjalo u 15.30, upravo u vrijeme 
kad je započela zaključna procesi¬ 
ja euharistijskog kongresa. Reda¬ 
ri i koordinatori, koji su od samo¬ 
ga početka kongresa velikodušno 
svim svojim snagama pridonijeli 
njegovoj uspješnosti, zadržali su 
točnošću i izdržljivošću dugač¬ 
ku i neprekinutu povorku unu¬ 
tar označenih granica u savršenoj 
točnosti i disciplini. 

Osam glazbenih skupina pro¬ 
lazilo je svirajući prekrasne sklad¬ 
be i pjesme. Bili su to: orkestar 
računovodstva iz Pule, salezijan- 
ci iz Rovinja i Trsta, društvo sv. 
Antuna i sv. Vinka iz Trsta, glaz¬ 

* Brojni sudionici Euharistijskog 
kongresa u Puli promatrali su 
Arenu (amfiteatar) čija je gradnja 
započela u i. st. Dok su im oči 
gledale geometrijski pravilnu 
građevinu, duljine 132,45 m, 
širine 105,10 m i visine na morskoj 
strani do 32 metra, prisjećali su se 
brojne svoje subraće u vjeri koja 
su, ojačana darom Euharistije, 
u njoj nadvladali ponude i 
ucjene odreknuća od vjere i 
muke progona, osvjedočeni da 
će nahranjeni tijelom i napojeni 
krvlju Kristovom živjeti u vijeke. 


benici iz Muggie, Rijeke i Vod- 
njana. Salezijanski glazbenici iz 
Rovinja svirali su i u prethodnim 
danima, a dali su i poseban kon¬ 
cert u subotu navečer. U procesi¬ 
ji su sudjelovala sva društva, bra¬ 
tovštine, pobožne organizacije iz 
Pule, Vodnjana i Rovinja, udru¬ 
ga žena iz Poreča, djeca u prekra¬ 
snoj odjeći te društva iz svih većih 
mjesta Istre sa zastavama. U pro¬ 
cesiji su sudjelovali predstavni¬ 
ci javne vlasti te brojni svećenici. 
Na mostu je bio blagoslov zemlje 
istarske i napokon na oltaru, pred 
katedralom, bio je svečani blago¬ 
slov mora. Nepregledno mnoštvo 
naroda ispunilo je obalu, okolne 
trgove s barjacima i zastavama, 
oduševljeno pjevajući i uzbuđe¬ 
ni snažnom ispovijeđu vjere sve¬ 
ga mnoštva. Ponajprije je biskup 
izrazio duboku radost koja ga 
je obuzimala toga časa, od srca i 
očinski svima zahvalio što su oči¬ 
tovali počast Isusu u Presvetom 
Sakramentu. Zazvao je nad more, 
cijelu pokrajinu, na trgovce i in¬ 
dustriju obilje blagoslova s neba. 
Potom je na otvorenom otpjevan 
Te Deum, podijeljen euharistijski 
blagoslov nakon kojeg se Božji 
narod u velikom oduševljenju ra¬ 
zišao svojim kućama. 

(nastavlja se) 

Mandić i Stepinac prema 
staleškom svećeničkom 

udruženju * J. BATELJA 


Za Međunarodni simpo¬ 
zij prigodom 40. obljetni¬ 
ce smrti dr. fra Dominika 
Mandića (1889.-1973.)? 
hrvatskog i crkvenog po¬ 
vjesničara i svestranog 
znanstvenika, pripremio 
sam predavanje na temu 
Blaženi Alojzije Stepinac 
u ostavštini fra Dominika 
Mandića. Simpozij je odr¬ 
žan u franjevačkim samo¬ 
stanima u Mostaru i na Ši¬ 
rokom Brijegu u četvrtak i 
petak 24. i 25. listopada 
2013., u organizaciji Her¬ 
cegovačke franjevačke pro¬ 
vincije sa sjedištem u Mo¬ 
staru i suorganizaciji Hr¬ 
vatskog instituta za povi¬ 
jest u Zagrebu. 

I z toga opširnog članka, 
objavljena u posebnom 
zborniku, 1 čitateljima pred¬ 
stavljam dio predavanja u ko¬ 
jem sam prikazao odnos fra 
Dominika Mandića i blaženog 
Alojzija Stepinca prema staleš¬ 
kom svećeničkom udruženju. 

Dok velik dio sačuvane do¬ 
kumentacije o povezanosti bi. 
Alojzija Stepinca i fra Domini¬ 
ka Mandića potvrđuju njihove 
napore u svjedočenju i očuvanju 
katoličke vjere i hrvatskog naci¬ 
onalnog identiteta u okolnosti- 

I Usp. Juraj BATELJA, »Blaženi Alojzije Stepinac 
u ostavštini fra Dominika Mandića«, u: Dr. fra Domi¬ 
nik Mandić (1889—1973.). Zbornik radova sa 'Znanstve¬ 
nog simpozija održanog u prigodi 40. obljetnice njegove smrti 
(Mostar- Široki Rrijeg, 24. i 25. listopada 201 3.), Mostar 
- Zagreb, 2014, str. 328.-359. 


* Fra Dominik 
Mandić 



ma Drugoga svjetskog rata, do¬ 
tle dio tih dokumenata, premda 
neizravno, pridonosi spozna¬ 
jama koje u novom svjetlu pre¬ 
dočuju veličinu Stepinčeve žrtve 
u očuvanju te vjere i toga iden¬ 
titeta. Naime, nakon što je ko¬ 
munistički režim preuzeo vlast u 
Titovoj Jugoslaviji, pobivši pret¬ 
hodno i susljedno stotine sveće¬ 
nika, redovnika i Kristovih vjer¬ 
nika laika te otvoreno najavio i 
provodio iskorjenjenje vjere kao 
»opijuma« naroda, pastiri Cr¬ 
kve osudili su te zločine, štovi¬ 
še, nadbiskup Stepinac je ustvr¬ 
dio da režimu taj zločin »narod 
nikada neće zaboraviti«. 2 

2 PROPOVIJEDI II., str. 507. 


Osnivanje 
svećeničkog 
staleškog 
udruženja 
»Dobri Pastir« 

U takvu ozrač¬ 
ju brojni franjevci 
u Bosni, a potom 
i u Hercegovi¬ 
ni, mimo biskupa, 
povlađivali su svo¬ 
jim progoniteljima 
i na dodvoravaju¬ 
ći način izražavali 
lojalnost komuni¬ 
stičkoj vlasti. Osim toga, zna¬ 
tan dio franjevaca koji su čami¬ 
li u zatvoru ili nisu odobravali 
uspostavu staleških svećeničkih 
udruženja bio je ušutkavan i 
marginaliziran, a upravne i utje¬ 
cajne službe u provinciji preu¬ 
zeli su oni članovi koji su bez¬ 
rezervno očitovali lojalnost i 
pohvale bezbožnom režimu, 
oslobađajući ga krivnje za zloči¬ 
ne nad redovničkom subraćom i 
Crkvi odanim narodom. 3 

3 Usp. Jure KRIŠTO, Itiljezi jedne franjevačke politike 
u Hosni i Hercegovini, (dalje: KRIŠTO), Zagreb, 2013.; 
Juraj BATKJ JA, Crna knjiga o grvzovitostima komunističke 
vladavine // Hrvatskoj, (priredio: Juraj Batelja), Zagreb, 
2000.; Ratko PERIĆ, »Non expedit i Non licet«, u: 
Vrhbosnensia , (dalje: PERIC, Non expedii ), Sarajevo, 7 
(2003.), br. 1, 131.-167.; Velimir BLAŽEVTĆ, »Kon¬ 
troverze oko osnivanja i djelovanja udruženja katolič- 

Kad je Pacifico Perantoni, 
vrhovni poglavar (general) fra¬ 
njevačkoga Reda male braće, u 
jesen 1949. doznao da njego¬ 
va subraća u BiH u dogovoru s 
komunističkom vlašću pripre¬ 
maju osnivanje svećeničkoga 
udruženja, uputio je, sigurno ne 
bez znanja fra Dominika Man- 
dića, 7. studenoga pismo Josipu 
Markušiću, provincijalu Bosne 
Srebrene i fra Mili Leki, pro¬ 
vincijalu Hercegovačke franje¬ 
vačke provincije, u kojem ih je 
obvezao na »potpunu i cjelovi¬ 
tu podložnost normama Sve¬ 
te Stolice i apostolskoga nunci¬ 
ja u toj državi«. 4 Nunciju mons. 
Josephu Hurleyju general je 28. 
studenoga 1949. poslao pismo 
za svoju subraću, u kojem ih je 
upozorio »da prije nego pristu¬ 
pe javnim, civilnim, političkim i 
vojnim vlastima, da zatraže pot¬ 
poru, pomoć, povlastice i slične 
stvari« moraju imati odobrenje 
upravitelja Apostolske nuncija¬ 
ture. 5 

Subraća nisu poslušala upo¬ 
zorenje i poticanje svojih pret¬ 
postavljenih, već su u sprezi s 
Komunističkom partijom Jugo¬ 
slavije, njenom Službom za dr¬ 
žavnu bezbjednost [sigurnost], 
uspostavila inicijativni odbor za 
osnivanje svećeničkoga udruže¬ 
nja »Dobri Pastir«. 

Cilj udruženja, kako ga je 
idealizirala KP, bio je »politič¬ 
ki i obavještajni rad« i partij¬ 
sko sredstvo za »borbu protiv 
Crkve«. Naime, komunistička 
vlast tražila je među bosanskim 
franjevcima suradnike za pro¬ 
gon i destabilizaciju Crkve. 6 Bez 

kih svećenika ‘Dobri Pastir’«, (dalje: BLAZEVIC), u: 
Bis/ia Fransciscana , 17 (2002.), str. 244.-267. 

4 Usp. PER1Ć, N$n expedit, str. 151.; BI.AŽFATĆ, 
str. 252.; KRIŠTO, str. 103.-104, 

5 Usp. isto; R. PERIC, »Biskupski delegat Majić i 
ilegalno svećeničko ‘udruženje’«, u: S luga d^bri i vjerni. 
Ziv$t i djeU mom. Andrije Majica. Zbornik radova sa 
Studijskog dana, Mostar, 1998., str. 132.—135. 

6 KRIŠTO, str. 131. 


Nakon što je komunistički 
režim preuzeo vlast u Titovoj 
Jugoslaviji, pobivši prethod¬ 
no i susljedno stotine sveće¬ 
nika, redovnika i Kristovih 
vjernika laika te otvoreno na¬ 
javio i provodio iskorjenjenje 
vjere kao »opijuma« naroda, 
pastiri Crkve osudili su te 
zločine, štoviše, nadbiskup 
Stepinac je ustvrdio da reži¬ 
mu taj zločin »narod nikada 
neće zaboraviti« 

obzira na zabrane i upozorenja, 
osnivačka skupština udruženja 
Dobri Pastir ipak je održana u 
Sarajevu 25. i 26. siječnja 1950. 7 

»Dobri Pastir« i »CMD« 8 
djelo su UDBE 

Daje staleško svećeničko udru¬ 
ženje osnovala i vodila UDBA 
vidljivo je i iz referata »Udruže¬ 
nja kao forma za diferencijaciju 
klera«, koji se nalazi u ostavšti¬ 
ni »RSUP SR BiH - SDB struč¬ 
na BIBLIOTEKA sign. A-371« 
u Sarajevu. 9 Jugoslavenska je taj¬ 
na policija ta udruženja uspo¬ 
stavljala s ciljem slabljenja Crkve 
i njena urušavanja. »Osnovno 
što udruženja predstavljaju«, tvr¬ 
di se u spomenutom referatu, »to 
je baza za okupljanje sveštenstva 
na liniji lojalne saradnje s narod¬ 
nim vlastima... Naša težnja [je] da 
se sa udruženjima povoljno reša- 
vaju neka pitanja crkvenog karak- 

7 Usp. Republički sekretarijat unutrašnjih poslo¬ 
va Socijalističke Republike Bosne i I lercegovine - 
Služba državne bezbednosti, Stručna biblioteka, Sig. 
A-371., str. 38.-39.; navedeno prema KRIŠTO, str. 
104.-105. 

8 Ovo svećeničko staleško udruženje nazvano je 
»Cirilo-metodsko društvo« premda nije imalo ništa 
zajedničkoga s apostolima slavenskih naroda sv. 
Cirilom i Metodom. Njegova kratica trebala bi glasiti 
»CMD«, ali se zbog lakšeg izgovora udomaćio usmeni 
i pismeni naziv »CMD«. 

9 »Udruženja kao forma za diferencijaciju klera«, 
u: »RSUP SR BiH - SDB stručna BIBLIOTEKA 
sign. A-371« (dalje: RSUP). Zahvaljujem dr. Stjepanu 
Kožulu za preslik izvornika ovog dokumenta. 


tera, koja se inače sa episkopatom 
zbog stava crkvenih funkcionera 
ne mogu rešavati.« 10 

Koliko su bile zloćudne na¬ 
mjere komunističkog režima u toj 
raboti, svjedoči njegov predstav¬ 
nik ovim riječima: »Udruženja 
svojom funkcijom nama pružaju 
mogućnost preduzimanja daljnih 
mera na liniji diferencijacije, na 
stvaranju sukoba unutar crkve¬ 
ne hijerarhije, na produbljivanju 
otpora prema crkvenim funkcio- 
nerima, na preduzimanju admini¬ 
strativnih mera, krivičnog gonje¬ 
nja protiv verskih rukovodioca i 
reakcionarnih sveštenika... Udru¬ 
ženja predstavljaju naše uporište, 
uporište našeg političkog i obavje¬ 
štajnog rada, legalnog organizo- 
vanog oblika u redovima svešten¬ 
stva, odnosno crkvene klerikalne 
hijerarhije. Ovo je bitno za ocenu 
uloga i ciljeva udruženja ne samo 
na liniji diferencijacije, već i na 
opštem planu borbe protiv crkve. 
Udruženja sveštenika po svom 
karakteru i radu, po ulozi koja 
im je namijenjena, s obzirom na 
specifičnosti koje općenito pred¬ 
stavljaju crkva i kler udruženja sa 
stanovišta UDB-e faktički pred¬ 
stavljaju najviši oblik obaveštaj- 
nog rada. Ona su takva zbog toga 
što se mi crkvi i njenoj delatnosti 
suprotstavljamo čitavom njenom 
organizacijom, koja je stvorena iz 
redova crkvene hijerarhije i djelu¬ 
je u njoj protiv nje. Sa ovakvom 
organizacijom u redovima klera 
mi smo ne samo u stanju da vrši¬ 
mo obaveštajni rad u smislu do- 
znavanja pojedinih stvari i slično, 
već da preko udruženja sprovo- 
dimo akcije sasvim političkog ka¬ 
raktera. Crkveni funkcioneri su 
prinuđeni da se sada bore za oču¬ 
vanje svog vlastitog klera.« 11 

Priprava za stvaranje udru¬ 
ženja »pada skoro isključivo na 
naše organe«, tvrdi predstavnik 

1* RSUP, str. 38. 

11 RSUP, str. 39. 

UDBE, »tako da su sva udruže¬ 
nja, sem CMD-a u Istri ustvari 
plod i nastojanja organa UDB-e 
da u redovima sveštenstva stvore 
što dublju diferencijaciju.« 12 

Pripremi uspostave takvih 
udruženja prethodile su dobro 
pripremljene mjere prisile i si¬ 
janje straha. UDBA ih je ova¬ 
ko protumačila: »Da bi se stvo¬ 
rili što bolji uslovi za stvaranje 
udruženja organi UDB-e vrlo 
često su primjenjivali admini¬ 
strativne mere sračunate uglav¬ 
nom na pritisak nad svešten- 
stvom koje je nalazilo izlaz iz 
takve situacije u učlanjenju u 
staleška društva. Na tom planu 
vršena su brojna hapšenja, sa- 
slušavanja, kažnjavanja za pre¬ 
kršaj po raznim pitanjima, ra¬ 
zna ograničenja u pastoralnom 
radu i si.« 13 

Svećeničko udruženje »Do¬ 
bri Pastir«, kako je vidljivo iz iz¬ 
vješća UDBE, razlikuje se od 
»Zbora svećenika sv. Pavla za 
Istru« u NRH, 14 čije su djelova¬ 
nje odobrile crkvene vlasti godine 
1945., državne tek 1946. 15 Ali ima 
vrlo podudarnih točaka sa slič¬ 
nim udruženjima koja je UDBA 
uspjela oformiti u NR Sloveniji i 
tek 1953. u NR Hrvatskoj. 

Koliko je režimu bilo stalo do 
tih udruženja posvjedočio je Tito 
25. studenoga 1949., kad je pred 
predstavnicima slovenskoga »Ci- 
rilo-metodskog društva« izja¬ 
vio da je »ponosan na njihov rad 
u osnivanju Cirilo-metodskog 

12 RSUP, str. 39. 

13 RSUP, str. 40. 

14 »UDBA nije imala skoro nikakvog uđela u 
stvaranju tog Udruženja. Istina, mons. Svetozar 
Rittig, predsjednik vjerske komisije NR Hrvatske, 
pokušao je u rujnu 1 948. uz pomoć svećenika Bože 
Milanovića osnovati staleško svećeničko udruženje 
po uzoru na CMD u Sloveniji. Budući da je na 
osnivačku skupštinu došao i senjski biskup Burić, i da 
je ono sačuvalo čisto crkveni karakter, ne može mu 
se pripisati kvalifikacija da je djelo UDB-e.« Štoviše, 
UDBA tvrdi da su »i sama pravila [udruženja] sastav¬ 
ljena tako da su i sveštenici govorili kako ih može 
potpisati i sam papa«, RSUP, str. 47. 

15 Usp. Božo Milanović, M.,e uspomene, (1976.), 
str. 124. i 126. 


Režim je svećenike udruže- 
njaše nazivao domoljubima, 
a one koji su nastojali ostati 
vjerni biskupima i papi nazi¬ 
vali su izdajicama, reakcio¬ 
narima, protudržavnim ele¬ 
mentima i si. Dok su svojim 
trabantima davali mjesečne 
plaće, socijalno i mirovinsko 
osiguranje, vjerne svećenike 
proganjali su nesnosnim po¬ 
rezima, ucjenama i prijetnja¬ 
ma. 


društva« i ponovio svoje želje 
da ono bude »prava i djelotvor¬ 
na pomoć u rješavanju svih pro¬ 
blema između države i Crkve u 
Jugoslaviji«. 16 Dakle, mimo i bez 
dozvole biskupa. 

Režim je svećenike udruženja- 
še nazivao domoljubima, a one 
koji su nastojali ostati vjerni bi¬ 
skupima i papi nazivali su izda¬ 
jicama, reakcionarima, protudr¬ 
žavnim elementima i si. Dok su 
svojim trabantima davali mjeseč¬ 
ne plaće, socijalno i mirovinsko 
osiguranje, vjerne svećenike pro¬ 
ganjali su nesnosnim porezima, 
ucjenama i prijetnjama. 

CMD u Sloveniji 

Prvi ozbiljniji pokušaji orga¬ 
niziranja svećenika u udruženja 
datiraju u godinu 1947., kad se u 
slovenskom primorju sastalo ne¬ 
koliko svećenika koji su iz svoje 
sredine izabrali Pokrajinski od¬ 
bor od sedam članova. U siječ¬ 
nju 1948. sastalo se u Ljubljani 
više desetaka svećenika iz čita¬ 
ve Slovenije, kojom prigodom se 
razmatrala mogućnost osnivanja 
»političkog udruženja sveštenika 
za čitavu Sloveniju«. Formiran je 
inicijativni odbor koji je pokre- 


16 \Villiam A. I ; OWLIIR, (Prvi tajnik Američkog 
veleposlanstva u Beogradu), December, 19, 1949, Sh- 
bjecl: NO. 419: Kecent 1 9 evelopment in the Position oj tbe 
\Koman Catboiic Cbnrcb in \ugoslavia , NA, str. 6. 


nuo svoj list »Bilten« i pripremio 
teren za osnivanje udruženja. Do 
osnivačke skupštine došlo je u 
rujnu 1949., a na njoj su sudjelo¬ 
vala 132 delegata koji su zastupali 
150 svećenika - članova OF Slo¬ 
venije. »Skupština je odlučila da 
udruženje bude staleško i dat mu 
je naziv ’Cirilo - Metodsko druš¬ 
tvo’«. 17 

Prva godišnja skupština CMD- 
a održana je u Ljubljani u listo¬ 
padu 1950., a prisustvovalo joj je 
156 svećenika koji su zastupali 
450 članova CMD-a iz čitave Slo¬ 
venije. Druga godišnja skupština 
CMD-a održana je godine 1952. 
a treća godine 1954., kad je prema 
pisanju UDBE udruženje brojilo 
500 članova. »Treba naglasiti da je 
CMD plod skoro isključivo rada 
i mara UDB-e... CMD je u celini 
organizovano pomoću saradnič- 
ke mreže.« 18 

Staleško udruženje 
»Dobri Pastir« 

Za razliku od Slovenije, gdje su 
apsolutnu većinu klera sačinjava¬ 
li biskupijski svećenici, u BiH ap¬ 
solutnu većinu sačinjavali su fra¬ 
njevci. Tako su od ukupno 250 
katoličkih svećenika njih 200 bili 
franjevci. Zašto su se oni upusti¬ 
li u rabotu suradnje s režimom 
pri spoznaji koju tvrdi i sama 
UDBA: »Svaki drugi sveštenik 
katoličke crkve u BiH prošao je 
kroz naš zatvor« 19 ? 

Doista su đavolsko djelo ta 
udruženja. Štoviše, UDBA svje¬ 
doči: »Današnje udruženje kato¬ 
ličkih sveštenika ‘Dobri Pastir’ 
slično onom u Sloveniji sko¬ 
ro plod [je] angažovanja, mara i 
agenturnih kombinacija UDB-e. 
I tu je odlučujuću ulogu odigra¬ 
la postojeća mreža ili posebno vr¬ 
bovana u tu svrhu. Pozitivan stav 
starješinstva bosansko-hercego- 

17 RSUP, str. 43. 

18 RSUP, str. 43. 

19 RSUP, str. 44. 

* Dr. John Lavvrance i 
dr. John Ružić na polasku 
za Krašić u pokušaju 
izlječenja bi. Alojzija 
Stepinca 


vačke franjevačke Provincije u 
mnogome je doprineo u stvaranju 
udruženja barem među franjevci¬ 
ma. Prve akcije za osnivanje sta- 
leškog svećeničkog udruženja u 
BiH pokrenute su godine 1949. 
uoči izbora novog starješinstva 
provincije Bosne Srebrne. U pr¬ 
voj polovici godine 1949. izvršena 
su uhićenja istaknutih franjevaca 
u Bosni. Među njima uhapšen je i 
dotadašnji provincijal Vitomir Je- 
ličić, najpoznatiji i najautoritativ¬ 
niji franjevac u BiH. Uhapšeno 
je okupno oko 30 franjevaca radi 
‘neprijateljske aktivnosti’. Glav¬ 
na svrha hapšenja Jeličića bila je 
da se spreči njegov ponovni izbor 
za provincijala i da se u franjevač¬ 
ki provincijalat dovedu pozitiv- 
niji ljudi.« 20 U takvoj situaciji za 
provincijala je izabran Markušić, 
»koji se u celini pozitivno odnosi 
prema FNRJ«. 21 

Osnivačka skupština odr¬ 
žana je krajem siječnja 1950. u 
Sarajevu, »a do skupštine pri¬ 
stupnice za udruženje potpisa¬ 


lo je 168 sveštenika /skoro sami 
franjevci/, dok je na skupšti¬ 
nu došlo 158 delegata. Skupšti¬ 
na je odlučila pokrenuti časo¬ 
pis Udruženja ‘Dobri Pastir’. 
U stvaranju Udruženja katolič¬ 
kih sveštenika u BiH saradnička 
mreža odigrala je istu ulogu kao 
i pri formiranju CMD-a u Slo¬ 
veniji«. 22 

Znakovit je brzojavni pozdrav 
sa zajedničke sjednice upravnog 
i nadzornog odbora »Dobri Pa¬ 
stir« održane 24. svibnja 1950., 
upućen kao čestitka maršalu Titu 
za njegov rođendan: »Izrazujemo 
svoju odanost i spremnost kako u 
izgradnji naše domovine tako i u 
Vašoj borbi, koju vodite za brat¬ 
stvo i jedinstvo našeg naroda... 
Naše Udruženje stavljajući se pod 
Vašu moćnu zaštitu sa svim svo¬ 
jim ustanovama želi ...« 23 

CMD u Hrvatskoj 

Udbaš svjedoči da je u Hrvat¬ 
skoj svećeničko staleško udruže¬ 


nje formirano tek u stu¬ 
denom godine 1953. 24 U 
nakani da što više sveće¬ 
nika u Hrvatskoj prido¬ 
bije za članstvo u udruže¬ 
njima, UDBA je nastojala 
provesti akciju na širem 
području Republike Hr¬ 
vatske za učlanjenje sve¬ 
ćenika u CMD. Prve ak¬ 
cije zabilježene su godine 
1949. Problem je za vlast 
bila činjenica da na sve¬ 
ćenstvo u RH nije ima¬ 
lo nikakvog odraza osni¬ 
vanje takvih udruženja u 
Sloveniji i BiH. Kroničar u UDBI 
bilježi: »Taj rad sve do 1952. nosi 
obiležja nesistematskog i pre sve¬ 
ga neodlučnog rada na stvaranju 
udruženja.« 25 

Stoga je UDBA početkom go¬ 
dine 1952. pojačano djelovala na 
njihovu osnivanju. Plan utemelje¬ 
nja udruženja odvijao se po ovoj 
zamisli: »Agenturnim i drugim 
merama pridobiti što veći broj 
pristalica; stvoriti po srezovima 
inicijativne odbore sa zadatkom 
da dalje pridobivaju nove članove; 
stvoriti centralni inicijativni odbor 
udruženja koji će pripremiti i sa¬ 
zivati osnivačku skupštinu Udru¬ 
ženja. I ovde kao i u drugim re¬ 
publikama UDB-a je skoro jedini 
nosioc svih mera na tom planu. 
Tek 12. studenoga 1953. održana 
je osnivačka skupština na kojoj je 
formirano katoličko Udruženje 
sveštenika u Hrvatskoj. Skupštini 
je prisustvovalo preko 180 delega¬ 
ta među kojima je bilo više od 50 
naših saradnika!« 26 


20 RSUP, str. 45. 

21 Isto, str. 45. 


22 RSUP, str. 46. 


24 

RSUP, str. 46. 

23 »Organizacijske vijesti«, t 

i: Dobri Pastir , 1 

25 

RSUP, str. 49. 

(1950.), br. 3-4, str. 48. 


26 

RSUP, str. 50. 

* Strojopisom ispisan životopis o 
karitativnoj djelatnosti bi. Alojzija 
Stepinca u ostavštini fra Dominika 
Mandića 

Hrvatski su biskupi, shvaća¬ 
jući da su ta svećenička udruže¬ 
nja pokušaj stvaranja razdora iz¬ 
među biskupa i svećenika s ciljem 
uspostave nacionalne Crkve od¬ 
vojene od Rima, zabranili sveće¬ 
nicima pristupiti u njih i djelovati 
u njima. 27 Taj odlučni stav biskupa 
u RH protiv udruženja i zahtjev 
da svećenici budu vjerni njihovim 
uputama sačuvao je jedinstvo Cr¬ 
kve i nije dopustio da ona bude 
sluškinja bezbožnom progonite¬ 
lju. 


27 Odredbu »Non expedit<r, »Ne dopušta se!«, »Ne 
oprašta se!« pristupiti svećeničkom udruženju bisku¬ 
pi su donijeli na zasjedanju Biskupske konferencije 
26. travnja 1950. A na zasjedanju održanom u Zagre¬ 
bu od 22. do 25. rujna 1952. jednoglasno su zabranili 
pristupiti i djelovati u njima, donijevši odluku: »Non 
licet tales instituere associationes professionales de¬ 
ri nec eisdem nomen dare. — Zabranjuje se osnivati 
takva staleška svećenička udruženja i tim ih imenom 
nazivati«, usp. Miroslav AKMADŽA, Staleško društvo 
svećenika Hrvatske u službi komunističkog recima, Tkatać, 
Godišnjak društva za povjesnicu Zagrebačke nad¬ 
biskupije (dalje: AKMADŽA), br. 7, Zagreb, 2003., 
str. 48.; Aleksa BENIGAR, Aloj^ije Stepinac, hrvat¬ 
ski kardinal, (dalje: BENIGAR), Zagreb, 2 1993., str. 
642.-659. 


Mandićev 
stav prema 
svećeničkom 
udruženju 
»Dobri 

Pastir« 

Činjenica je 
da se fra Domi¬ 
nik nije suste- 
zao od kritika 
članova svoje 
Provincije kad 
je mislio da ne 
žive kako se od 
njih očekuje, ali 
kad je bila ri¬ 
ječ o Provinciji, 
odlučno je i bez 
previše propit¬ 
kivanja stajao 
uz njezinu stra¬ 
nu. 28 U početku 
je skladno s generalom zastu¬ 
pao stav da oba provincijala ne 
smiju raditi ništa mimo crkve¬ 
nih i redovničkih poglavara gle¬ 
de osnivanja staleškog svećenič¬ 
kog udruženja, ali je, kad fratri 
nisu poslušali i kad je ono bilo 
službeno obznanjeno, prihvatio 
nastalo stanje kao bolnu činje- 


29 


mcu. 

Iako je general Reda fra Peran- 
toni u pismu 5. travnja 1950. tražio 
od provincijala dviju franjevač¬ 
kih provincija u Bosni i Herce¬ 
govini te provincijala franjevačke 
provincije Presvetog Otkupitelja 
u Hrvatskoj da »pod naredbom 
poslušnosti svi franjevci istupe iz 
Udruženja«, da »svi redovnici u 
svemu vjerno opslužuju naloge 
koje je izdala Apostolska nunci¬ 
jatura« i da »svi redovnici sluša¬ 
ju mjesne Ordinarije«, 30 franjevci 
nisu poslušali. A ta neposlušnost 
odrazila se na cijelu Crkvu u Ju¬ 
goslaviji, osobito na Crkvu u Hr- 

28 KRIŠTO, str. 136. 

29 KRIŠTO, str. 135. 

30 Usp. Dopis br. 173/30 , u: PERIC, Non expedit , 
str. 155.; AKMADŽA, str. 53.-61. 


vata. 31 Fra Dominik Mandić je 
dana 8. travnja 1950. u pismu 
provincijalu bosanske franjevač¬ 
ke provincije fra Jozi Markušiću 
inzistirao da se glede osnivanja 
udruženja postupa u dogovoru i 
sporazumno s Ordinarijem. 32 

Već tri mjeseca nakon toga 
Mandić je u odgovoru provinci¬ 
jalu fra Jozi Markušiću 27. srp¬ 
nja 1950. napisao: »Kritike fra¬ 
njevačkog rada u prošlosti a i 
sadašnjosti potječu od ljudi koji 
se nijesu uživjeli i prema tome 
razumjeli naše prilike. To neka 
Vas ne pometa, a neka Vas i ne 
ljuti jer su većina kritičara u do¬ 
broj vjeri. Vi nastavite s radom 
kako mislite u Gospodinu da je 
najbolje u našim prilikama, žr¬ 
tvujući se za svoj narod i čuvaju¬ 
ći u našoj domovini sv. katoličku 
vjeru.« 33 

Fra Rufin Šilić, redovnik Her¬ 
cegovačke franjevačke provinci¬ 
je, dakle izravan fra Dominikov 
subrat, koji je među prvima pri¬ 
stupio udruženju, svjedoči 13. 
kolovoza 1950., da Mandić »nije 
osuđivao one koji su se učlanili 
u Udruženje«. Štoviše takav stav 
je fra Šilića i udruženjaše podu¬ 
pirao u njihovoj tvrdokornosti. 
Naime, Šilić, govoreći o subraći 
koja nisu pristupila Udruženju, 
tvrdi: »Za njih upravo ni ne bri¬ 
nemo. Oni niti nas znaju, niti nas 
vole, niti nas razumiju.« 34 

Kad se stišala polemika oko 
osnivanja »Dobroga Pastira«, 
Mandić je u pismu napisanu 8. 
svibnja 1952. fra Vitomiru Je- 
ličiću, bivšem provincijalu Bo¬ 
sne Srebrene, ustvrdio: »Mi smo 
negda Preč. o. General i ja stiša- 
vali te optužbe dokazujući da su 
naša braća potpuno pravovjerna 

31 Riječ je ponajprije o udruženju CMD, a kad je 
ono izgubilo svoj smisao, osnovano je TDKS (1977.). 

32 A HE P, Mandićeva ostavština , kutija 4, svezak 4, 
mapa 2. - Pisma 1950., str. 71.; usp. KRIŠTC), str. 122. 

33 Isto, f. 114; usp. KRIŠTO, str. 135. 

34 A HI P, Mandićeva ostavština , kut. 4, sv. 4, m. 2., 
str. 129.-130. 

i poslušna Svetoj Stolici, a da su 
osnovali svećeničko udruženje 
samo zato da zaštite svećenike i 
pravovjerni narod od potpunoga 
iskorjenjenja.« 35 Štoviše, bio je 
uvjerenja da »nijesu istinite« op¬ 
tužbe protiv fratara koji su pri¬ 
stupili »Dobrome Pastiru«. 36 A 
kad je njegov subrat fra Oton 
Knezović objavio članak u glasu 
Hrvatske bratske zajednice Za¬ 
jedničar, Mandić mu je 30. stude¬ 
noga 1951. poručio da je to skan¬ 
dalozno i nedostojno zato jer je 
to »komunistički list« i »ne smi¬ 
ju se upotrebljavati zla sredstva 
da se postigne dobra svrha«. 37 
Dakle, dok je Knezovića korio, 
Markušiću i Jeličiću je odobra¬ 
vao suradnju s komunistima. 38 

Boraveći uz generala u Rimu, 
fra Dominik je vjerojatno bo¬ 
lje ćutio općecrkvenu svijest i 
oslobođen trenutnih probita¬ 
ka nastupao je oprezno. No, 
kad se zatekao na novoj duž¬ 
nosti u SAD-u, zbog nedostat¬ 
nih ili prikrivenih informacija u 
demokratskom poretku SAD-a, 
previdio je ili nije bio kadar pro¬ 
niknuti perfidnost jugoslaven¬ 
skih vlasti. Istodobno je nad¬ 
biskup Stepinac, premješten na 
izdržavanje kazne iz Lepoglave 
u Krašić 5. prosinca 1951., na¬ 
stupao odvažno, jasno, odlučno 
i nepokolebljivo. 

Nadbiskup Alojzije 
Stepinac i svećenička 
udruženja 

Shvativši da je osnivanje Sta- 
leškog svećeničkog udruženja 
sv. Cirila i Metoda u Republici 
Hrvatskoj, kao i slična svećenič¬ 
ka udruženja u drugim republi¬ 
kama, đavolsko djelo, zasužnje- 

35 AHFP, Mandić eva ostavština , kut. 4, mp. 1, str. 
229.; Faksimil u KRIŠTO, str. 176. 

36 Isto. 

37 AFIFP, Mandić eva ostavština , kut. 4, m. 3.; usp. 
KRIŠTO, str. 137. 

38 KRIŠTO, str. 138. 


»Sva ta udruženja, zvala se 
kako mu drago, imadu samo 
jedan cilj: potkopati najprije 
disciplinu Crkve. Posvaditi 
takozvani niži i viši kler, za¬ 
vaditi biskupe među njima, 
zavaditi župnike među njima, 
zavaditi episkopat pojedinih 
zemalja sa Svetom Stolicom, 
ubiti svaki kredit svećenika 
kod vjernika, kad vide da je 
svećenik najuže povezan s 
UDBOM i njezini automobili 
staju pred župnim uredom i 
on se vozika s njima, i prima 
plaću od njih.« 

ni nadbiskup Stepinac usmeno je 
i pismeno pozivao svećenike na 
vjernost svojim duhovnim pasti¬ 
rima, a ne partijskim komesari¬ 
ma. Reče: 

»Ako je, naime, cilj komu¬ 
nizma svijet bez Boga i Crkve 
i od toga ne odstupa ni za dla¬ 
ku prema izjavama svojih prva¬ 
ka, kao što smo vidjeli, onda je 
jasno kao sunce svakom čovjeku 
zdrave pameti da osnivanjem ta¬ 
kvih i sličnih udruženja komuni¬ 
zam ni najmanje ne želi pomo¬ 
ći Katoličku crkvu nego pomoću 
tih udruženja ostvariti sigurni¬ 
je i lakše svoj plan. On je osno¬ 
vao u Kini takozvanu Kinesku 
Katoličku crkvu. U Mađarskoj 
je osnovao udruženje ‘Svećeni¬ 
ka prijatelja mira’. U Jugoslavi¬ 
ji CMD kao svećeničko udru¬ 
ženje. U Poljskoj pod drugim 
imenom. U Cehoslovačkoj opet 
pod drugim, ali sva ta udruženja, 
zvala se kako mu drago, imadu 
samo jedan cilj: potkopati naj¬ 
prije disciplinu Crkve. Posvaditi 
takozvani niži i viši kler, zavadi¬ 
ti biskupe među njima, zavadi¬ 
ti župnike među njima, zavadi¬ 
ti episkopat pojedinih zemalja 
sa Svetom Stolicom, ubiti svaki 
kredit svećenika kod vjernika, 


kad vide da je svećenik najuže 
povezan s UDBOM i njezini au¬ 
tomobili staju pred župnim ure¬ 
dom i on se vozika s njima, i pri¬ 
ma plaću od njih.« 39 

Nakon što je predočio naka¬ 
nu režima utemeljenog na bez- 
božnoj ideologiji s CMD-om, 
Kardinal je upozorio na opasne 
posljedice za jedinstvo i opsta¬ 
nak Crkve: 

»Kad se potkopa crkvena dis¬ 
ciplina, onda je lagan posao da¬ 
lje, koji ima da dovede do indife- 
rentizma, ovaj pak do formalne 
apostazije od Boga i Crkve. To 
je svrha i cilj tih udruženja, jer 
vođe komunizma nisu ludi, da ne 
bi vidjeli, da se ne može glavom 
kroz zid, to jest da se ne može 
naprečac uništiti vjeru i Crkvu. 
Ergo, valja ju zaobilaznim, ma¬ 
kar i duljim, ali sigurnijim pu¬ 
tem, čemu imade u prvom redu 
poslužiti to žalosno svećeničko 
udruženje. Tko toga ne vidi, ili je 
lud ili je slijep na oba oka.« 40 

Za njega je pristupanje u 
CMD izdaja Crkve, ulazak u đa¬ 
volsko djelo, uključenje u vo¬ 
žnju »đavolskih kola«, »Judin 
poljubac«, itd. Reče: »Ne vrijedi 
li ovdje onda da sudjeluje na so- 
toninom djelu svaki onaj koji se 
učlani u CMD? Nije važno koji 
cilj imadu pred očima svećenici, 
članovi udruženja, nego je važno 
koji cilj imadu osnivači i nared¬ 
bodavci, a to je KP ili UDBA. 
Njezin pak cilj je samo jedan je¬ 
dini, kao što smo rekli: pomoću 
tih udruženja zavarati na neko 
vrijeme vjernike, razbiti unutar¬ 
nju snagu Crkve i doći tako lakše 
do konačnog cilja, uništenja sva¬ 
ke vjere i Crkve, u prvom redu 
Katoličke crkve.« 41 

39 Alojzije Viktor STF.PINAC, Pisma i% sušanjstva 
(1951-1960'). Prigodom 100. obljetnice rođenja {priredio: 
Juraj BATFLJA), Zagreb, 1998., str. 366. 

40 Isto, str. 366.-367. 

41 Isto, str. 367.; usp. Pismo nms. Josipu PavĆišiću, po¬ 
moćnom biskupu Riječko senjske nadbiskupije , Krašić, 23. 
srpnja 1954., u ovom broju Glasnika, str. 49. 

Kardinal je često završavao 
svoje meditacije mišlju: »Teš¬ 
ko bi mi bilo da bilo tko trpi 
zbog moga stava.« 42 Kad je jed¬ 
nog dana prispjela vijest da su svi 
franjevci Slovenske provincije s 
provincijalom ušli u CMD, i sa¬ 
znavši da je prije nekog vremena 
mostarski biskup P. Čule pušten 
iz zatvora i stavljen u samostan 
gdje su svi franjevci učlanjeni u 
CMD, reče župniku: »Cijelu noć 
nisam spavao misleći na to. Do¬ 
lazi mi čak sumnja, da li ispravno 
postupam kad ih toliko ima koji 
drukčije misle.« 43 Kad je koji dan 
nakon toga čuo radijsku vijest o 
objavljivanju apostolske pobud- 
nice »Dum maerenti animo - 


T E P I N A C 

Dok žalosnom dušom« 44 , kojom 
je papa Pio XII. pohvalno govo¬ 
rio o kardinalima Myndzentyu, 
Beranu, Stepincu i Wyszynskom 
koji su u komunističkim režimi¬ 
ma trpjeli i poticao vjernike koje 
žive onkraj željezne zavjese da 
ostanu čvrsti i postojani u vjeri, a 
to je pismo bilo zabranjeno obja¬ 
viti u Jugoslaviji, 45 reče: 

»O da mi je što prije dobiti taj 
tekst u ruke, umnožio bih ga na 
mašinu i razaslao među kler i vjer¬ 
nike. To je velika stvar. Kad Sv. 
Otac tako odlučno govori, znak 
je, da je tu velika nada. Krasna 
lekcija našim CMD-ašima! Kako 
će se sada ispričavati! Kako će ve¬ 
lika satisfakcija biti svećenicima, 


42 Josip VRANEKOVIĆ, Dnevnik. Život u Krasi 
ću ^asu^tijenog nadbiskupa i kardinala Alojzija Stepinca , 
(prir. Juraj BATRIJA), (dalje: VRANEKOVIĆ), Za¬ 
greb, 2011., str. 482. 

43 Isto. 


44 Usp. AAS 48. (1956.), str. 549.-554. 

45 Usp. Naredba ministarstva , br. 478/56, od 
6. kolovoza 1956. Usp. Borba, br. 206. (1956.) 
Beograd, 7. kolovoza 1956., 2. 


koji su se junački odhrvali toj pa¬ 
klenoj najezdi. A Bogu hvala! Sad 
sam miran. Kad ste mi ono rekli, 
da u Sloveniji i provincijal OFM 
je u CMD-u, i samo trojica fra¬ 
njevaca ne, pa oni listom u Bosni, 
savjest mi se malo uznemirila, da 
nisam možda pretjeran u svom 
stavu. No, sada je jasno. Kad Sv. 
Otac traži mučeništvo, a otklanja 
svako pregovaranje, onda je do 
kraja sve jasno!« 46 

Izgovarajući te riječi i baveći 
se tim razmišljanjima, kao da je 
osjećao jaču sigurnost i snagu za 
ustrajnost u vjernosti svome po¬ 
slanju. »Ako patimo, znamo za¬ 
što patimo! Ako poginemo, to je 
najveća milost. Bolje je časno po¬ 
ginuti, nego sramotno ostati!« 47 


46 VRANF.KC)VIO, str. 483.-484. 

47 VRANEKOVIĆ, str. 535. 


DAROVI ZA POKRIĆE TROŠKOVA U POSTUPKU 

PROGLAŠENJA SVETIM 
BL. ALOJZIJA STEPINCA 

Nakon objavljivanja zadnjega broja Glasnika svoj dar za pokriće troškova u postupku zaproglašenje sve¬ 
tim bi. Alojzija Stepinca uručili su ovi darovatelji: Jure DŽAJA, Stobreč; Irena SLISKOVIĆ, Trilj; fra Anto 
RADOŠ; Francek BREBRIĆ; Gaudencija (Denci) TARABOKIJA - Sušak; N. N., Mandaljena; Franka 
NOGLICA; Nikola BIĆANIĆ; Božo RADMAN; Slavko STRZIĆ; Željko PAVIČIĆ, Alilovići; Zvone 
BELIŠ; Nada i Mato ŽGELA, Zagreb; N. N.; Župa sv. Marka (Zagreb, mons. Franjo PRSTEC, župnik); 
Mara i Zlatko GONGOLA, Zagreb. 

Uplatu i pretplatu za Glasnik i svoj dar za pokriće troškova u postupku za proglašenje svetim kardi¬ 
nala Alojzija Stepinca možete poslati preko Zagrebačke banke na ime: 

Postulatura kard. Stepinca i kunski račun: 2360000-1101605758 
ili iz inozemstva i domovine u devizama na sljedeći konto: 

ZAGREBAČKA BANKA d. d. - ZAGREB 
SAMOBORSKA 145 - HRVATSKA 

SWIFT: ZAB AHR 2X 

KORISNIK: NADBISKUPIJA ZAGREBAČKA 
POSTULATURA BLAŽENOG ALOJZIJA STEPINCA 
KAPTOL 31 - ZAGREB 

IBAN: HR 40 23600001101605758 

SLUGE BOŽJEGA FRANJE KUHARIĆA 

»U sebi nemamo ništa, 
ali u Bogu imamo sve« 


£ dr.J. BATELJA 

Nakon što sam primio dekret 
zagrebačkoga nadbiskupa kardinala 
Josipa Bozanića o imenovanju 
za postulatora u kanonskom 
postupku proglašenja svetim 
zagrebačkog nadbiskupa kardinala 
Kuharica, nakon provjere spisa 
koji su mi bili dostupni, posebnim 
pismom zatražio sam od njega 
da pokrene spomenuti kanonski 
postupak. On je na zasjedanju 
HBK17. travnja 2012. za to dobio 
jednoglasnu potporu svih (nad) 
biskupa. Daljnji koraci u ovlasti 
su pokretača i jamca postupka. 
Nakon što on dobije privolu Svete 
Stolice (Nihil obstat ), da se ona 
ne protivi uvođenju spomenutoga 
postupka, on će prikupiti spise i 
dokumente koji se odnose na život 
i rad kardinala Franje Kuharica i 
dati ih proučiti povijesnoj i teološkoj 
komisiji ima li u njima čega što bi se 
protivilo katoličkoj vjeri i moralu. 
Nakon što se uvjeri u glas svetosti 
Sluge Božjega Franje Kuharića, 
odgovorit će postulatoru da uvodi 
spomenuti kanonski postupak. 
Nakon primitka takva odgovora 
postulator će pokretača postupka 
zatražiti imenovanje sudišta koje će 
ispitati svjedoke o vjerodostojnosti 
glasa svetosti i kršćanskim vrlinama 
kandidata za čast oltara. Sve te 
predradnje preporučamo u molitve 
čitatelja Glasnika. 


* Sluga Božji Franjo Kuharić u pastirskom pohodu župi Gora 

Grb (nad)biskupa Franje Kuharića 

Odabir i značenje svoga biskupskog grba sluga 
Božji Franjo Kuharić protumačio je ovim riječima: »U 
sebi nemamo ništa, ali u Bogu imamo sve. On je ljubav. 
Pogled na veličinu apostolske službe stvorio je u mo¬ 
joj duši zabrinutost i strah, ali opet je zasjalo svjetlo po 
Gospodinovoj riječi: ‘I evo, ja sam s vama u sve dane do 
svršetka svijeta’ (Mt, 28,20). Tada sam više nego ikada u 
životu osjetio potresnu snagu istine da ću u božanskoj 
žrtvi sv. mise svaki dan imati Spasitelja svijeta u svojim 
rukama i u svom srcu. Njegova tiha, ali tako stvarna pri¬ 
sutnost u svetohraništu jest neiscrpiv izvor svjetla i sna¬ 
ge za našu ljudsku slabost. Stoga sam u svoj biskupski 
grb, koji je križem razdijeljen na četiri polja, stavio u 
gornje lijevo polje crvene boje kalež i hostiju. U otku- 
piteljsku snagu njegove Krvi i u dragu blizinu njegove 
euharistijske prisutnosti polažem sve svoje pouzdanje. 

Samo s Njime se može reći Fiat na 
nedokučive nacrte božanske Pro¬ 
vidnosti. 

Osim toga, uznemiren radi 
svoje nemoći, sav sam se stavio 
pod okrilje Božje i naše Majke 
Marije. Jednostavno sam se sa¬ 
krio u njezino Bezgrešno Srce. 
Ona mora biti uvijek i svuda sa 
mnom, bilo na Taboru, bilo na 
Golgoti. Ona neka zahvati u bes¬ 
krajno bogatstvo Isusova Srca i 
u moju dušu neka izlijeva uvijek 
svjetlo i snagu Duha Svetoga. Kao 
znak svoga predan ja Njoj, stavio 
sam početno slovo njezina svetog 
imena u gornje desno polje plave 
boje. Draga moja braćo svećenici, 
neka nas Ona zakrili i vodi. 

Na donja zelena polja nade 
stavio sam simbol ljiljana. Ljilja¬ 
ni su i u grbu Sv. Oca Pavla VI. 
U prvoj godini njegova blago¬ 
slovljenog pontifikata i njego¬ 
vim izborom postao sam bisku¬ 
pom. Ljiljani u mom grbu neka 
uvijek označuju moju neograni¬ 
čenu odanost Sv. Ocu, koji je na¬ 
mjesnik Kristove ljubavi. Neka 
ti ljiljani znače moju neraskidivu 
povezanost s hijerarhijom Božje 
Crkve. Isus Krist - Verbum In- 
carnatum - osnovao je na zem¬ 
lji Crkvu kao Božju obitelj koja 
je vidljivim poglavarstvom po¬ 
vezana u jedinstvo istine i ljuba¬ 
vi. I kao što je za cijelu Crkvu Sv. 
Otac papa jedini zakoniti pred¬ 
stavnik samoga Gospodina, tako 
je i za svaku dijecezu njezin ordi¬ 
narij živi namjesnik živoga Kri¬ 
sta, i svako dijete Crkve, da bi 
živjelo u ljubavi s Kristom Spa¬ 
siteljem, mora živjeti u ljubavi s 
onima koje je Duh Sveti postavio 
da pasu stado Božje (1 Pt 5,2).«' 

U Sisku postavljen kip 
kardinala Franje Kuharića 

Sisački biskup Vlado Košić 
blagoslovio je u subotu 4. listopa- 

1 Franjo KUHARIĆ, Htdujmt u istini. Razmišljanja. 
Poslanice. Propovijedi , Zagreb, 1974., str. 9—10. 



* Sluga Božji Franjo 
Kuharić okružen 
svojom rodbinom 
pred novom kućom 
na rodnom ognjištu 
u Pribiću 


da 2014., na blagdan 
sv. Franje Asiškog i 
imendan sluge Bož¬ 
jega Franje Kuhari¬ 
ća, u gradskom parku 
ispred župne crkve u 
Petrinji novopostav- 
ljeni njegov kip. Uz 
kip, djelo akadem¬ 
skog kipara Tomisla¬ 
va Kršnjavija, postavljena je i spo- 
men-ploča s riječima kardinala 
Kuharića, koje je izgovorio u Pe¬ 
trinji na Lovrenčevo 1991. godi¬ 
ne: »Ako je moj protivnik spalio 
moju kuću, ja neću zapaliti njego¬ 
vu! Ako je razorio moju crkvu, ja 
neću ni dirnuti njegovu, dapače, 
čuvat ću je. Ako je napustio svoj 
dom, ja neću ni igle uzeti iz njego¬ 
va! Ako je ubio moga oca, brata, 
sestru, ja neću vratiti istom mje¬ 
rom, nego ću poštivati život nje¬ 
gova oca, brata, sina, sestre! To 
je Evanđelje, možda teško razu¬ 
mljivo pogaženom i poniženom 
čovjeku, ali to je Evanđelje zalog 
pobjede!« 

Nakon blagoslova kipa, mons. 
Košić je u župnoj crkvi sv. Lo- 
vre predvodio misno slavlje za 
slugu Božjega kardinalu Franju 
Kuharića. U homiliji, osvrćući se 
na Kardinalove riječi zapisane na 
spomen-ploči, ustvrdio je: »To su 
bile riječi koje su obuzdavale ne¬ 
kada i opravdani bijes napadnutih 
i obespravljenih ljudi, ali naš kr¬ 
šćanski stav treba uvijek biti bez 
osvete i bez mržnje. Tome nas je 
učio kad je to bilo na kušnji. Mož¬ 
da su te njegove riječi naišle na ne¬ 
razumijevanje kod mnogih, ali on 
je bio svjestan da ih mora izreći 
jer je to - zahtjev Evanđelja, za¬ 
htjev Isusa Krista.« Biskup Ko¬ 


šić je potom iznio vlastita sjećanja 
na kardinala Kuharića: »Doista, 
smatram da je velika njegova za¬ 
sluga i za osamostaljenje Hrvat¬ 
ske kao države jer to je načelo za¬ 
stupao, kao i kardinal bi. Alojzije 
Stepinac, koga je on u teško i pro¬ 
tivno vrijeme izvanredno branio 
i predstavljao kršćanskom puku 
njegovu svetost. Mogli bismo reći 
da je kardinal Kuharić i najza¬ 
služniji za beatifikaciju kardinala 
Stepinca«, rekao je biskup te za¬ 
ključio: »Kardinal Kuharić zavri¬ 
jedio je da ga se sjećamo, zavrije¬ 
dio je da ga poštujemo i dapače da 
ga kao Božjeg ugodnika štujemo, 
vjerujući da će ga Crkva uzdići na 
čast oltara da svima bude još ista¬ 
knutiji uzor i primjer kršćanskog 
života, ali i naš zagovornik pred 
Bogom.« 


Za ozdravljenje po zagovoru 
kardinala Franje Kuharića za¬ 
hvalila je Lađa Tkalec iz Za¬ 
greba (8. svibnja 2014.) 
Molimo čitatelje Glasnika , 
ako posjeduju koje pismo 
ili fotografiju sluge Božjega 
kardinala Franje Kuharića 
da ih proslijede na adresu: 
Nadbiskupski duhovni stol 
Kaptol 31; 10000 Zagreb 
ili na adresu Postuature 
(Kaptol 18,10000 Zagreb) 

SLUGE BOŽJEGA JOSIPA LANGA 


»Revan Sluga Božji, 
čovjekoljub i dobročinitelj« 

& J. BATELJA 


> 



Čitateljima Glasnika poznato je da je u tijeku ka¬ 
nonski postupak za proglašenje svetim Sluge Božje¬ 
ga Josipa Langa, pomoćnog biskupa zagrebačkoga. 
Taj izvanredni apostol kršćanske ljubavi i navjesti¬ 
telj kršćanske vjere zauzima ugledno mjesto u obli¬ 
kovanju Hrvatskoga katoličkog pokreta, bio je ne¬ 
umorni pronositelj čašćenja Presvete Euharistije i 
promicatelj vjerodostojnosti svećeničkog života. 


njegova djela poput angažmana 
u Vladinu odsjeku za djecu i mla¬ 
dež te sabiranje za siročad. Čla¬ 
nak završava spomenom brojnih 
neutješnih vjernika, osobito siro¬ 
tinje kojoj je Lang često izdvajao, 
ne samo materijalna sredstva, već i 
svoje vrijeme i utješnu riječ. 4 

Tadašnji je Jutarnji list 3. pro¬ 
sinca napisao da je umro »re¬ 
van sluga Božji, koji je kao uče¬ 
njak uživao medju svećenstvom 
veliki ugled, a kao čovjekoljub i 
dobročinitelj...« 5 . Ono što je ovaj 
list posebno istaknuo jest to da je 
Lang, uz sav svoj socijalni anga¬ 
žman, napisao brojna djela iz mo¬ 
rala, vjere, kršćanskog odgoja.. . 6 

Govor na dan pokopa koji je 
izrekao dr. Mijo Međimorec, ka¬ 
nonik, objavio je Katolički list 20. 
11. 1924. godine. Među ostalim u 
govoru se ističe da su ova mnoga 
lica koja su došla ispratiti bisku¬ 
pa Langa na onaj svijet upoznala 
njegovu osobu upravo kroz svete 
čine koje je vršio. Kroz dobra dje- 

4 Usp. Isto, str. 2. 

5 »+ Dr. Josip Lang«, u: jutarnji list , br. 4583., 3. 
studenog 1924., str. 3. 

6 Usp. Isto. 


* Sluga Božji Josip Lang s 
predstavnicima Katoličkog pokreta 

Glas svetosti sluge 
Božjega Josipa Langa 
u hrvatskom tisku 
prigodom njegove smrti 

Sluga Božji Josip Lang premi¬ 
nuo je na svetkovinu Svih svetih 
1924. godine. Glas svetosti pra¬ 
tio ga je već za života, ali se taj 
glas posebno utvrdio upravo na¬ 
kon preminuća. Dnevni i ostali ti¬ 
sak brzo su prenijeli ovu vijest, i 
u svojim člancima, zapisali za bu¬ 
dućnost kakvoga je ugleda bio Jo¬ 
sip Lang. 

Tako Hrvatsko pravo od 3. 11. 
1924. na naslovnici tvrdi »...da im 
je umro veliki sin uma, srca i vo¬ 
lje, velikan ćudoredac i svetac...« 


i da »veliko zvono naše kate¬ 
drale već tri dana, a s njime i 
sva zvona gradskih crkava... 
zvone svečano, zvone žalo¬ 
sno...«. Ponosno iznose da 
je on »osvajao svojom poja¬ 
vom, svojim znanjem, svo¬ 
jim srcem... čedan, ponizan, 
ljubezan, svima mio i drag«. 
Ono što se osobito ističe kod 
pokojnoga biskupa Langa 
jest da je bio »svagdje doslje¬ 
dan« i da »svojom pojavom osvaja 
i okorjele neprijatelje i razoružava 
ih«. 1 Donose i nama danas toliko 
važnu činjenicu da su tisuće lju¬ 
di hodočastile u kapelicu Nadbi¬ 
skupskog dvora gdje su Langov 
odar mogli obići. 2 

Prosinački je broj Narodne 
zaštite 1924. godine objavio čla¬ 
nak koji srčano zbori o krjeposti- 
ma biskupa Langa: »Uzor svima 
nama, kako treba pregarati, ljubi¬ 
ti, pomagati, tješiti... Otac siroti¬ 
nje, dobrotvor nejakih...« 3 . No, 
spomenuta su i konkretna neka 


1 »+ Biskup dr. Josip Lang«, u: Hrvatsko pravo, br. 
4845, 3. studenog 1924., str. 1. 

2 Usp. Isto. 

3 »Umno je!...«, u: Narodna ^aštita, 8. (prosinac 

1924.), br. 12., str. 1. 

la, prilazeći krevetima umirućih, 
hodajući samostanskim zidinama 
u kojima se toliko vremena posve¬ 
tio duhovnom vodstvu. Pogreb¬ 
no se mnoštvo sastojalo od ljudi 
svih staleža, zanimanja i podrije¬ 
tla. Lang je sve osvajao propovi¬ 
jedima, neposrednim kontaktom, 
molitvom, svetim držanjem, svo¬ 
jom revnošću... 7 Javnost je uisti¬ 
nu bila pogođena ovim gubitkom. 

No, nije samo hrvatski tisak 
o tome zborio. O tome se pisalo 
po svoj Europi i SAD-u. U služ¬ 
benom se glasilu Hrvatske kato¬ 
ličke zajednice u Americi Naša 
nada nalaze brojne pohvalne ri¬ 
ječi o biskupu Langu. Tako se 
tvrdi da je bio »uvijek spreman 
na smrt«, da je »predao svoju ve¬ 
liku dušu« i da je mnogo radio 
»naš mili velikan svojim tihim i 
skromnim radom« 8 . 

Naravno, članaka je najvi¬ 
še bilo u vremenu neposred¬ 
no nakon Langove smrti. 9 Ali 
o njegovoj se svetosti glas širio 
i puno kasnije. Osobito u tre¬ 
nutcima pokretanja postupka za 
beatifikaciju. 10 

Nadamo se i molimo predo¬ 
broga Gospodina da biskup Josip 
Lang što prije bude uzdignut na 
čast oltara. Na korist duša hrvat¬ 
skoga naroda i cijele Crkve. 


Misa uz 90. obljetnicu smrti 
Sluge Božjega biskupa Josipa Langa 

U spomen na 90. 

obljetnicu smrti 
Sluge Božjega Josipa 


vinu Svih svetih slav¬ 
ljena je svečana polda- 
nja misa. Euharistijsko 
slavlje predvodio je 
vlč. Vlado Razum, du¬ 
hovnik Nadbiskup¬ 
skog sjemeništa u Za¬ 
grebu, suslavili su 
mons. Ivica Kecerin, 
bivši župnik Svete Marije, preč. Branko Picek, prebendar, te župnik 
vlč. Zlatko Golubić. 

Pojasnivši značenje svetkovine Svih svetih, predvoditelj slavlja 
kazao je da su sveti i svi oni koji nisu kanonizirani, kao i oni koji su 
pošli pred nama u nebesku domovinu i vjerujemo da su kod Oca, 
ali i svi oni koji sveto žive tu među nama. Jedan od takvih bio je bi¬ 
skup Lang, kazao je naglasivši da je umro na glasu svetosti 1. stu¬ 
denoga 1924. u Zagrebu. Na završetku misnog slavlja vlč. Razum 
je predmolio molitvu za što skorije proglašenje blaženim biskupa 
Langa. 


Langa u crkvi sv. Ma¬ 
rije na zagrebačkom 
Dolcu u nedjelju 1. 
studenoga na svetko- 



* Mons. Josip Klarić predvodi euharistijsko 
slavlje u crkvi sv. Marije na Dolcu, uz grob 
Sluge Božjega Josipa Langa; njemu zdesna 
suslave: vlč. Zvonimir Sekelj, a slijeva vlč. 
Josip Đurkan i vlč. Zvonimir Vuković 


*** 

Molitva za proglašenje blaženim 
Sluge Božjeg Josipa Langa 


Krešimir Žižek 


7 Usp. »Govor u spomen presv. gosp. clra Josipa 
Langa«, u: Katolički list, 75. (1924.), br. 46., str. 591.- 
592. 

8 »+ Biskup Dr. Josip Lang«, u: Naša nada , 4. (5. > 
prosinca 1924.), br. 23., str. 1. 

9 Npr. »Naš narodni svetac«, »Iz života za život« 
i »Svečana komemoracija biskupa Langa«, u: Nedje¬ 
lja, 1. (24. studenoga 1929.), br. 47., str. 1., 6.-8.; »Iz 
života biskupa Dr. J. Langa« i »Prenošenje tijela + 
biskupa Dr. J. Langa« u: Glasnik si, Josipa, 53. (1925.), 
br. 1 L, str. 331.-335. i 349.; »Spomen na godišnjicu 
smrti biskupa Langa« i »In memoriam«, u: Katolički 
tjednik , 90. (5. studenoga 1939.), br. 45. 

19 Vidi u: »Nastojanje da se biskupa Josipa Lan¬ 
ga proglasi blaženikom«, u: Nova Hrvatska, br. 128, 
3. lipnja 1944., str. 3.; »Jedan naš medu svim sveti¬ 
ma«, u: Glasnik Srdca Isusova, godište 53. (1944.), br. 
10.-11., str. 169.-170. i »Dr. Josip Lang - Božje svi- 
etlo Hrvatima«, u: Katolički list, 94. (1944.), br. 46, str. 
549.-551. 


G ospodine, Bože naš, ti si svome sluzi Josipu Langu udije¬ 
lio milost da tvoju ljubav posvjedoči u žarkoj pobožnosti 
prema Presvetoj Euharistiji i prema Blaženoj Djevici Mariji te 
pomaganjem siromaha i odgojem budućih svećenika i tako ga 
učinio sredstvom svoga milosrđa. Udijeli i nama milost da nas 
njegov život i primjer vode putem nasljedovanja tvoga jedino- 
rođenoga Sina. Uzdigni, dobri Oče, svoga slugu na čast oltara i 
učini ga zaštitnikom našega puta prema tebi. Po Kristu Gospo¬ 
dinu našemu. Amen. 


Pozivam stoga svakog čitatelja Glasnika da bude pronositelj 
glasa svetosti ovog Sluge Božjega i moli da Bog na njegov za¬ 
govor učini koji čudesan znak kao potvrdu da se Bogu u pot¬ 
punosti svidio. 

SVJEDOČANSTVA 


»Stepinac nije zločinac!« 



Brojna su 

svjedočanstva o glasu 
svetosti i mučeništva 
bi. Alojzija Stepinca. 
Ona očituju udivljenje 
vjernika, inovjeraca i 
nevjernika nad svime 
stoje on učinio za 
stradalnike Drugoga 
svjetskoga rata i za 
koje je kao sužanj u 
Krašiću svakodnevno 
molio i prikazivao 
svetu misu. Za ovaj 
broj Glasnika izabrao 
sam nekoliko takvih 
sv j edočanstava 
koja su zapisana u 
različito vrijeme, ali 
iz poštovanja prema 
njegovoj časnoj osobi i 
u potvrdu istine. 

& J. BATELJA 

O progonu svećeničkih kan¬ 
didata u Jugoslavenskoj na¬ 
rodnoj armiji koji su hrabro po¬ 


* Fra Frane Šešelja 

svjedočili nevinost nadbiskupa 
Alojzija Stepinca glede lažnih op¬ 
tužbi komunističkog režima po¬ 
svjedočio je 28. kolovoza 2014. 
fra Frane Šešelja. 

Rođen je u Zaglavu 26. pro¬ 
sinca 1931. U Treći red franjevaca 
glagoljaša ušao je u samostanu sv. 
Mihovila u Zadru u travnju godi¬ 
ne 1945. Kao gimnazijalac pozvan 
je na odsluženje vojnoga roka i 
služio je kao mornar u Divulja- 
ma (Split). Družeći se s vojnici¬ 
ma, pojedinačno i u skupinama, 
odgovarao bi na njihova pitanja, 
često i provokativna. Odgojen u 
zdravom crkvenom i domoljub¬ 



* Vjernici iz Klenovice posjetili su Stepinčev Krašić 25. listopada na 
povratku s Marije Bistrice. Posjetili su crkvu, saslušali katehezu 0 liku 
blaženog Alojzija Stepinca, posjetili sobe u kojima je živio blaženi Alojzije 
Stepinac, obišli prostor križnoga puta, a onda se uputili u autobus i pošli 
prema svojim kućama. 


nom duhu nije mogao ni htio za¬ 
tajiti istinu. Svi vojnici i pretpo¬ 
stavljeni znali su što je i tko je, a 
on se svoga zvanja i svoga staleža 
nije stidio. Kad se jednog dana na¬ 
lazio u skupini vojnika, jedan ga 
od njih upita: »Je li Stepinac bio 
ratni zločinac?« Taj ga je vojnik i 
inače pratio i bio zadužen da ga 
prati. Mladi je franjevački kandi¬ 
dat odgovorio: »Ako je Stepinac 
ratni zločinac kao broj 1, zašto ga 
niste ubili? A ubili ste tolike koji 
nisu bili zločinci broj 1. To znači 
- ili nije istina to što govorite - ili 
se bojite reakcije stranoga svijeta.« 

Nakon ove javno izgovore¬ 
ne obrane nadbiskupa Stepinca 
Vojni sud u Splitu podigao je op¬ 
tužnicu protiv fra Frane Šešelje. 
Razumije se da je optužnica bila 
prikrivena brojnim drugim nje¬ 
govim izjavama, ali je glavni ra¬ 
zlog optužnice bila njegova obra¬ 
na Alojzija Stepinca. Optužnica je 
podignuta 26. lipnja 1953., a on je 
osuđen 23. srpnja 1953. U presudi 
stoji da se »U ime naroda« osuđu¬ 
je optuženog Stjepana Šešelju što 
je govorio mornaru Lončaru Mi¬ 
lanu »da je Stepinac najveća žrtva 
današnjega režima, da se o njemu 
svašta priča, ali da je to samo radi 
propagande, da je dana 13. mar¬ 
ta 1953. u krugu jedinice govorio 
pred mornarima Vojvodić Dragu¬ 
tinom i Šeteta Tomašom da nije 
istina da je Stepinac bio neprijatelj 
našega naroda za vrijeme okupa¬ 
cije ustaša; da naša vlast to ističe 
samo zato što želi omraziti Kato¬ 
ličku Crkvu i svećenstvo pred na¬ 
rodom te da je to pritisak na Ka¬ 
toličku Crkvu kako bi se mogla 
lakše uništiti.« 

S tim optužbama fra Stjepan 
Šešelja osuđen je: »na kaznu stro¬ 
gog zatvora u trajanju od 3 (tri) 
godine i 6 (šest) mjeseci«. Osim 
toga, »dužan je platiti ovom sudu 

u naslov troškova krivičnog po¬ 
stupka iznos od 540 (pet stotina 
četrdeset) dinara, i to u roku od 
15 dana po pravosnažnosti ove 
presude a pod prijetnjom izvrše¬ 
nja.« Perfidnost suđenja dokazuje 
i još jedna činjenica: »Nakon izri¬ 
canja presude sudac je pitao tuži¬ 
telja hoće li se žaliti na izrečenu 
presudu. Tužitelj je rekao da neće. 
Zatim je pitao i mene hoću li se ja 
žaliti. Ja sam pomislio - ako se tu¬ 
žilac neće žaliti, neću ni ja. Naime, 
ako se tužilac ne žali - neće mi po¬ 
visiti kaznu, a na moju žalbu vje¬ 
rojatno mi neće sniziti, pa neka 
ostane kako je. Iako su mi poru¬ 
čivali i moj otac i provincijal da 
se žalim, ja sam ostao pri svome, 
nisam se htio ponižavati. Sudac 
je vjerojatno to predviđao, pa me 
je uhvatio na prijevaru. Jer tužilac 
ima pravo na žalbu u roku od 12 
dana, a ja rok od 8 dana. Zato, kad 
je tužitelj vidio da se ja u svom 


roku nisam žalio, on je odmah 
deveti dan uložio svoju žalbu, a ja 
više nisam mogao. Onda mi je Vr¬ 
hovni vojni sud u Beogradu po¬ 
visio kaznu od tri i pol godine na 
pet godina i godinu dana zabrane 
svih građanskih prava. 

Zatvorsku kaznu odrađivao je 
od 30. ožujka 1953. do 30. ožujka 
1958. Najprije su ga držali u Le- 
poglavi gdje je boravio s kriminal¬ 
cima i političkim zatvorenicima. 
Od svećeničkih kandidata i sve¬ 
ćenika tu je susretao Josipa Kap- 
ša, Vladu Pezelja, Miju Likovića, 
Ivana Krajcara, zatim zagrebačke 
bogoslove Matu Selaka (Split), a 
malo prije njegova dolaska u Le- 
poglavu zatvor je napustilo neko¬ 
liko zagrebačkih bogoslova među 
kojima je bio i vlč. Augustin Kor- 
par. U zatvoru u Staroj Gradiški 
nalazio se u društvu isusovca Mije 
Škvorca, svećenika Matije Pašiče- 
ka, vlč. Antona Pilepića, profesora 


bogoslovije u Splitu, Vlade Pavli- 
nića i dr. Kad su 1956. došle dvije 
naredbe, od kojih je prva bila da 
se politički zatvorenici prebace u 
Gradišku, a svi zatvorenici mlađi 
od 25 godina na Goli otok bez ra¬ 
zlike na kažnjiva djela, fra Stjepan 
je prebačen u Staru Gradišku. 

Nakon povratka iz zatvora 
upisao je teologiju u jesen 1958. 
Za svećenika je zaređen 7. veljače 
1965. Kao svećenik redovnik dje¬ 
lovao je na Ksaveru, po mnogim 
samostanima svoje provincije, 
najduže u Kotarima, na Školjiću i 
Odri te 22 godine u Wollongongu 
u Australiji gdje je sagradio crkvu 
Majke Božje Kraljice Hrvata. Na¬ 
kon povratka iz Australije radio 
je 20 godina u Zagrebu, danas je u 
samostanu sv. Mihovila u Zadru. 

Znakovite su njegove riječi: 
»Naše je ljubiti i opraštati, nije mi 
žao žrtve koju sam podnio radi 
istine.« 



* Mons. Giacomo Ceretto 


Mons. Giacomo Ceretto 
zaređen je za svećenika godine 
1963. i potom je pet godina 
bio je župni vikar u župi sv. 
Luke evanđelista u Rimu. 
Nakon toga je 39 godina bio 
župnik u župi Bezgrješne 


u Ulici Flaminia u Rimu. 
Zadnjih pet godina član je 
Zbora kanonika sv. Ivana 
Lateranskog, s posebnom 
zadaćom upravitelja 
Lateranske bazilike. Sa svim 
manama koje ima mons. 
Giacomo živi u stalnoj nadi 
kako će svakoga dana sve više 
rasti njegova pobožnost prema 
blaženomu kardinalu Alojziju 
Stepincu i da će se, zajedno s 
mnogima koje poznaje, moći 
veseliti kada uskoro, ako Bog 
da, Blaženik bude uzdignut 
među svete u Katoličkoj Crkvi. 
Mons. Ceretto je svoje 
svjedočanstvo o bi. Alojziju 
Stepincu prenio u razgovoru 
s vlč. Borisom Jozićem, 
mladomisnikom (2014.) 
Zagrebačke nadbiskupije, 
koji je kao bogoslov i student 
živio u rimskoj Lateranskoj 
bogosloviji. 


Vlč. fozić: Monsinjore, jeste li 
osobno upoznali blaženoga Aloj- 
zija Stepinca? 

Mons. Giacomo Ceretto: 

Nažalost, nikada mise ni j e uka¬ 
zala prilika osobno ga sresti i to je 
jedna od mojih najvećih neostva¬ 
renih želja. Životni putovi nisu 
nam se nikada sreli zbog okolno¬ 
sti u kojima je Bi. Stepinac živio i 
koje svi jako dobro znamo. U to 
vrijeme bio sam bogoslov i usko¬ 
ro mladi svećenik, ali Stepinčevo 
ime bilo je poznato svima nama 
u Italiji, a vjerujem i šire. Njegov 
lik već tada je buktao kao živi pla¬ 
men za nas mlade bogoslove i sve¬ 
ćenike, osobito u vrijeme njegove 
smrti kada se već i ovdje, kod nas, 
govorilo kako to nije bila obič¬ 
na smrt, nego smrt koju su že¬ 
ljeli komunisti, a Rimom, koliko 
god bio velik grad, ovakve vijesti 
brzo su se širile. U to vrijeme nije 
bilo uobičajeno da Papa sudjelu¬ 
je na svim sprovodima kardinala, 

tako da se to od njega nije očeki¬ 
valo. U Stepinčevu slučaju, nakon 
njegove smrti 1960. godine, sveti 
papa Ivan XXIII. učinio je veliku 
iznimku. Iako je sprovod bio odr¬ 
žan u Zagrebu, papa je za tako ju¬ 
načkog Kardinala zaželio održati 
svečani rekvijem u rimskoj bazili¬ 
ci sv. Petra. Ondje sam sudjelovao 
kao bogoslov i na osobit način na 
mene je utjecao govor koji je papa 
održao pri kraju obreda. U tom 
govoru usporedio je patnju koju 
je naš Gospodin morao proći i 
kako je na kraju ubijen na križu 
osjećajući patnju koju je i blaženi 
Stepinac prošao prije svoje smrti. 
Isusovi bližnji morali su od Pilata 
tražiti Isusovo tijelo - na isti na¬ 
čin su sinovi i kćeri Zagrebačke 
nadbiskupije morali od komuni¬ 
stičke vlasti tržiti Stepinčevo tije¬ 
lo kako bi ga dostojno pokopali. 
Sjećam se i susreta koji smo imali 
u bogosloviji gdje smo slušali go¬ 
vore koje je držao papa Pio XII., 
a na osobit način sjećam se trenut¬ 
ka kada su nam govorili o sramot¬ 
nom suđenju koje se održavalo u 
Zagrebu i na kojem su razbojnički 
optuživali kardinala Stepinca. 

Vlč. lozić: Nakon što ste za¬ 
voljeli lik bi. Alojzija, na koji na¬ 
čin ste ga nastavili slijediti? 

Mons. Giacomo Ceretto: 

Mnogo sam puta bio u crkvi 
i Hrvatskom zavodu sv.. Jeroni¬ 
ma u Rimu gdje se svake godine 
iznova obilježava obljetnica smr¬ 
ti blaženoga kardinala svetom mi¬ 
som, a potom i druženjem u dvo¬ 
rani. Uvijek sam volio sjesti među 
ostale svećenike, moleći zajedno 
s njima Stepinčev zagovor. Bilo 
je tu i drugih talijanskih svećeni¬ 
ka, časnih sestara i bogoslova, jer 
je Blaženik svake godine posta¬ 
jao sve poznatiji i izvan hrvatskih 
granica. Praćenju njegova lika 
mnogo je pomogao i talijanski ka¬ 
tolički tisak, koji je često donosio 
napise o svim nemilim događaji¬ 
ma u Blaženikovu životu i nakon 


njega. Još danas se sjećam dana te 
1998. godine kada sam u svojoj 
župi kao župnik na televiziji pra¬ 
tio proglašenje kardinala Alojzija 
Stepinca blaženim u Mariji Bistri¬ 
ci, vašemu nacionalnom marijan¬ 
skom svetištu u blizini Zagreba. 

Vlč. Jozić: Kako bi. Stepinac 
može pomoći današnjem čovje¬ 
ku? Kojim primjerom služi ljudi¬ 
ma danas? 

Mons. Giacomo Ceretto: 

Smatram da osobnost ne¬ 
kog blaženika nikada nije aktu¬ 
alna samo u vremenu u kojem je 
živio. U Stepinčevu slučaju to bi 
bio trenutak otvorene borbe iz¬ 
među dobra i zla, između onih 
koji su podržavali ili barem odo¬ 
bravali kršćanstvo i onih koji su 
prividno proglašavali opću slo¬ 
bodu, a s druge strane manijački 
napadali osobu kao što je bio Ste¬ 
pinac samo zato što je bio kato¬ 
lik sve do svoje srži i nije se htio 
odvojiti od Rimske Crkve. On je, 
kao i mnogi drugi blaženici, mno¬ 
go učinio i rekao u svoje vrijeme, 
ali njegov glas se i danas čuje. Na 
poseban način pritom mislim na 
medije. Unatoč pozitivnom valu 
koji je donio papa Franjo, još uvi¬ 
jek postoje mediji koji često na 
vrlo suptilan način napadaju Ka¬ 
toličku Crkvu. Zbog toga su da¬ 
nas možda više nego ikad ovome 
svijetu potrebni svjedoci kakav 
je bio i Stepinac. Čak i kada je 
bio zatvoren u Krašiću, nije že¬ 
lio ostaviti svoj narod bez pastira, 
nego je pisao svoje propovijedi i 
knjige kako bi im barem na taj na¬ 
čin bio blizu. Do kraja je vjerno 
svjedočio vjeru - tim svjedočan¬ 
stvom poziva i svakog čovjeka da¬ 
nas na isto: biti svjedok usque ad 
sanguinis effusionem (sve do pro¬ 
lijevanja krvi)! 

Vlč. |ozić: Za današnjega čo¬ 
vjeka bi. Stepinac svjedok je vjere. 
A za svećenike? Kako oni mogu 
slijediti njegov lik? 


Mons. Giacomo Ceretto: 

Od onoga što je prevedeno na 
talijanski i što sam mogao proči¬ 
tati o bi. Stepincu (nadam se da 
će u budućnosti biti sve više i više 
dostupna literatura i na stranim 
jezicima), i iz svjedočanstava koja 
sam primio od raznih svećenika - 
Hrvata i svećenika ostalih nacio¬ 
nalnosti - mogu reći da je Stepi¬ 
nac bio čovjek, svećenik i biskup. 
Sve to bio je u potpunosti. Nje¬ 
govao je molitvu, osobni studij i, 
kao biskup, kontakt sa svećeni¬ 
cima. Ovo su vrijednosti koje bi, 
smatram, svaki svećenik i biskup 
trebao imati. Stepinac nam je dao 
primjer osobnoga odnosa s Bo¬ 
gom u molitvi i kada je bilo naj¬ 
teže, nije uzmicao pred nedaća¬ 
ma. Danas nam primjer daje papa 
Franjo u kojem često vidim vrli¬ 
ne koje je imao i blaženi kardinal 
Alojzije Stepinac. 

Vlč. lozić: Monsinjore, za¬ 
hvaljujemo Vam na vremenu koje 
ste izdvojili za nas i podijelili s 
nama svoje svjedočanstvo o bi. 
Stepincu. Pozivamo Vas u posjet 
našoj domovini i Stepinčevoj ka¬ 
tedrali. 

Mons. Giacomo Ceretto: 

Hvala Vama. Nikada još nisam 
bio u Zagrebu, ali imam mnogo 
prijatelja iz Vaše nadbiskupije koji 
mi se često javljaju. Jedan od njih 
je i mons. Alessandro D’Ericco, 
apostolski nuncij u Hrvatskoj, 
koji mi se često javi razgledni¬ 
com i spomene me se uvijek u 
svojim molitvama pred Stepinče- 
vim grobom kada je tamo službe¬ 
no, ali često i kada privatno odlazi 
na Blaženikov grob. Nadamo se i 
molimo svi zajedno da Sveti Otac 
našega Blaženika uskoro podigne 
kao sveca na čast oltara jer je on 
to svojim životom i svjedočan¬ 
stvom, po Božjoj milosti, i zaslu¬ 
žio. Sve vas svim srcem pozdrav¬ 
ljam! 

D obrotom dr. Đurđice Karlić 
uredništvo Postulature pri¬ 
milo je fotografiju osvjedočene 
vjernice Nade Rosandić ud. Dra¬ 
goj ević snimljenu u zatvoru u Sta¬ 
roj Gradiški. Sačuvana fotografija 
svjedoči o jednoj hrabroj ženi, ali 
i jednom zlom vremenu kada se 
nevine ljude osuđivalo samo zato 
što nisu htjeli prikriti ni zatajiti 
vjeru u Boga. 

Nada Rosandić ud. Dragoje- 
vić rođena je početkom mjeseca 
kolovoza 1925. u selu Baljevac, u 
župi Zavalje. To je selo pri grad¬ 
nji aerodroma na Ličkoj Plješivi- 
ci sravnjeno sa zemljom, a šuma je 
sakrila njegove ostatke. Premda je 
to područje do Drugoga svjetskog 
rata pripadalo Senjskoj i modruš- 
koj biskupiji i hrvatskom nacio¬ 
nalnom biću, nakon rata potpalo 
je pod BiH. 

Nada se rodila u Baljevcu 
kamo je njena majka Katarina 
došla u posjet svojoj sestri An- 
čici i šurjaku Marijanu Rosandi- 
ću koji je učiteljevao u Baljevcu. 
U 6. razredu gimnazije u Zagre¬ 
bu, posljednjeg dana mjeseca srp¬ 
nja 1945., odvedena je u vojni za¬ 
tvor u Novoj Vesi u Zagrebu. Bila 
je optužena i izvedena na sud »jer 
nije htjela svjedočiti da je o. Josip 
Miiller st., svećenik Družbe Isu¬ 
sove, poticao na otpor protiv re¬ 
žima«. Taj dobri o. Miiller bio je 


duhovnik Marijine i drugih kon¬ 
gregacija koje su djelovale uz sve¬ 
tište Srca Isusova u Zagrebu. Za 
članove tih kongregacija on je dao 
sagraditi crkvu Majke Božje na 
Sljemenu da svi koji dođu na Slje¬ 
me imaju kutak za molitvu, misu 
i duhovno razmatranje. On je za 
vrijeme NDH bio duhovnik u 
zatvoru. Radio je u skladu sa svo¬ 
jom službom i svojom savjesti. 
Nije gledao ni na narodnost ni na 
vjeru onih kojima je donosio kr¬ 
šćansku utjehu. Spasio je i jednog 
partizana, komunista. Taj ga je, 
kad su komunisti preuzeli vlast, 
za zahvalu, denuncirao kod vlasti 
kao »suradnika ustaša«. Zbog ta¬ 
kve je optužbe o. Miiller optužen. 

Nada Rosandić bila je članica 
Marijine kongregacije koju je vo¬ 
dio o. Miiller. Doista, ona je bila 
vjernica, svaki dan molila je u cr¬ 
kvi i s drugim kolegicama dolazila 
na sv. mise u crkvu Srca Isusova u 
Palmotićevoj ulici u Zagrebu. Re¬ 
žimu je trebala svjedokinja protiv 
o. Josipa Miillera st., i to Hrvatica 
koja ide na misu u Palmotićevu. 

Komunistički režim osudio ju 
je na smrt. Dana 3. listopada 1945. 
bila je odvedena iz zatvora u No¬ 
voj Vesi na strijeljanje. Tri puta 
vođena je na strijeljanje. Neraz- 
jašnjivo je pošteđena i kazna joj 
je preinačena u 20 godina strogog 
zatvora. O. Josip Miiller st. već je 

* Nada Rosandić ud. Dragojević 
sa zatvorenicima - pjevačima 
iz zatvora u Požegi prigodom 
programa za logoraše u St. Gradiški 


davno bio umro; njima je trebalo 
opravdanje za njegovu smrt. Nada 
je zatvorsku kaznu izvršavala u 
KPD Slavonska Požega. Iz zatvo¬ 
ra u Požegi vratila se godine 1952. 

Dana 5. siječnja 1946. ona je 
kao član pjevačkoga zbora pošla 
sa zborom u Staru Gradišku radi 
nastupa pred zatvorenicima i na¬ 
kon programa vratila se u Požegu. 
S toga puta sačuvana je fotografija 
pjevačkoga zbora i Nada na njoj. 
Slika po sebi ne govori osjeća¬ 
je njezinih misli i njezina srca, ali 
tekst na poleđini sažimlje trage¬ 
diju jednoga života i jedne žrtve 
koja je trajala pred zatvor, u za¬ 
tvoru i nakon zatvora, istodobno 
kad je radi istih ideala u Lepoglavi 
čamio nevino osuđeni nadbiskup 
Alojzije Stepinac neumorni po- 
dupiratelj Marijinih kongregacija. 

Naime, na sačuvanoj fotogra¬ 
fiji potpisanoj kao »kulturna eki¬ 
pa logora Stara Gradiška, pjevač¬ 
ki zbor«, Nada Rosandić »Beba« 
sjedi u drugom redu treća zdesna 
nalijevo. Na poleđini fotografi¬ 
je Nada je napisala: »Draga ma¬ 
mice! Neka te ova slika podsje¬ 
ća na dane kada je tvoja jedinica 
jednom u životu bila tako - dugo 
udaljena od Tebe, a kada je izga¬ 
rala od čežnje za Tobom i na po¬ 
kajanje za ono čime sam Ti toli¬ 
ko boli nanijela. Tvoja Beba. Stara 
Gradiška 5.1.1946.« 

U zatvoru u Požegi Nada je 
boravila nakon što ju je komuni¬ 
stički režim osudio jer je bila ak¬ 
tivna djelatnica u Katoličkoj akciji 
i hrabro je ispovijedala katoličku 
vjeru. 

Nada Rosandić, nevina žrtva 
komunističkog bezumlja, umrla 
je u Zagrebu krajem svibnja 1987. 

Obitelj Humski 



* Obitelj Josipa i Anđele Humski 

A ntonija Cvjetičanin rođ. 

Humski jedna je od prvih 
članica upisanih u Molitvenu za¬ 
jednicu »Blaženi Alojzije Stepi- 
nac«. Rođena je u Zagrebu 11. 
lipnja 1934. od oca Josipa i majke 
Anđele r. Barić. Bilo ih je devetero 
djece od kojih je Berislav svećenik 
u Tasmaniji. Majka je bila vjerni¬ 
ca i uvijek otvorena daru života: 
»Jedno dijete nosila je u ruci, dru¬ 
go pod srcem.« 

Obiteljsku sreću prekinuo je 
komunistički režim kad je bez 
opravdana razloga godine 1946. 
osudio njezina oca na tri godine 
zatvora. Život je postao još teži 
kad je taj isti režim i njezinu maj¬ 
ku osudio na osam godina zatvo¬ 


ra jer je branila nevinost supruga 
i oca brojne djece. Ustrajnost u 
vjeri i optimizam članovi obitelji 
crpili su iz junačkog držanja nad¬ 
biskupa Stepinca koji je također 


bio žrtva bezdušne vlasti. O tome 
Antonija piše: »Dok smo pratili 
neizvjesnu sudbinu svojih rodite¬ 
lja, divili smo se junaštvu nadbi¬ 
skupa Stepinca.« 


Izdanja Postulature 


Donosimo popis knjiga koje je o blaženom Alojziju Stepincu objavila Postulatura za njegovo 
proglašenje blaženim i svetim, a svaki ih čitatelj Glasnika može naručiti na adresi Postulature: 

Kaptol 18, pp 949,10001 Zagreb 


■ BARBOUR, H. Ch. i BATELJA, J., Svjetlo na 
putu života, popravljeno i prošireno izdanje (2007.) 
službenoga duhovnog životopisa kardinala Alojzija 
Stepinca, nadbiskupa zagrebačkoga, mučenika, uz 
njegovo proglašenje blaženim (1998.) (50 kn + po¬ 
štarina) 

■ Alojzije STEPINAC, nadbiskup zagrebački, Propo¬ 
vijedi, govori, poruke (1934.-1940.) Priredio i pred¬ 
govor napisao: dr. Juraj BATELJA; proslov: dr. Ante 
MATELJAN, Zagreb, 2000. (100 kn + poštarina) 

■ BATELJA, J., Euharistijska evangelizacija nadbi¬ 
skupa Alojzija Stepinca, izd. Postulatura za progla¬ 
šenje svetim blaženoga Alojzija Stepinca i Glas Kon¬ 
cila, Zagreb, 2006. (180 kn + poštarina) 

■ BATELJA, J., Blaženi Alojzije Stepinac i grad Ja- 
strebarsko. Euharistijski kongres 1939. i pohod 
ratnoj siročadi 1943., Žagreb, 2008., (30 kn + pošta¬ 
rina). 

■ Alojzije kard. STEPINAC, Propovijedi o lurd- 
skim ukazanjima; pozdravno slovo: mons. Juraj 
Jezerinac, vojni ordinarij; priredio te uvodnim slo¬ 
vom i bilješkama popratio dr. J. Batelja, Zagreb, 
2 2008.; (50 kn + poštarina) 


■ Alojzije kard. STEPINAC, Propovijedi bi. A. 
Stepinca o sv. Josipu, Mala knjižnica Postulatu¬ 
re blaženoga Alojzija Stepinca: Propovijedi iz su- 
žanjstva, sv. 2.; pozdravna riječ: kard. Tomaš Špid- 
lik; uvodne misli, bilješke, biblijska kazala i kaza¬ 
lo imena sastavio J. Batelja; Zagreb, 2009. (50 kn + 
poštarina) 

u Alojzije kard. STEPINAC, Propovijedi Pre¬ 
svetom Srcu Isusovu; proslov: mons. Valentin 
Pozaić, pomoćni biskup zagrebački; priredio te 
uvodnim slovom i bilješkama popratio dr. J. Ba¬ 
telja; Zagreb, 2009. (50 kn + poštarina) 

■ Blaženi Alojzije STEPINAC, Propovijedi na 
Magnificat. »Veliča duša moja Gospodina!« (Lk 
1,46-55), Zagreb, 2012. (20 kn + poštarina) 

■ Alojzije kardinal STEPINAC, nadbiskup za¬ 
grebački, Propovijedi, govori, poruke (1941. - 
1946.), Zagreb, 2012. (100 kn + poštarina) 

■ Blaženi Alojzije STEPINAC, Propovijedi o Deset 
zapovijedi Božjih, Zagreb, 2013. (75 kn + poštarina) 

■ Juraj BATELJA, Blaženi Alojzije Stepinac u po¬ 
hodu župi Brod Moravice, Zagreb, 2014. (50 kn 
+ poštarina) 

Nestanak 
žumberačkih sela 



J. BATELJA 



Suočeni s činjenicom 
izumiranja hrvatskog 
naroda i nestajanja 
čitavih sela u 
kojima više nema ni 
škola, ni liječnika, 
ni veterinara, a u 
nekima ni svećenika, 
u nastavcima ćemo 
donositi kraće 
prikaze o mjestima 
koja su nestala nakon 
Drugoga svjetskoga 
rata ili su na izdisaju. 
Ne može se za sve 
loše u Hrvatskoj 
tužiti strance. Krivac 
za takvo stanje 
državna je politika 
koja nije hrvatski 
državotvorna, 
pa uspostavlja 
društvenu i 
gospodarsku politiku 
u kojoj se hrvatski 
čovjek ne osjeća svoj 
na svome. Bit ćemo 
zahvalni svakom 
čitatelju i suradniku 
za prilog na ovu 
temu. U ovom broju 
donosimo prikaz 
nestanka mnogih 
ljudi iz nekoliko sela 
na uskom području 
Žumberačkog gorja, 
iz župe Kalje. 


N akon što j e na Dušni dan, 
u nedjelju 2. studenoga, 
zagrebački nadbiskup 
kardinal Josip Bozanić blagoslo¬ 
vio križ za stradale župljane župe 
Kalje koji su poginuli od 1941. do 
1945. godine, suvremenom će čo¬ 
vjeku postati jasnije zašto Hrvat¬ 
ska odumire. Župa Kalje sastoji 
se od ovih sela: Cerovice, Har- 
tja, Gornje Vaši, Grgetića, Javora, 
Kalja, Novoga Sela Žumberačko- 
ga, Petričkoga Sela, Pokleka i Vi- 
šćega Vrha. Mjesto Kalje imalo 
je godine 1931. 182 stanovnika, a 
2001. 37; Višći Vrh brojio je godi¬ 
ne 1931. 119 žitelja, 2001. 27; selo 
Grgetić brojilo je 1931. 47 stanov¬ 
nika, a 2001. nije bilo ni jednoga; 
u Hartju su godine 1931. bila 154 
žitelja, a 2001. samo 43; selo Javor 
brojilo je godine 1931. 94 stanov¬ 
nika, a 2001. njih 20. 

Brojke snažno govore, ali i nji¬ 
hovi uzroci. Ova, rekli bismo, 
malena župa spomenutog dana 


* Zagrebački nadbiskup i kardinal 
Josip Bozanić predvodi molitvu 
na mjesnom groblju u Kalju, 

2. studenoga 2014. prigodom 
podizanja spomenika za 176 žrtava 
Drugoga svjetskog rata, žrtava 
partizanskih postrojbi. 

upisala je na križ imena 176 po¬ 
bijenih u razdoblju od 1941. do 
1945. U tom velikom broju pet je 
poginulih partizana. Župa koja je 
prije Drugog svjetskog rata broji¬ 
la 1799 stanovnika danas ima njih 
samo 140. Naime, pomor koji 
učiniše partizanske jedinice i ko- 
munističko-četnička mržnja isko¬ 
rijenile su čitave obitelji, pobiv- 
ši gotovo sve muške u pojedinim 
obiteljima, a u jednoj čak i maj¬ 
ku s dvoje djece. O tome je kalj- 
ski župnik mons. Juraj Jerneić u 
knjizi Zašto vas nema na Gomili? 
(»Gomila« je zemljopisni naziv za 
kaljsko groblje) zapisao: »Budući 
da ‘kosti imaju pravo na ime i 

grob!’ - to je dužnost i obveza ove 
generacije - moramo podići glas 
protiv ‘nagrađenog zločina’ jer su 
zločinci nad nedužnima, bez suda 
i presude, nagrađeni položajima 
i moći, a danas im je nagrada 
pristojna mirovina. Budući da su 
institucije ‘gluhe’ i ‘slijepe’, ostaje 
jedini način da narod barem 
pročita o masovnim grobištima. 
Za hrvatsku istinu nikad nije 
kasno!... Nije mi nakana ni pitati 
ni istraživati tko je poginuo kao 
domobran, ustaša, partizan ili 
civil. Meni kao župniku svi vi 
danas nedostajete.« 

Od tih 176 ubijenih u Dru¬ 
gom svjetskom ratu njih 130 nije 
imalo grob pa inicijativa sadašnje¬ 
ga župnika mons. Jurja Jerneića 
za podizanje spomen-križa kao 
grobnoga mjesta za sve te stradale 
ljude nije samo hvalevrijedan po¬ 
ticaj nego i svojevrsni poziv svim 
političkim strukturama hrvatske 
države i hrvatskog naroda da poč¬ 
nu sagledavati činjenice odumi¬ 
ranja hrvatskog naroda. Hrvatski 
je narod danas gotovo ošamućen 
teškom gospodarskom situacijom 
i političkim glavinjanjem uslijed 


kojega se narod teško snalazi i 
najčešće razilazi. 

Istina, i nakon završetka Dru¬ 
goga svjetskoga rata narod se ra¬ 
zilazio jer se nije mogao suživjeti 
s nacionalnim i vjerskim progo¬ 
nom. Osim toga, nebriga komu¬ 
nističkog režima za krajeve na¬ 
stanjene katolicima i Hrvatima 
vidi se i u tome da se nije gradi¬ 
la infrastruktura, ceste, prijevoz, 
voda, škola i sve druge pogod¬ 
nosti potrebne za uredan život, 
ali se pljenidbama i osiromašiva¬ 
njem ogorčavala i obezvrjeđivala 
inače vrijednog i zauzetog žum- 
beračkog zemljoradnika i pasti¬ 
ra. Dakle, teški ekonomski i grubi 
politički pritisak komunističkog 
režima uzrok je bježanju hrvat¬ 
ske mladeži preko granice. Ta je 
mladež bila zatvarana i maltreti¬ 
rana, njihova sela počela su znat¬ 
nije izumirati za vrijeme komu¬ 
nističke diktature u Jugoslaviji. 
Osnivanjem Republike Hrvatske 
godine 1991. taj proces je samo 
nastavljen. Štoviše, svake se godi¬ 
ne zaključa još jedno domaćinstvo 
jer narod i ono što proizvede ne 
može unovčiti, a novac mu je pri¬ 


jeko potreban da si može priskr¬ 
biti što mu je potrebno u zdrav¬ 
stvenom i ekonomskom pogledu. 

Stoga bi se trebalo zamisliti nad 
činjenicom da je tijekom Drugo¬ 
ga svjetskoga rata u kaljskoj župi 
788 braće i sestara tugovalo za po¬ 
ginulom braćom i sestrama; oko 
300 roditelja nad poginulim sino¬ 
vima i kćerima, 74 udovice za svo¬ 
jim muževima, i 256-ero djece za 
poginulim roditeljem. Žalošću je 
od 1799 župljana bilo pogođeno 
njih 1400. 

Uzrok izumiranja Hrvatske u 
tom dijelu Lijepe Naše stoji u či¬ 
njenici da se 102 ubijene osobe 
nisu ženile ni udavale, a tridesetak 
ih je uspjelo pobjeći iz Jugoslavi¬ 
je jer je teško bilo živjeti ožigosan 
kao sin i brat poginulog. 

Stoga bi se hrvatsko društvo 
trebalo ozbiljno zabrinuti i istra¬ 
žiti, priznati uzroke izumiranja 
hrvatskog naroda, a njegovo po¬ 
litičko vodstvo razumnim odlu¬ 
kama spriječiti nastavak ubijanja i 
ono malo volje za životom što je 
preostalo u još nekoliko žumbe- 
račkih sela župe Kalje. 


Izdanja Postulature 


Donosimo popis knjiga koje je o blaženom Alojziju Stepincu objavila Postulatura za njegovo 
proglašenje blaženim i svetim, a svaki ih čitatelj Glasnika može naručiti na adresi Postulature: 

Kaptol 18, pp 949,10001 Zagreb 


■ Juraj BATELJA, Blaženi Alojzije Stepinac - uzor 
svećenik, Priručnik za državno natjecanje iz Vje¬ 
ronauka - vjeronaučne olimpijade osnovnih i sred¬ 
njih škola u Republici Hrvatskoj, za školsku godinu 
2009./2010., Zagreb, 2012. {50 kn + poštarina) 

■ Juraj BATELJA, Grob blaženog Alojzija Stepinca, 
Zagreb, 2 2015. 


■ VRANEKOVIĆ Josip, Dnevnik. Život u Krašiću 
zasužnjenog nadbiskupa i kardinala Alojzija Ste¬ 
pinca. Pozdravno slovo za knjigu napisao je zagre¬ 
bački nadbiskup i kardinal Josip Bozanić, uvodne 
misli i bilješke dr. Juraj Batelja; ilustracije su iz arhiva 
Postulature (200 kn + poštarina) 


OBAVIJEST ČITATELJIMA GLASNIKA 


Vjernici koji na zagovor bi. Alojzija Stepinca budu uslišani - zadobiju tjelesno ili duhovno 
ozdravljenje ili koju osobitu milost — neka opis uslišanja i cjelovitu liječničku dokumentaciju 
dostave na adresu: dr. Juraj Batelja, postulator • Kaptol 18, p. p. 949 • 10001 ZAGREB 

Upoznati svijet s 
‘režimom ubojica’ 



* Od 27 maturanata Nadbiskupske gimnazije na Šalati u Zagrebu šk. god. 1936./1937. dvojicu su ubili pripadnici 
OZNE: Stjepana Horžića i Dragutina Deliju (označeni strelicama); na slici slijeva nadesno sjede: Dušan Žanko, dr. 
Mate Ujević, Bogdanović, Ristić, dr. Fran Barac, Petar Grgeč, Josip Zlatolas, Slavko Šarić; u prvom redu slijeva 
nadesno stoje: Mijo Peter, Stjepan Šegudović, Dragutin Feletar, Stjepan Horžić, Mato Repić, Dragutin Žnidaršić, 
Vid Cipriš, Srećko Draksler, Ivan Bogdan; u drugom redu slijeva nadesno stoje: Josip Sodar, Stjepan Golubić, 
Franjo Glumpak, Josip Lončarić, Dragutin Delija, Stanko Peravić, Josip Šimečki, Valentin Putanec; u trećem redu 
slijeva nadesno stoje: Franjo Maček, Ivan Dugi, Gjuro Benić, Kazimir Faerfel, Ladislav Loina, Petar Vitković; u 
četvrtom redu slijeva nadesno stoje: Mato Prepelec, Slavko Ivanec, Blaž Pavković, Krešimir Ivšić. 


Zbog sustavne šutnje u hrvatskoj društvenoj javno¬ 
sti, moguće i političkom moći nametnutoj, nastavlja¬ 
mo u našem Glasniku rubriku »Narod vam to nikada 
neće zaboraviti«. Bez ikakve namjere da se bilo koga 
ozloglašuje ili nerazumno optužuje, dužni smo čuva¬ 
ti svijest o ljudima koji su svoje živote utkali u slobo¬ 
du Crkve i samobitnost hrvatskog naroda i slobodne 
njegove države. Naime, ti su svećenici vršili svoju duž¬ 
nost prema Bogu i vlastitome narodu u razdoblju kad 
su tzv. »antifašisti« stvarali, prema riječima Josipa 
Broza Tita u razgovoru s nadbiskupom Stepincem 4 . 
lipnja 1945 ., »južnoslavensku zajednicu naroda na te¬ 
melju bratstva i jedinstva«. Svi zastupnici hrvatske dr¬ 
žave i njezine samostalnosti tada su bili proglašavani 
veleizdajicama i neprijateljima naroda, odvođeni na 
vojne i prijeke sudove, na dugogodišnja tamnovanja 
ili ubijeni. 


Pripremio: J. Batelja 


Stav biskupa u FR 
Jugoslaviji 

Pred činjenicom nesmiljenih 
ubojstava katoličkih svećenika, 
koja su izveli četnici i partizani 
zadojeni velikosrpskom ili ko¬ 
munističkom ideologijom, kato¬ 
lički biskupi nisu mogli ni smjeli 
ostati bez stava i djelovanja. Jer je 
bezbožni režim Katoličkoj Cr¬ 
kvi oteo tiskare i zabranio bilo 
koji oblik tiskanja pisane riječi, 
biskupi su o ubojstvu svećenika 
progovorili u Pastirskom pismu 

koje su s konferencija u Zagrebu 
uputili 20. rujna 1945.: »Ponaj¬ 
prije nas, predragi vjernici, rastu- 
žuje i zabrinjuje bolna i strašna 
sudbina mnogih svećenika, pasti¬ 
ra vaših duša. Već za vrijeme rata 
velik je broj svećenika poginuo, 
ne toliko u samim ratnim borba¬ 
ma, koliko više uslijed osuda sa¬ 
dašnjih vojnih i građanskih vlasti. 
Kad su se svršile ratne operacije, 
nisu prestale smrtne osude ka¬ 
toličkih svećenika. Njihov broj 
prema našim podacima iznosi: 
243 mrtva, 169 u zatvorima i lo¬ 
gorima, 89 nestalih, svega 501. K 
tomu pridolazi 19 ubijenih kle¬ 
rika, tri ubijena laika redovnika 
i četiri časne sestre. To je broj, 
kakvog ne pozna povijest bal¬ 
kanskih zemalja kroz duga sto¬ 
ljeća. A što je najbolnije, njima, 
kao ni drugim stotinama ni tisu¬ 
ćama, nije bilo dozvoljeno, što je 
inače dozvoljeno u civiliziranim 
zemljama i najgorim zločincima: 
da u posljednjim časovima pri¬ 
me sv. Sakramente. Sudovi, koji 
su izricali te smrtne osude vrši¬ 
li su svoj postupak kratko i su¬ 
marno. Optuženici najčešće nisu 
znali za svoju optužnicu do pred 
samu raspravu. Njima često puta 
nije bilo omogućeno da se brane 
onako kako to traži narav svake 
rasprave, tj. da se brane pomoću 
svjedoka i odvjetnika.« 

Stav nadbiskupa Stepinca 

O ubojstvima svećenika nakon 
završenih ratnih zbivanja blaženi 
Alojzije progovorio je i u pismu 
koje je 27. svibnja 1946. uputio 
mons. Josephu Hurleyju,' apo¬ 
stolskom nunciju u Beogradu: 

I Joseph Patrick HURLEV (Cleveland, 21. siječ¬ 
nja 1894. - Saint Augustine / klorida, 30. listopada 
1967.); za svećenika biskupije u Clevelandu zaređen 
je 29. svibnja 1919. Imenovan biskupom Saint Augu- 
stina (SAD) 16. kolovoza 1940. i posvećen 6. listopada 
iste godine; od 1946. do 1948. bio je vršitelj dužnosti 
apostolskog nuncija u Beogradu. Tri puta je pohodio 
u lepoglavskoj kaznionici zatvorenog nadbiskupa 
Stepinca. Dana 14. kolovoza 1949. imenovan je nad¬ 
biskupom Saint Augustina. 


Kad su se svršile ratne 
operacije, nisu prestale 
smrtne osude katoličkih 
svećenika. Njihov broj 
prema našim podacima 
iznosi: 243 mrtva, 169 
u zatvorima i logorima, 
89 nestalih, svega 501. K 
tomu pridolazi 19 ubije¬ 
nih klerika, tri ubijena 
laika redovnika i četiri ča¬ 
sne sestre. 


»Prije nekoliko dana, na očigled 
ljudi, u 7 i 30 sati, poslije pod¬ 
ne, na području župe Odra, Za¬ 
grebačka nadbiskupija (udalje¬ 
noj 15 km od Zagreba) policijska 
postrojba ‘OZNA’, ubila je mla¬ 
dog svećenika Stjepana Povolj- 
njaka. 2 Ubijen je potpuno ne¬ 
vin, iz mržnje prema vjeri, jer je 
bio svećenik sveta i besprijekor¬ 
na života. Ubijen je kao pas, bez 
bilo kakvog procesa, bez ika¬ 
kva dokaza. Spominjemo kako 
je prije Božića 1945. na isti na¬ 
čin ubijen, u župi Voloder, mla¬ 
di svećenik Karlo Delija, 3 koji je 
bio izveden na ulicu, u šest sati 
poslije podne, i ubijen kao pas, 
na prostoru ispred župnog dvo¬ 
ra, također bez procesa i bez do¬ 
kaza. Nadalje, kad se prisjetimo, 
da su ovih dana odvedeni sve¬ 
ćenici Josip Sukner, upravitelj 

2 Vlč. Stjepan POVO] ,|NJAK (kravarsko, 25. 
svibnja 1919. - Odra, 4. svibnja 1946.); ustrijelili su 
ga pripadnici Udbe, usp. »Vlč. Stjepan Povonjak«, 
u: Nađeni A hjzjje Stepinac, Glasnik Postulature, 21. 
(2014.), br. 2, str. 37. 

3 Dragutin DELIJA (Donja Vlahinićka / Prigor¬ 
je, Ludina, 14. siječnja 1918. — Voloder, 2. prosin¬ 
ca 1945.); svećenički red podijelio mu je nadbiskup 
Alojzije Stepinac 6. lipnja 1943. Svećeničku službu 
vršio je kao duhovni pomoćnik u Ruševu (1943.-), a 
od jeseni 1944. u župi sv. Antuna u Voloderu gdje je 
nakon odlaska vlč. Josipa Borošaka u emigraciju bio 
upravitelj župe. Istodobno je bio upravitelj novoo¬ 
snovane župe sv. Alojzija Gonzage u Popovači (IX.— 
X.1945.). Pripadnici Komunističke partije ubili su ga 
2. prosinca 1945. u 27. godini života ispred župnog 
stana u Voloderu. Pokopan je na groblju u Ludini, 
usp. Stjepan, Razum, Leksikon svećenika Zagrebačke 
metropofdje , (u pripremi); Stjepan KOŽUL, Martirologjj 
Crkve zagrebačke, Zagreb, 2 1998., str. 51. 


župe Jelenska, i Juraj Žmegač, 
salezijanac (a ne znamo zašto?), 
moramo zaključiti, da su svi sve¬ 
ćenici zajedno s biskupima u Ju¬ 
goslaviji, bez ikakvih prava i da 
bilo od kojeg pojedinca komu¬ 
nista, bez procesa kao psi, mogu 
biti ubijeni. (Nadamo se da su 
Sukner 4 i Žmegač 5 živi i da će se 
vratiti kući). 

Naši svećenici u zatvoru u 
Staroj Gradiški, nalaze se u pre¬ 
teškoj situaciji, jer moraju otko¬ 
pavati leševe ubijenih. Jednako 
su u takvim prigodama svećeni¬ 
ci u logoru u Sisku, gdje su pri¬ 
siljeni vršiti najniže poslove. 

4 Vlč. Josip SUKNER (Potok/Osekovo, 10. ruj¬ 
na 1915. - Pribić, 19. studenoga 1981.); maturirao je 
u Travniku 1938., a teologiju je završio u Zagrebu. 
Za svećenika ga je zaredio nadbiskup Alojzije Stepi¬ 
nac 29. lipnja 1944. Bio je kapelan u Donjoj Zelini 
(1944./45.), potom upravitelj župe Gornja Jelenska 
(1945./46.) U svibnju 1946. uhićen je i na Vojnom 
sudu u Zagrebu osuđen na šest godina robije. Kaznu 
je izdržavao u Staroj Gradiški. Istodobno su osuđene 
njegova majka Ana i sestra Ljubica. Nakon izlaska iz 
zatvora vršio je svećeničku službu u župama Vrtlin- 
ska, Mače i Ludina (1955.-1957.). Ponovno je optu¬ 
žen i osuđen na Okružnom sudu u Zagrebu, no prije 
nego što je presuda postala pravomoćna emigrirao je 
i živio u Austriji i Brazilu. U Hrvatsku se vratio 11. 
listopada 1969. Najprije je imenovan župnikom župe 
Lasinja (1969.-1972.) i župe Pribić (1972.-1981.). 
Mnogi hrvatski vjernici još ga pamte po širenju po- 
božnosti prema Majci Božjoj, kojoj je bio djetinje 
odan, usp. Stjepan KOŽUL, Marliro/ogi / Crkve Z c W e ' 
bačke , Zagreb, 2 1998., str. 390.-391. 

5 Vlč. Đuro ŽMEGAČ (Ladanje/Vinica, 14. 4. 
1915. - Rijeka, 4. 5. 1970.); za svećenika je zaređen 
29. lipnja 1943. Bio je ravnatelj oratorija na Knežiji 
od 1943. do 1946. i ekonom u zajednici od 1944. do 
1946. Okupljao je mladež i pomagao im da, barem 
dok su u oratoriju, osjete radosti djetinjstva i mlado¬ 
sti. Komunisti su poslije rata sve više provodili svo¬ 
je ideološko jednoumlje i okrutno se obračunavali 
sa svima koji se nisu uklapali u njihov svjetonazor. 
Jedan od glavnih ciljeva njihove ideologije bio je da 
odgoj potpuno uzmu u svoje ruke. Nije im se sviđalo 
što k salezijancima na Knežiju dolazi mnogo mladih. 
Pokušali su za njih organizirati svoje aktivnosti u 
obližnjoj školi, ali s malo uspjeha. Brzo su uvidje¬ 
li da Žmegač i njegov salezijanski način rada imaju 
privlačnu moć. Kad nije išlo milom, išlo je silom. 
Vajprije su na Žmegača počeli napadi preko novina 
i radija, a uskoro nakon toga je uslijedio i namješteni 
sudski proces. Optužen je, kako je bilo uobičajeno u 
to vrijeme, za suradnju s ustašama i veličanje ustaš¬ 
kog režima i nikakve činjenice i nikakvi dokazi nisu 
imali značenja. Osuđen je na pet godina robije 1946., 
a kaznu je u potpunosti izdržao u Staroj Gradiški s 
velikim brojem nevino osuđenih svećenika. Nakon 
izlaska iz zatvora predano je vršio povjerene mu služ¬ 
be odgajatelja salezijanskih bogoslova i u više župa 
koje su povjerene Družbi salezijanaca, usp. Nikola 
PAV1ČIC, Salezjjanci u Zagrebu - Omladinski dom Sa- 
lezjjanaca na Knežiji, Zagreb: Salezijanski bogoslovni 
dom, 1996., str. 145.-149. 

Muke sviju ovih su velike [...]. 
Držim na završetku, Preuzviše- 
ni Gospodine, da ako nam Tvoje 
zauzimanje u kratkom vremenu 
ne donese olakšanje, da moramo 
sazvati biskupsku konferenci¬ 
ju i izdati novo pastirsko pismo 
kako bismo upoznali, bilo naš 


narod bilo cijeli svijet, o cijeloj 
podmuklosti postojećeg režima, 
‘režima ubojica’.« 

Bezočnost komunističke 
vlasti prema hrvatskom naro¬ 
du i Katoličkoj Crkvi blaženi 
Stepinac opisao je u govoru na 
sudu 3. listopada 1946. i ovom 


rečenicom: »Ponovno tvrdim: 
u nijednoj drugoj civiliziranoj 
državi ne bi se tako sudilo [...]. 
U nijednoj drugoj civiliziranoj 
državi ne bi ih se na smrt sudi¬ 
lo, nego najviše na zatvor. Vi ste 
učinili fatalnu pogrešku što ste 
pobili svećenike. Narod vam to 
neće nikada zaboraviti.« 



Don Jozo ČULIN 


li 

i 


Rođen je 1. veljače 1916. u Du- 
gopolju. Gimnaziju je polazio u 
Splitu, gdje je završio i bogoslovi¬ 
ju. Za svećenika je zaređen u lipnju 
1941. godine. Kratko je službovao 
u župi Bagalović kod Metkovića 
nakon čega odlazi u rodnu župu 
Dugopolje, gdje službuje kao ka¬ 


pelan. Godine 1942. imenovanje 
župnikom župe Vojnić-Gardun. 
Partizani su ga strijeljali 20. ruj¬ 
na 1942. pred župnom crkvom u 
Vojnić-Gardunu. 1 

1 Anto BAKOVIĆ, Hrvatski Marti rologij XX. sto¬ 
ljeća, Zagreb, 2007., str. 152. 



i 


i 



Fra Tvrtko GUJIĆ 


Rođen je 16. veljače 1907. 
u Bakovićima, u župi Fojni- 
ca, od oca Ivana i majke Mare, 
rođ. Cardić. Franjevačku klasič¬ 
nu gimnaziju završio je u Viso¬ 
kom, bogosloviju u Sarajevu. Za 
svećenika je zaređen 1929. go¬ 
dine. Bio je kapelan u Ljubun- 
čiću, Jajcu, Tolisi i Fojnici, a žu¬ 
pnik u Čukliću, Novom Šeheru, 
Vitezu i Šimićima. Od 1942. do 


1944. bio je župnik i gvardi¬ 
jan u Fojnici. Partizanski voj¬ 
ni sud u Zagrebu osudio ga je 
na smrt. Strijeljan je 14. srpnja 

1945. u Zagrebu. 1 


1 Anto BAKOVIC, Hrvatski martirologj XX 
stoljeća , Zagreb, 2007., str. 244. 



Svjedočanstvo o primljenim milostima na zagovor bi. Alojzija Stepinca proslijedili su ovi njegovi štovate¬ 
lji: Ivanka SKENDER, Split; Ana ZORIĆ, Donji Andrijevci; S. M. Tarzicija TUNJIĆ, Bjelovar; Marija 
CINDRIĆ, Sisak; Željka HAJDINA, Zagreb; Nena MANDL, Zagreb. 

Sve čitatelje Glasnika i štovatelje bi. Alojzija Stepinca, koji su se pismenim putem preporučili u zagovor bi. 
Alojzija Stepinca i zatražili molitvu na njegovu grobu, potičemo da se u molitvi sjedine sa svim njegovim 
štovateljima koji sudjeluju u svetoj misi svakog 10. u mjesecu u zagrebačkoj prvostolnici u 18 sati. 


36 


NAROD VAM TO NIKADA NEĆE ZABORAVITI (5) 






NAROD VAM TO NIKADA 
NEĆE ZABORAVITI (5) 

Don Marijan KNEŽEVIĆ 


Rođen je 9. travnja 1904. u 
Sumartinu na Braču, od oca Vla¬ 
dimira i majke Viče, rod. Aničić. 
U Senju je kao mladić s kasnim 
zvanjem privatno učio gimnazi¬ 
ju te završio bogosloviju. Zare¬ 
đen je za svećenika 1939. godi¬ 
ne. U rujnu 1939. imenovan je 
župnikom u Bogomoljama na 
Hvaru, zatim je pobjegao u Se- 
svete kod Zagreba, gdje je na¬ 


kratko bio župnik. Na kra¬ 
ju je bio župnik u Pražnici na 
otoku Braču. 

Uhićen je 24. listopada 
1943., a već 17. studenoga osu¬ 
đen na smrt. Uoči dana pogu¬ 
bljenja, 25. studenoga 1943., 
ustrijeljen je.' 


1 Anto Ii A KOV 1C, Hrvatski marfiro/ogi/XX. 
stoljeća , Zagreb, 2007., str. 329. 



1 

Don Andrija MAJIĆ mlađi 




Rođen je 15. travnja 1910. u 
Drinovcima, od oca Ivana i maj¬ 
ke Anđe, rođ. Grizelj. Stric mu 
je bio don Andrija Majić stari¬ 
ji, a mladi je Andrija kod njega 
u Stocu završio osnovnu školu. 
Gimnaziju je završio u sjemeni¬ 
štu u Travniku, bogosloviju u Sa¬ 
rajevu. Za svećenika je zaređen 6. 


travnja 1935. u Sarajevu. Bio je 
kapelan u Viru i Stocu, a zatim 
župnik u Trebinju i Vinici. 

Partizani su ga ubili 15. srp¬ 
nja 1945. i bacili u jamu Jazov- 
ka. 1 



1 Anto BAK.OVTC, Hrvatski martirologj XX. 
stoljeća , Zagreb, 2007., str. 411. 

BLAŽENI ALOJZIJE STEPINAC - Svjedok Evanđelja ljubavi 


U izdanju Postulature blaženog Alojzija Stepinca objavljena je prošle godine knjiga: BLAŽENI 
ALOJZIJE STEPINAC - Svjedok Evanđelja ljubavi. Životopis, dokumenti i svjedočanstva - prije, za 
vrijeme i nakon Drugoga svjetskoga rata (Juraj BATELJA); riječ je o trilogiji: Knjiga 1 - Životopis; Knji¬ 
ga 2 - Dokumenti I, br. 1. - 399. (1933. - 1943.), i Knjiga 3 - Dokumenti II, br. 400. - 691. (1944. - 1998.). 

Ova zbirka predočuje javnosti 691 dokument nadbiskupa Stepinca iz razdoblja od 1933. do 1998. go¬ 
dine i svjedočanstva o njegovu spašavanju ugroženih ljudi, koji su bili žrtve represivnih režima, žrtve gla¬ 
di i vremenskih nepogoda, stradalnici i žrtve rata. Među njima je velik broj Hrvata, Poljaka, Roma, Slo¬ 
venaca, Srba, Židova, ustaša, komunista (»crvenih«), muslimana, pravoslavnih i drugih. 

Trilogija se može kupiti u Muzeju bi. Alojzija Stepinca, Kaptol 31, 10000 Zagreb, naručiti na adresi: 
Postulatura bi. Alojzija Stepinca, Kaptol 18, p. p. 949, 10001 Zagreb (450 kn + poštarina) ili na telefon 
(01) 48 94 879 te na e-mail adresu jbatelja@gmail.com. Čitatelji mogu nabaviti i samo prvu knjigu tro- 
knjižja, koja je životopis bi. Stepinca nastao na temelju dokumenata objavljenih u ostalim dvjema knji¬ 
gama. 


GLASNIK POSTULATURE BROJ 1 /2015 








BLAŽENI ALOJZIJE STEPINAC 


Stepinčevo 
u Velikoj Gorici 

U petak, 3. listopada 2014. župa bi. 

Alojzija Stepinca u Velikoj Gorici 
proslavila je svoga nebeskog zaštitnika. 
Svetkovini je prethodila devetnica s pri¬ 
godnim programom. Uz molitvu kru¬ 
nice i svetu misu devetnica je ponudila 
vjernicima i svakodnevni pristup svetoj 
ispovijedi. Brojni vjernici i Blaženikovi 
štovatelji uključili su se u prijepodnev¬ 
na misna slavlja, a osobito brojni oku¬ 
pili su se večernju misu koju je pred¬ 
vodio mons. Mijo Gorski, pomoćni 
biskup zagrebački. 


Proslava bi. 
Alojzija Stepinca 
u Dugoj Resi 

v ... 

' Xupa bi. Alojzija Stepinca 

£- ju Dugoj Resi proslavila je 
3. listopada 2014. svetkovinu 
blaženog Alojzija Stepinca. 
Trodnevlje uoči svetkovine 
bilo je ispunjeno raznovrsnim 



* Brojni vjernici ispunili 
su 3. listopada 2014. crkvu 
sv. Antuna Padovanskoga 
prigodom svog nebeskog 
zaštitnika bi. Alojzija 
Stepinca, kojemu će biti 
posvećena nova župna crkva 


sadržajima: prvi dan molitva 

krunice, sveta misa i klanjanje; drugi dan krunica, sveta 
misa te prigodna tribina, a treći dan cjelodnevno klanjanje, 
krunica i na kraju sveta misa. Na samu svetkovinu svečanu 
večernju svetu misu predvodio je vlč. Petar Repić, župnik 
Barilovečkog Leskovca, sudjelovali su brojni vjernici i 
svećenici iz okolnih župa. 


Proslava 
Stepinčeva u 
Trnjanskoj 
Savici - Zagreb 

Z agrebačka župa bi. 

Alojzija Stepinca u 
Trnjanskoj Savici poseb¬ 
nom se trodnevnicom 
pripremala za proslavu 
svoga nebeskog zaštitni¬ 
ka. Svete mise u trodnev- 
lju predvodili su bivši žu¬ 
pnici i upravitelji župe. 
Trodnevlje je bilo popra¬ 
ćeno i miniradionicom, 
klanjanjem, krunicom i 
prilikom za svetu ispo¬ 
vijed. Na sam dan, 3. li¬ 
stopada 2014., večernje 
sveto misno slavlje pred¬ 
vodio je mons. Ivan Šaš¬ 
ko, pomoćni zagrebač¬ 
ki biskup. Misna slavlja 
i programi odvijali su se 
u prostorijama mjesne 
škole »Jure Kaštelana« jer 
župa još nema ni gradili¬ 
šte za svoju župnu crkvu, 
a župa od 2011. djeluje uz 
mali pastoralni centar u 
ulici Zvonimira Rogoza. 


Moći bi. 

Alojzija Stepinca 
u Čavoglavama 

Š ibenski biskup mons. 

Ante Ivas posvetio je 
u subotu 20. rujna 2014. 
crkvu Hrvatskih mučenika 
u Čavoglavama. U novi i 
posvećeni oltar postavio je 
moći bi. Alojzija Stepinca. 

U vrlo nadahnutoj homi¬ 
liji, izgovorenoj u stihovi¬ 
ma, biskup Ivas je nazočno 
mnoštvo vjernika podsje¬ 
tio da su vjernici »živa Bož¬ 
ja crkva«, da »bez nas, žive 
Crkve, svi naši hramovi, cr¬ 
kve, katedrale kojima se naš 
narod dići ništa ne bi znači¬ 
le«. Prisjećajući se kako je 
srpski agresor u Domovin¬ 
skom ratu mržnju iskazao i 
rušenjem katoličkih crkava, 
mons. Ivas je poručio: »Kad 
su u Domovinskom ratu 
srušili crkve, mislili su srušit 
će i nas, ali ne može se Cr¬ 
kva srušiti kad je u čovjeku i 
u njegovoj duši sagrađena.« 


Stepinčevo u 
Schwenningenu 

H rvatska katolička zajedni¬ 
ca bi. Alojzija Stepinca u 
Schwenningenu je u nedjelju 19. li¬ 
stopada 2014. proslavila 25. obljet¬ 
nicu svoga osnutka. U proslavi su 
sudjelovali brojni vjernici, osobi¬ 
to mladi u narodnim nošnjama. 
Svetu misu je predvodio i propo¬ 
vijedao vlč. Ivica Komadina, dele¬ 
gat za hrvatsku pastvu u Njemač¬ 
koj, suslavili su voditelj misije vlč. 
Luka Lučić, zatim vlč. Antun Ku- 
tleša, voditelj HKZ-a Reutlingen, 
Metzinger i Ttibingen te dr. Augu- 
stin Oburota. 


Hvala vam što čitate i drugima 
omogućujete primati Glasnik bla¬ 
ženi Alojzije Stepinac. Ako na vri¬ 
jeme podmirite svoje obveze prema 
Glasniku, on će moći redovito izla¬ 
ziti i biti vjesnik Blaženikovih vr¬ 
lina, kojima ga je Bog proslavio za 
dobro svoje Crkve i hrvatskoga na¬ 
roda. Glasnik može svaki čitatelj i 
svjedok obogatiti svojim dopisom i 
uspomenama na kardinala Stepinca 
ili fotografijom iz njegova života. 


38 


KRONIKA 











KRONIKA 


Hodočašće Molitvenih vijenaca 
Kraljice Obitelji u Krašić 


Članovi Molitvenih 
vijenaca Kraljice 
Obitelji hodočastili 
su u Krašić na Dan 
neovisnosti RH, 

8. listopada 2014. 

S vojom nazočnošću i pobož- 
nošću željeli su iskazati po¬ 
čast žrtvi blaženog Alojzija Ste- 
pinca i mjestu gdje je on osam 
godina i 36 dana proveo svo¬ 
je uzničke dane. Bila je to prili¬ 
ka da članovi Zajednice »na licu 
mjesta« ujedine svoje molitve za 
Domovinu i obitelj, ove godine 
s osobitim ciljem moleći za pro¬ 
glašenje da bi. Alojzije što prije 
bude proglašen svetim. 

Od ranoga jutra slijevale su 
se kolone hodočasnika u Krašić, 
brojni u narodnim nošnjama. Iz 
Zagreba su članovi MVKO pri¬ 
spjeli u šest autobusa, došli su 
i članovi iz Zaprešića, Velike 
Gorice, Brckovljana, Cučerja, 
Vugrovca i Kašine, Travnog, Si¬ 
geta, Dugava, Rudeša, Brdovca, 
Kajzerice, Knežije, Sesvetskog 
Kraljevca, Kustošije i Dubrave. 
Njima su se pridružili hodoča¬ 
snici iz Đakova, Križevaca, Slu¬ 
nja, Cerne i Vinkovaca. 

Hodočasnike su predvodili 
svećenici: vlč. Vinko Zec i Ivan 
Zirdum iz Đakova, p. Mijo Ši- 


bonjić s Kajzerice, vlč. 

Vlado Hren iz Travnoga, 
vlč. Željko Pajić iz Kar¬ 
lovca, vlč. Alojzije Pa¬ 
krac iz Margečana i okol¬ 
ni svećenici. Svima je 
dobar domaćin bio kra- 
šićki župnik preč. Dra¬ 
gutin Kučan. 

Svečano misno slavlje 
predvodio je mons. Juraj 
Batelja, postulator Stepinčeve ka- 
uze. On je u propovijedi sve po¬ 
zvao na ljubav prema Bogu kao 
glavnu odrednicu ljudskog živo¬ 
ta pokazujući primjerima kako je 
bi. Stepinac ostvarivao tu značaj¬ 
ku ljubavi. Osim toga, vrjednuju¬ 
ći apostolat MVKO, propovjed¬ 
nik je pozvao vjerničko mnoštvo 
da po primjeru bi. Stepinca pro¬ 
miču i čuvaju hrvatsku nacional¬ 
nu i državnu svijest. Naime, naj¬ 
veće suprotnosti on je doživljavao 
od onih koju baš tu hrvatsku dr¬ 
žavotvornu, ne ustašku, nego hr¬ 
vatsku domoljubnu svijest, nisu 
mogli i danas ne mogu podnijeti. 

U poslijepodnevnim satima 
hodočasnici su obavili pobož- 
nost križnoga puta koju je pred¬ 
vodio župnik Kučan, koji je po¬ 
tom u župnoj crkvi predvodio 
euharistijsko klanjanje i svima 
podijelio blagoslov. Organiza¬ 
ciju ovoga hodočašća vodila je 



* Više od 500 hodočasnika MVKO-a 
sudjeluje u misnom slavlju tijekom 
svojeg hodočašća u Krašić, 

8. listopada 2014. 

Marina Šturlić, predsjedni¬ 
ca MVKO, uz pomoć brojnih 
suradnika i suradnica. 

Na upit Marije Matković, 
članice MVKO: »Sto vam zna¬ 
či Krašić i zašto ste danas došli 
ovamoš« hodočasnica Slavica 
odgovorila je: ».Krašić je hrvat¬ 
ski simbol borbe za mir i ljud¬ 
sko dostojanstvo bez obzira na 
rasno, vjersko i nacionalno po¬ 
drijetlo. Takav duh nam je po¬ 
sebno potreban u današnjim 
teškim vremenima.« 

A Mirna iz Zagreba odgovo¬ 
rila je ovako: »Bi. Alojzije bio je 
vrlo mlad kad se počeo zauzi¬ 
mati za svoje ideale. Trebamo se 
i mi tako, s pouzdanjem u Boga, 
boriti za svoje ideale.« 

J. Batelja 


Blagoslovljen kip bi. Alojzija Stepinca u Donjoj Bistri 



* Mons. Juraj Batelja blagoslivlja 
nabavljeni kip bi. Alojzija Stepinca 
za kapelu sv. Vendelina u Donjoj 
Bistri, 26. listopada 2014. 


U Donjoj Bistri je na »Ven- 
delinsku nedjelju« 26. li¬ 
stopada 2014. godine proslavljen 
blagdan sv. Vendelina i godišnje 
proštenje. Uz nazočnost velikog 
broja vjernika, osobito mladih, 
misno slavlje je predvodio dr. Ju¬ 
raj Batelja, generalni postulator 
kauze za proglašenje svetim bla¬ 
ženoga Alojzija Stepinca. On je 
prije početka misnog slavlja bla¬ 
goslovio novi kip bi. Alojzija Ste¬ 


pinca koji su župljani nabavili 
želeći imati u svojoj sredini nje¬ 
gov lik, simbol vjere i odvažnog 
nasljedovanja Krista. Pjevanje je 
uveličao mješoviti župni zbor, a 
Mjesni odbor Donje Bistre po¬ 
trudio se da se slavlje nastavi i 
nakon euharistije uz prigodnu 
okrjepu, uz koju su najmlađi čla¬ 
novi KUD-a izveli prigodni pro¬ 
gram. 

Moći bi. Alojzija Stepinca u Vidovicama 


Moći bi. Alojzija Stepinca u Blaškovcu 


* Kardinal Josip Bozanić polaže 
moći bi. Alojzija Stepinca u 
posvećeni oltar nove župne crkve u 
Blaškovcu, 26. listopada 2014. 

U nedjelju 26. listopada 2014. 

godine, u Blaškovcu je za¬ 
grebački nadbiskup i kardinal 
Josip Bozanić posvetio novoiz- 
građenu župnu crkvu i pastoral¬ 


ni centar. Blaškovec je postao žu¬ 
pom u svibnju 2009. godine, kada 
je prema odluci Nadbiskupskog 
duhovnog stola u Zagrebu dota¬ 
dašnja kapelanija župe Moravče 
imenovana samostalnom župom. 
Novoj župi pod zaštitom sv. Be- 
nedikta tada su pripojena mjesta 
Hrnjanec, Paukovec, Goričica, 
Lužan i Belovar. Nova župna cr¬ 
kva izgrađena je brigom i ljubav¬ 


lju prvoga župnika preč. Hinka 
Goričanca godine 2012. godine, 
prema idejnom rješenju arhitekta 
Ivana Antolića. 

U novoposvećeni oltar kardi¬ 
nal Bozanić je postavio moći bi. 
Alojzija Stepinca da sa sv. Bene- 
diktom, suzaštitnikom Europe, 
bude vjerničkom narodu primjer 
vjere i ljubavi prema Kristu Gos¬ 
podinu i njegovoj Crkvi. 


nakon katastrofalnih svibanjskih 
poplava. Župa sv. Vida u Vido¬ 
vicama osnovana je godine 1853. 
Prije posljednjega rata imala je 
2977 Hrvata katolika, a danas 
tu živi njih 920. Od 1960. iz te 
je župe poteklo 45 svećenika, di¬ 
jecezanskih i redovničkih, jedan 
biskup i 51 redovnica. U toj župi 
narod štuje mladića Šimu Ivki- 
ća koji je godine 1929. u Vidovi¬ 
cama umro na glasu svetosti. O 
njemu je objavljena i knjiga pod 
naslovom »Šimo Ivkić - Job na¬ 
ših dana«. 


* Vrhbosanski nadbiskup 
kardinal Vinko Puljić predvodi 
euharistijsko slavlje prigodom 
posvete nove župne crkve sv. Vida 
u Vidovicama i polaganja moći bi. 
Alojzija Stepinca u novoposvećeni 
oltar, 23. listopada 2014. 


V rhbosanski nadbiskup kar¬ 
dinal Vinko Puljić posvetio 
je u četvrtak, 23. listopada 2014. 
župnu crkvi sv. Vida u Vidovica¬ 
ma kod Orašja u Bosanskoj Po¬ 
savini. Tom prigodom on je u 
oltar ugradio moći bi. Alojzija 
Stepinca. Uz kardinala je susla- 
vio kotorski biskup mons. Ilija 
Janjić, domaći sin, te 45 svećeni¬ 
ka, najvećim dijelom rođenih u 
župama Vidovice i Kopanice. 

U slavlju je sudjelovalo veli¬ 
ko mnoštvo vjernika, što je bio 
ohrabrujući pokazatelj života 


m 



v 

Moći bi. Alojzija Stepinca u Senkovcu 

v 

Ž upa sv. Jelene u Senkovcu biskupije, Općine Šenkovec i dru- 
utemeljena je prije deset gih donatora, u subotu 7. stude- 
godina odvajanjem mjesta noga 2014. posvetio je varaždin- 
Senkovec od čakovečke župe ski biskup mons. Josip Mrzljak. 
sv. Nikole i mjesta Knezovec, Tom prigodom mons. Mrzljak je 
koje je dotad pripadalo župi blagoslovio dva nova zvona koja 
Sveti Juraj na Bregu. Župna će se uskoro postaviti u crkveni 
crkva u središtu Šenkovca zvonik zajedno s trećim zvonom, 
počela se graditi 2002. godine, koje je već ranije 2002. godine bla- 
blagoslovljena je na Badnjak goslovio prvi varaždinski biskup ca da župljanima budu »poticaj na 
2004. godine. Marko Culej prigodom blagoslo- rast u vjeri i dobroti, ljubavi i istini 

Novosagrađenu župnu cr- va temeljnog kamena župne cr- te na svjedočenje tih vrjednota u 
kvu, izgrađenu brigom župni- kve. Tijekom posvete crkve i no- svakodnevnome životu, osobno- 
ka Vladimira Kolarića, daro- voga oltara biskup Mrzljak je u nj me, obiteljskome i društvenome« 
vima župljana, Varaždinske položio moći bi. Alojzija Stepin- po uzoru na bi. Alojzija Stepinca. 


'* Mons. Josip Mrzljak, biskup 
varaždinski, polaže moći bi. Alojzija 
Stepinca u posvećeni oltar župne 
crkve sv. Jelene u Šenkovcu, 

7. studenoga 2014. 

Akademija »Srce i riječ za Vukovar« 


Bogoslovi i odgojitelji 
Nadbiskupskoga 
bogoslovnog sjemeništa 
u Zagrebu priredili su u 
četvrtak 20. studenoga 
akademiju pod naslovom 
»Srce i riječ za Vukovar«. 

programu su, pred ispunje¬ 
nom dvoranom »Vijenac«, 
sudjelovli: Oktet zagrebačkih 
bogoslova pod ravnanjem bo¬ 
goslova Marka Domitera, Bo- 
goslovski tamburaški sastav pod 
ravnanjem bogoslova Rober- 
ta Jakice, dr. Mirjana Repanić- 
Braun s predavanjem »Sjećanje 
na stradanja vukovarske kultur¬ 
ne i umjetničke baštine u Domo¬ 
vinskom ratu«, Zlatko Kuretić, 
urednik informativne redakcije 
vijesti i središnjih emisija na Hr¬ 
vatskoj radioteleviziji u vrijeme 
Domovinskoga rata. On je go¬ 
vorio na temu »Sjećanje i obol 
djelatnika Hrvatske radiotele¬ 
vizije obrani Republike Hrvat¬ 
ske«. Miljenko Filipović, gene¬ 
ral Hrvatske vojske, predočio je 


duboku povezanost onoga što 
je čovjeku vlastito - bespogo- 
vorno braniti svoj dom, svoju 
obitelj, svoju domovinu i pouz¬ 
danje u Boga, bez čije pomoći 
nenaoružan narod »pod sveko¬ 
likim embargom« nikako ne bi 
bio mogao nadjačati višestruko 
opremljenijeg neprijatelja. 

Vrlo snažan dojam na pri¬ 
sutne je ostavio isječak iz doku¬ 
mentarnoga filma o kardinalu 
Franji Kuhariću u kojem je on, 
hodajući po razvaljenom kame¬ 
nju porušene crkve Majke Bož¬ 
je u Voćinu, sav žalostan, ali ne 
u mržnji niti osveti, nego isti¬ 
čući vjeru Božjega naroda toga 
kraja, pozvao na mir, molitvu i 
praštanje. 

Nakon programa u dvora¬ 
ni svi su se sudionici akademi¬ 
je s upaljenim svjetiljkama upu¬ 
tili u dvorište Nadbiskupskoga 
bogoslovnog sjemeništa, gdje 
su sudjelovali u Službi riječi za 
Domovinu i hrvatske branitelje. 
Službu je predvodio duhovnik 
Vlado Razum. Nakon izmo- 
ljenih litanija u čast bi. Alojzija 




* Sudionici akademije »Srce 
i riječ za Vukovar« u dvorištu 
Nadbiskupskoga bogoslovnog 
sjemeništa mole litanije u čast bi. 
Alojzija Stepinca sastavivši potom 
svojim svjetiljkama svijetleći križ 
kao simbol ljubavi prema Bogu, 
zahvalnosti prema hrvatskim 
braniteljima i opraštanja onima 
koji su prouzročili nebrojene rane 
u ljudskim srcima 

Stepinca i završnoga blagoslo¬ 
va svi su nazočni svojim svje¬ 
tiljkama sastavili svijetleći križ 
kao simbol ljubavi prema Bogu, 
zahvalnosti prema hrvatskim 
braniteljima i opraštanja onima 
koji su prouzročili nebrojene 
rane u ljudskim srcima i razva¬ 
line na kućama i crkavama podi¬ 
gnutima na slavu Božju. 


70. obljetnica mučeničke smrti don Ive Jelinovića 
i 293 Konavljana 


U župnoj crkvi Presvetog 
Trojstva na Grudi 25. stu¬ 
denoga 2014. dubrovački bi¬ 
skup Mate Uzinić slavio je eu¬ 
haristiju za župnika te župe don 
Ivu Jelinovića i sedmero Ko¬ 
navljana koje su prije 70 godina, 
u studenome 1944., partizani 
odveli na Korčulu i ubili. Nai¬ 
me, uz župnika Jelinovića žrtve 
»antifašista« su na putu od Ra- 
čišća prema Korčuli bili i Antun 
Korda, Cvijeto Bratoš, Niko 
Glavić, Antun Pali, Ivo Palama, 


Niko Cvjetković i Niko Obra- 
dović. 

Na početku mise biskup je 
napomenuo i ovo: »Prisjećamo 
se onih koji su na današnji dan 
prije 70 godina ubijeni. Njima u 
misnom slavlju želim pridružiti 
sve druge koji su stradali u tom 
strašnom pokolju koji se obo¬ 
rio na Konavle, svih 286 mladih 
ljudi koji su, čini se, samo zato 
što su, a to je bila optužnica don 
Ivi, ljubili svoju domovinu, mo¬ 
rali platiti životom.« 


U propovijedi je biskup Uzi¬ 
nić ustvrdio da se ne zna što je 
bilo sa svima onima koji su po¬ 
činili zločine, zna se što se do¬ 
godilo s njihovim sustavom i 
ideologijom koje su gradili na 
krvi, ubojstvu i smrti svojih bli¬ 
žnjih: »Oni su gradili bratstvo i 
jedinstvo, prekrasne riječi, tko 
se s njima ne bi složio, riječi 
koje djeluju tako divno, ali su 
to bratstvo i jedinstvo gradili na 
ubojstvima, na mučenjima, na 
smrti svoje braće i sestara.« 

Potom je istaknuo i to da 
nam je »Domovina dana kao 
odgovornost jer ona nije ne¬ 
što što trebamo gledati samo na 
način što ona nama može dati, 
kako mi nju možemo iskoristi¬ 
ti, nego je zadana kao zajednič¬ 
ka domovina svih nas da bismo 
se zajednički brinuli o dobru 


svakog pojedinca i da bismo se 
svi zajedno pobrinuli da se ove 
stranice naše povijesti ne zabora¬ 
ve jer ako ih zaboravimo, sigur¬ 
no će se ponoviti, ali i da nas one 
ne koče, ne ostavljaju u prošlo¬ 
sti, nego da nas kroz oprost i po¬ 
mirenje, ako je netko kriv, i kroz 
priznanje što je učinio, dovedu 


do zajedničke izgradnje bolje 
sadašnjosti i bolje budućno¬ 
sti.« 

Nakon misnog slavlja žu¬ 
pnik i dekan Konavoskoga de¬ 
kanata don Josip Mazarekić 
zahvalio je svim sudionicima 
slavlja, a biskup Uzinić se su¬ 
sreo s rodbinom ubijenih. 


»Zadarska trilogija« 
i o bi. Alojziju Stepincu 


U Zadru je 25. 
studenoga 2014. 
javnosti predstavljena 
»Zadarska trilogija« dr. 
Jurja Batelje. U 1. i 2. 
knjizi troknjižja autor je 
progovorio i o bi. Alojziju 
Stepincu kao uzoru 
svećeničkih kandidata i 
svećenika. 

G ovoreći sjemeništarci- 
ma o usponu bi. Alojzija 
Stepinca prema oltaru, predo¬ 
čio im je Alojzijevu ozbilj¬ 
nost, odgoj za žrtvu, molitvu 
i samosvladavanje te odgoj sa¬ 
vjesti, uputio ih je da oslušku¬ 
ju glas Božji i budu istinolju¬ 
biva Božja poruka u svijetu. 


Govoreći pak o po¬ 
vijesti Zadarske nadbi¬ 
skupije u prvoj polovici 
20. st., postulator je pri¬ 
kazao i zauzimanje dr. 

Alojzija Stepinca, nad¬ 
biskupa zagrebačkog i 
hrvatskog metropolita, 
za osnivanje Ninske bi¬ 
skupije, ali ne da bi se po 
njoj mogao ostvariti pro¬ 
zelitizam Srpske pravo¬ 
slavne crkve, nego radi 
lakšeg očuvanja katoličkog i naci¬ 
onalnog identiteta uslijed talijan¬ 
ske i velikosrpske agresije. 

U trećoj knjizi autor je prika¬ 
zao povijest Reda pustinjaka sv. 
Augustina na hrvatskom ozemlju, 
augustinski samostan u Zadru te 
augustince - zadarske nadbiskupe 



Luku Vagnocija iz Ferma i kar¬ 
dinala Egidija Antoninija iz Vi- 
terba. 

Čitateljima Glasnika prepo¬ 
ručujemo ovo troknjižje jer će 
u njemu naći duhovno štivo i 
odškrinuti nepoznate stranice 
hrvatske povjesnice. 


ZAHVALA 

Dobrotom preč. Valentina Posavca, župnika u Vinici, na adresu Postulature prispjelo je 18. srpnja 
2014. pet fotografija o bi. Alojziju Stepincu. Te fotografije uručila mu je umirovljena učiteljica Gizela 
Dolgoš r. Topolovec. Ona je 16. srpnja 1942. zajedno s Varaždinskom građanskom školom hodočasti- 
la u Mariju Bistricu, gdje je škola slavila misu zahvalnicu za svršetak školske godine. Misu je predvodio 
bi. Alojzije Stepinac. Njoj je pripala čast pozdraviti nadbiskupa Stepinca u ime svih đaka IV. razreda 
Varaždinske građanske škole. Nakon svete mise svi učenici škole i posebno učenici i učenice 4. razreda 
fotografirali su se s nadbiskupom Stepincem. 

Zahvaljujemo preč. Valentinu Posavcu na poslanim fotografijama i gospođi Gizeli Dolgoš koja ih 
je Postulaturi velikodušno ustupila. 

Trodnevnica za Stepinčevo 2015. 
u zagrebačkoj prvostolnici 


Š tovatelji bi. Alojzija Stepin- 
ca za njegov blagdan pripre¬ 
mat će se pobožnostima i mi¬ 
snim slavljima u Zagrebačkoj 
prvostolnici od 7. do 9. velja¬ 
če 2015. Misno slavlje u poje¬ 
dine dane predvodit će pomoć¬ 
ni biskupi zagrebački mons. 


Mijo Gorski, mons. Ivan Šaško 
i mons. Valentin Pozaić. Po- 
božnosti počinju u 17.30, sveta 
misa u 18 sati. 

Na sam blagdan blaženog 
Alojzija Stepinca u zagrebač¬ 
koj su prvostolnici svete mise u 
7, 8, 9, 10, 11.30 te pontifikal- 


na misa u 19 sati koju predvodi 
zagrebački nadbiskup kardinal 
Josip Bozanić. 

U 14 sati 10. veljače bogo¬ 
slovi Nadbiskupskoga bogo¬ 
slovnog sjemeništa upriličit će 
uz grob bi. Alojzija Stepinca 
molitveni susret, svetu uru pre- 
minuća, tijekom koje će, riječju 
i pjesmom, obnavljati trenutke 
Blaženikova prijelaza u zagrljaj 
nebeskoga Oca. 


Devetnica za Stepinčevo 2015. u Krašiću 


NZ 


Ž upa Krašić će se i ove godi¬ 
ne u zajedništvu s brojnim 
hodočasnicima, uz 55. obljetni¬ 
cu preminuća bi. Alojzija Ste¬ 
pinca, pripremati devetnicom. 
Pobožnosti će započeti križnim 
putem u 17 sati, a završiti sve¬ 


tom Misom u 18 sati. Od prve 
večeri devetnice, ponedjeljka 
2. veljače do utorka 10. velja¬ 
če, svake večeri će pobožnosti 
predvoditi druga župa s pod¬ 
ručja Zagrebačke nadbiskupije. 
U subotu 7. veljače hodočastit 


će Karlovački dekanat, u nedje¬ 
lju 8. veljače Jaskanski, u pone¬ 
djeljak 9. veljače Ozaljski. 

Na Stepinčevo, u utorak 
10. veljače, hodočasnička misa 
je u 11 sati, misa zahvalnica u 
17 sati. 



Predstavljanje Katehetskih propovijedi 
bi. Alojzija Stepinca 


U pripremi za blagdan bi. 

Alojzija Stepinca Postula- 
tura je pripremila i objavila dva 
sveska Katehetskih propovijedi 
koje je bi. Alojzije Stepinac sa¬ 
stavio i izgovorio za vrijeme su- 
žanjstva u Krašiću. Prvo izda¬ 
nje ovih propovijedi objavio je 
Nadbiskupski duhovni stol u 
Zagrebu 1956. godine brigom 
mons. Nikole Borića, ali iz opre¬ 
za bez imena autora. Zbog toga 
se taj vrijedni katehetski priruč¬ 
nik u literaturi navodi kao djelo 
»anonimnog pisca«. 1 

Predgovor ovom novom iz¬ 
danju napisao je mons. Đuro 
Hranić, nadbiskup đakovačko- 
-osječki, recenzije dr. sc. Mario 
Cifrak, dr. sc. Tonči Matulić i dr. 


sc. Ante Pavlović. Ovo izdanje 
pripremio je i bilješkama popratio 
dr. Juraj Batelja, promicatelj po¬ 
stupka za proglašenje svetim bi. 
Alojzija Stepinca, na poticaj stu¬ 
denata Katoličkog bogoslovnog 
fakulteta Sveučilišta u Zagrebu 
koji su 10 godina pozorno sluša¬ 
li kolegij Važnost kateheze u nau¬ 
ku i pastoralnom radu bi Alojzija 
Stepinca. 


Predstavljanje Katehetskih 
propovijedi bit će u dvorani 
»Vijenac« Nadbiskupijskoga 
pastoralnog instituta u Zagre¬ 
bu, Kaptol 29 a, u ponedjeljak 
9. veljače 2015. u 19.30, na¬ 
kon misnog slavlja treće večeri 
Trodnevnice u zagrebačkoj pr¬ 
vostolnici. 

* Skupina svirača i pjevača koji 
su sudjelovali na koncertu u crkvi 
Presvetoga Trojstva, 28. rujna 
2014.; među njima su i glazbenici 
Barbara Otman i Vera Svodoba 


1 Vinko KRALJEVIĆ, »Katehetske propovijedi 
(Hrvatska)«, u: Retigijsko-pedagosko katehetski leksi¬ 
kon , Zagreb, 1991., str. 312. 

U pandžama UDBE 

Budući da se u hrvatskoj javnosti sve češće »humanizira« Titov diktatorski režim i komunistička 
strahovlada, odlučio sam iz prikupljene dokumentacije u postupku za proglašenje svetim blaže¬ 
noga Alojzija Stepinca hrvatskoj javnosti predočiti dokumente koji oslikavaju pravo stanje stvari. 
Činim to iz ljubavi prema svome hrvatskom narodu i njegovoj povijesti, koja se ne smije pisati na 
temelju »humaniziranih« deklaracija, »retuširanja« te »nesvrstanih« odnosa prema istini. Nije 
nakana ovog niza dokumenta da se bilo koga proziva, već da se na temelju činjenica donese istinit, 
pravedan i objektivan povijesni sud o vremenu progona Katoličke Crkve, u kojem je najprepo- 
znatljivija žrtva blaženi Alojzije Stepinac. 

Tekstovi se, radi potpunog dojma autentičnosti, tiskaju u neredigiranom obliku. Jezik i pravopis 
ostaju izvorni; izmijenjena slova dj u đ, Msgr u mons., Dok. u dok., te ujednačeno pisanje pojmo¬ 
va krizma (Krizma) i crkva (Crkva), itd. 



Pripremio: dr. Juraj Batelja 


* Još danas se na mnogim 
zgradama mogu pročitati 
huškaški natpisi kojima 
je Komunistička partija 
Jugoslavije veličala Staljina i 
Crvenu armiju šireći mržnju 
protiv Katoličke Crkve i 
katoličke vjere 

U ovom broju Glasnika 
nastavlja se sadržaj doku¬ 
menta br. 9. iz prošlog bro¬ 
ja Glasnika (br. 3.-4./2014., 
str. 50.-53.). Riječ je o iz¬ 
vješću šibenskog biskupa 
Ćirila Banića Svetoj Stolici 
o svome radu, o stanju Ši¬ 
benske biskupije te o prili¬ 
kama Crkve u Jugoslaviji, 
bez datuma, predmnije¬ 
vam, krajem godine 1954. 


9. (3. nastavak) Izvještaj šibenskog biskupa Ćirila Banića Svetoj Stolici 
o svome radu, o stanju Šibenske biskupije te o prilikama Crkve u Jugoslaviji, 
bez datuma, predmnijevam, krajem godine 1954. 

13. - Dne 20. X. 1952. Šibenski list donosi veliki članak proti biskupa Ba¬ 
nića pod naslovom 0 liku i radu apost. administratora šibenske biskupije dr. 
Banić Ćirila (dok/52 - br. 22) pa zatim u članku Građani Šibenika odlučno pro¬ 
testiraju (dok/52 - pod istim brojem) govori o brojnim masovnim sastancima u 
Šibeniku, na kojima da se traži uklanjanje biskupa Banića iz njihovog grada. 

Baš u to doba imala se u Ljubljani održati skupština CMD i bili su pozva¬ 
ni neki svećenici iz Šibenske biskupije. Dvojica su u tu svrhu zatražila do¬ 
zvolu, ali ja im je nisam dao. Jedan od njih je ipak pod pritiskom pošao na 
skupštinu u Ljubljanu bez dozvole, pa kad se povratio, bio je kažnjen 3 dana 
suspenzijom i naredbom da obavi trodnevne duhovne vježbe. - Još jedan sveće- 

nik je pošao i onda mi je s puta pisao, da je morao poći jer da je po njega »u 
zadnji čas došao auto, po nalogu gosp. Ministra« (dok/52 - br. 23). Taj sveće¬ 
nik mi je inače bio obećao, da ne će poći na skupštinu CMD u Ljubljani pa me je 
svojim postupkom ražalostio. 

14. - Uslijed stalnog proganjanja za vrijeme pastirskih pohoda i dijeljenja 
krizme u god. 1952. kao i radi držanja nekih svećenika obzirom na svećenička 
staleška udruženja, kod mene je nastala depresija pa sam 30. X. bio šlagiran. 
Za dva dana sam bio u nesvjesnom stanju, a kad sam se osvjestio, imenovao sam 
don Antu.'Radića nek upravlja biskupijom »sede impedita«. 

Don Ante Radić je bio nekoliko puta, odmah iza mojeg oboljenja, pozivan na 
Javno tužioštvo na saslušanje, da ustanove, kako će postupati upogled udruže¬ 
nja, ali im je uskraćivao odgovor. Uskoro je osnovan u Šib. biskupiji »Inicija¬ 
tivni odbor za osnivanje stal. svećeničkog društva«. Preč. Radić je tom odboru 
upravio kanonsku opomenu, neka se pokore biskupovoj odredbi i raziđu. Iza kako 
se oni nisu opomeni odazvali, bili su suspendirani a divinis, a Ordinarij S. I. 
zato je bio kažnjen globom od 5.000. - Iza 40 dana članovi Inicijativnog odbora 
su se pokorili i bili riješeni cenzure, ali im je izričito dano na znanje da će 
ipso facto upasti u istu cenzuru, ako opet stupe u Inicijativni odbor, odnosno 
se učlane u spomenuto društvo. 

15 - Dok sam u siječnju 1953. bio na liječenju u Zagrebu, posjetili su me bi¬ 
skupi mons. Držečnik, mons. Garković, a zatim su nadošli mons. Bukatko i mons. 
Ujčić. Ovi su svi, osim Garkovića, bili na sastanku s maršalom Titom. Upitah 
mons. Držečnika o tom sastanku, a on je razrogačio oči, pa mi reče, da se o 
tome ne može govoriti. - Mons. Bukatko prikazivao je tu stvar posve nedužnom, 
a samo je dr. Ujčić nešto kazao, ali mi je ostalo nejasno, kako se odvijao taj 
razgovor. Nešto više se moglo saznati iz lista Naprijed od 16. 1. 1953. (dok/53 

- br. 24). 

Ako se ne varam, maršal Tito je želio od biskupa da zauzmu samostalniji stav 
prema Vatikanu, tj. da bi prisvojili vlast pregovarati s Vladom o odnosima Crkve 
i Države, a jesu li se biskupi od toga ogradili, ne znam, ali po svemu izgleda 
da na to nisu pristali, jer bi inače bila započela rad mješovita komisija, do 
koje međutim nije uopće došlo. 

16. - Skoro iza 5 mjeseci bolovanja opet sam preuzeo upravljanje dijecezom, 
a preč. Radića sam imenovao generalnim vikarom. Mogao sam obaviti funkcije Vel. 
četvrtka i na Uskrs, kao što i na Duhove kada sam krizmao u katedrali. Dijelio 
sam sv. Krizmu u katedrali i na sv. Anu, 26. VII., kada mi je, međutim, nešto 
pozlilo i htio sam se malo odmoriti u rodnom mjestu Dolac Donji. 

Već drugi dan iza kako sam došao u rodni kraj, pozivali su sve na sutrašnji 
sastanak poslije podne. Na taj sastanak dovedeno je s nekoliko kamiona više rad¬ 
nika iz Solina i Malog Rata (kod Omiša) pod vodstvom predsjednika SSRN, druga 
Stanića. Spomenuti je održao proti biskupu govor, kod župskog stana, a onda je 
poslao k meni delegaciju, da s njima napustim Dolac. To sam odbio. Onda su se 
svi uputili k mojoj kući, a ja sam se zatvorio u kuću. Pred kućom je tada pre¬ 
stala buka i Stanić i Smodlaka (predsj. SSRN s Klisa) stali su me izvana na¬ 
govarati, da ih primim, a da mi ništa ne će učiniti ni oni, ni ostali učesnici 
demonstracija. - Iza pregovaranja s njima pristao sam, da ću s njihovim taxiem 
•poći u’ Split, ali uz uvjet da odmah uklone demonstrante, koji su bili došli s 
pomidorima i pokvarenim jajima da bi me inzultirali. Zatim sam zahtijevao da ne 
budem napadnut negdje na putu do Splita (37 km). 

Moji su uslovi prihvaćeni i demonstranti su uklonjeni, pa su me mirno odveli - 
u Split. Drug Stanić mi je na rastanku rekao: »Ah koliko ste me izmorili! Više 
nikada ne ću k Vama doći da vas povezem!« 

Šibenski list br. 52. od 12. VIII. 1953. (dok/53 - br. 7) donio je članak 
pod naslovom Protunarodni biskup, a koji počinje: »Narod Donjeg Doca i, okol¬ 
nih mjesta u splitskom kotaru protjerao je prošlih dana jednog od najpoznati¬ 
jih protivnika staleških udruženja (!) šibenskog biskupa Čiru Banica...« 

U srijedu 12. VIII. uvečer, masa šibenskih, građana (prema izvještaju Ši¬ 
benskog lista) priredila je demonstracije »protiv reakcionera kao što su bi¬ 
skup Banić, don Ante Radić i don Joso Arnerić«. Isti list iznosi i razlog tih 
protesta i demonstracija: »Tom prilikom čuli su se oštri protesti protiv bi¬ 
skupa Banića, koji je ogorčeni protivnik svećeničkih udruženja...« Zatim su 
bile još veće demonstracije pred biskupskim dvorom protiv biskupa i protiv 
don Ante Radića. 

17. - U Splitu sam ostao mjesec dana, a u Šibeniku su se međutim vršile bur¬ 
ne pripreme za istjerivanje biskupa i generalnog vikara iz dijeceze. 

Nasred ulice jedna žena je udarila preč. Radića. - Šibenski list u br. 54. 
od 16. VIII. 1953. donosi članak Žene osuđuju rad biskupa (dok/53 - br. 26) 
koji završava: »Banića su protjerali iz njegovog rodnog mjesta, pa čemu da ga 
trpimo mi u našem gradu.« 

18. -• Dok sam taj mjesec dana boravio u Splitu, osjećao sam da sam tu te¬ 
žak. Mons. Franić me je savjetovao neka se povratim u Šibenik. To sam učinio 
početkom rujna, a već 2. IX. Šibenski list u br. 55. (dok/53 - br. 27) dono¬ 
si Poruku članova SSRN biskupu, gdje se poručuje biskupu Banicu, popu Radiću 
i Arneriću »da nisu poželjni u našem gradu i da će biti prisiljeni odstrani¬ 
ti ih iz naše sredine«. 

Već sutradan poslije podne bili su pozvani na šibensku »Poljanu« ne samo 
radnici iz tvornica, nego i svi činovnici i namještenici raznih ustanova te 
građani - na veliki miting. Tu se napadalo u govorima na biskupa i general¬ 
nog vikara, a onda je predveče čitava ta masa povedena pred biskupsku pala¬ 
ču. Ogromna većina držala se pasivno, ali zagrijani komunisti navalili su na 
vrata palače i pod pritiskom u tu svrhu donesene grede popustio je željezni 
zasun na velikim vratima biskupske palače koja su tako provalili, ali kad su 
ušli u dvorište palače, milicioneri i UDB-a rekli su im, da je sada dosta te 
ih uputili na Biskupsko sjemenište. 

Kad je masa stigla na sjemenište, ponovili su se pogrdni povici, a onda su 
provalili u samu zgradu, iz nje izvukli don Antu Radića, grdili ga i tukli te 
bacili u pripremljeni kamion i onda poveli u Split, noću. 

Kad su se udaljili od biskupske palače, ostalo je par njih kod provaljenih 
vrata i kada smo pošli vrata zatvoriti, prigovarali su radi toga, jer su baš 
zato i razbili vrata, da bi lakše kasnije noću ušli u palaču. Zasun je bio sav 
iskrivljen i vrata smo jedva nekako uspjeli zatvoriti. 

Nešto iza ponoći čuli smo pozive nekih ispod palače, da otvorimo vrata, 
ali se nismo odazvali. Oni su tada pošli po svećenika don Juru Vukušića, koji 
je išao s njima i dozivao don Veljka Jadronju, mog tajnika, neka otvori vra¬ 
ta. Kako se, radi iskrivljenog zasuna, vrata biskupske palače nisu mogla lako 
otvoriti, pogotovo ne u mraku, vlč. Jadronja je pozvao don Juru neka pođe k 
vratima katedrale. Tamo je našao don Juru s grupom od 10-15 ljudi, predvođenom 
od Žike Bulata, predsjednika SSRN u Šibeniku (i sekretara gradskog Komiteta 
KP), koji su tražili da govore s biskupom. Pošli su tada svi kroz katedralu u 
palaču, a spomenuti Bulat je prigovarao, zašto ih se nije pustilo kroz vrata 
palače... Kucali su na vrata moje kancelarije i u prvi mah nisam otvarao, ali 
na poziv tajnika otvorio sam. Jedan od njih je onda odmah počeo od mene tra- 

žiti da napustim Šibenik. Upitah: »Kažite mi najprije, tko ste Vi?« Vođa gru¬ 
pe reče, da je Žiki Bulat, predsjednik SSRN u Šibeniku, i da narod traži moj 
odlazak iz grada. Odgovorih: »Ne ću da idem iz Šibenika, a vi imate revolver 
pak me ovdje ubijte!« 

Nastala je prepirka između mene i Bulata. On se sve više uzrujavao i napo¬ 
kon mi reče: »Sutra će doći po vas još veća masa nego sinoć, pak će Vam biti 
gore nego što je bilo Radiću, kad su ga htjeli linčovati!« i ljutito je na¬ 
pustio moju sobu. Ostalo je par njih drugih i stali su me nagovarati da mir¬ 
no pođem iz Šibenika, jer da je tako za mene bolje. Na to su me nagovarala i 
dva prisutna moja svećenika (Vukušić i Jadronja). Napokon sam pristao i onda 
napustio Šibenik i stigao u Split. Pokucali smo na vrata franjevaca konven¬ 
tualaca na splitskoj obali, jer sam tu ranije stanovao, i oni me primiše, a 
tajnik se poslije podne vratio u Šibenik. 

19. - Uskoro sam se sastao s preč. Radićem, koji je također već bio u Spli¬ 
tu. Pričao mi je o strašnoj noći i o postupanju s njim. On je odlučio s prvim 
vozom poći u Zagreb, što je i učinio. - Polazeći iz Šibenika, imenovao sam 
preč. don Srećka Pavića svojim generalnim vikarom, a saopćio sam mu da sebi 
rezerviram sva pitanja, koja se odnose na svećenička staleška udruženja. 

Kratkom okružnicom sam obavijestio vjernike Šibenika o svojem izgonu i to 
je odmah u nedjelju pročitano po gradskim crkvama (dok 53 - br. 28). 

Već sutradan sam u Splitu doznao, da se i tu protiv mene pripremaju demon¬ 
stracije. Rano poslije podne dovedena je grupa demonstranata iz raznih mje¬ 
sta, pa i iz Šibenika, k samostanu sv. Frane u Splitu. 5-6 osoba, među koji¬ 
ma i jedna žena, ušli su u samostansku klauzuru i od mene tražili neka prvim 
vozom pođem iz Splita u Zagreb. Pristao sam uz uvjet da mi se dade taxi do 
željeznice i da demonstrante udalje ispred samostana. Kada to nije učinjeno, 
ostao sam u samostanu. - Nešto prije drugog voza za Zagreb, oko 19 sati, bučno 
su izvana tražili da iziđem. I sami konventualci, bojeći se za samostan, go¬ 
vorili su mi neka pođem. Odbio sam, jer sam znao, što bi me vani čekalo. Kad 
su neki omladinci provaljivali u samostan, povukao sam se u crkvu sv. Fra¬ 
ne. Došao je k meni gvardijan i rekao mi da me traže, te da treba da iziđem. 
Ostao sam i dalje u crkvi, a oni tada provališe u crkveni kor da me izvuku. 
Na to sam pao u nesvjest. Tada su me ti komunistički omladinci iznijeli iz 
crkve u susjednu prvu samostansku sobicu te izišli vani. Kapci na prozoru su 
bili poluzatvoreni, a jedan omladinac se izvana popeo uz žicu gromobrana te 
širom rastvorio škure na prozoru. Vani se razmahala burna demonstracija. Jed¬ 
na histerična žena je kričala i pružala onom omladincu čekić, neka se ponovo 
popne i ušavši kroz prozor dotuče me na krevetu. Kroz prozor su na me baca¬ 
li kamenje, ali me nije pogađalo, jer je između mene i prozora bio ormar. To 
je sve trajalo od 19 sati pa do 2 sata u noći. Moje stanje je bilo teško. Bio 
sam pri svijesti, ali zbog svoje stare srčane bolesti nisam mogao niti ruku 
držati povrh srca. Gvardijan mi je podijelio zadnju pomast i pozvao liječni¬ 
ka, ali mu demonstranti nisu dozvolili ući u samostan. 

Sutra ujutro došao je k meni liječnik dr. Šimunić te me bolničkim kolima 
prevezao u bolnicu, gdje sam ostao nedjelju dana, a onda vlakom pošao u Za¬ 
greb .' 

20. - Tri prognanika: banjalučki biskup dr. Čelik, ja i preč. Radić bili smo 
primljeni u Nadbiskupskom dvoru. Pod uplivom vjerske komisije preč. Radić je 
uskoro bio izbačen iz Dvora, a i meni je dodijeljena druga soba. Zagrebačka 
UDB-a pritvorila je preč. Radića te ga kroz 8 dana ispitivala o njegovom radu 

u Šibenskoj biskupiji i o meni. Iza toga sam i ja bio pozvan na saslušanje, 
koje je trajalo 3 sata. Tu su mi koješta prijetili. 

21. - Za 11. studenoga bila je zakazana ustanovna skupština staleškog sve¬ 
ćeničkog društva za Hrvatsku, u Zagrebu. UDB-a u Šibeniku mnogo se trudila da 
tamo pošalje nekoliko svećenika. Svećenici su se tome opirali i onda je k ge¬ 
neralnom vikaru preč. Paviću pošla posebna delegacija »uglednih građana« iz 
Šibenika, da bi dopustio četvorici svećenika prisustvovanje spomenutoj skup¬ 
štini. On im je odgovorio, da je biskup ta pitanja rezervirao sebi. Na zamo¬ 
lbu te delegacije pisao mi je preč. Pavić o posredovanju građana, da se sve¬ 
ćenicima- dozvoli polazak u Zagreb. 

Odmah sam odgovorio da im zabranjujem poći na skupštinu u Zagreb. Moje pre¬ 
poručeno pismo stiglo je u Šibenik u ponedjeljak, ali je preč. Paviću uručeno 
tek u četvrtak. U međuvremenu je UDB-a prisilila 4 svećenika da su preko vo¬ 
lje pošli u Zagreb, a UDB-aši su ih putem pratili od Šibenika do Zagreba, pa 
čak i do same sobe, u kojoj se održala osnivačka skupština. 

Jedan od tih svećenika došao je k meni u Nadb. dvor i opravdavao se da su 
morali na silu poći. Po ovom istom svećeniku poslao sam gen. vikaru Paviću od¬ 
luku, da se sva četvorica suspendiraju od mise za 3 dana, što su bez dozvole 
Ordinarija pošli na skupštinu svećeničkog staleškog udruženja. Sva četvorica 
su kaznu odmah izvršila. 

22. - Boravak u Zagrebu bio nam je sve teži. Prva dva mjeseca mi prognanici 
jeli smo zajedno s biskupom mons. Salis Seewisom te biskupskim tajnikom. Sa 
stola su najprije udaljili preč. Radića, a uskoro s mons. Čelikom i sa mnom 
više nije jeo mons. Salis Seewis. Kasnije se udaljio i tajnik Pišonić, tako 
da smo ostali mi dvojica sami. Bilo je na dvoru prigodnih gozba, ali nas se 
nije pozivalo, pa nam je bilo očito da smo tu nepoželjni. 

Obratio sam se UDB-i s pitanjem, da li se smijem povratiti u Šibenik, ali 
nisam dobio nikakva odgovora. Napokon odlučih da se 30. I. 1954. povratim vla¬ 
kom u Šibenik. 

0 svemu, što se tom prigodom događalo govori moje priloženo pismo o dru¬ 
gom izgonu iz šibenske biskupije (dok/54 - br. 23). 0 mojim poduzetim koraci¬ 
ma tom prigodom govori moja brzojavka preuzv. dr. Ujčiću i njegov odgovor na 
istu (dok 54 - br. 30). Prema njegovom savjetu potužio sam se na Izvršno Vi¬ 
jeće Sabora NR Hrvatske (dok 54 - br. 31), a mons. Ujčić mi je konačno javio, 
da se mogu povratiti u Šibenik i s mojim povratkom je završeno ovo drugo moje 
izgnanstvo iz dijeceze (dok 54 - br. 32). 

23. -0 mojem konačnom povratku u dijecezu izvijestio sam i kardinala Ste- 
pinca, a ujedno mu i javio o pokušajima nekih biskupa da osiguraju socijalno 
svoje svećenike. On mi je na to odgovorio: »Hvala Bogu, da ste na svom mje¬ 
stu. Bog je očito nagradio Vašu odlučnost, koja je od goleme važnosti u ovim 
sudbonosnim časovima, i ja Vam od srca čestitam na junačkom držanju.« 

0 osiguranju svećenika mi je pisao: »Ja sam smjesta (još prije nego sam do¬ 
bio Vaše pismo) zabacio ono osiguranje. To je CMD samo u drugoj formi, i vi 
se najodlučnije oprite toj ponudi. Ako nas Bog ne osigura, zar će nas komuni¬ 
sti? Budite i dalje, kao što ste bili do sada i Bog Vas ne će zapustiti!« 

(nastavlja se) 

c ’Mfa - ’ " 

Nastavljamo objavljivati izabrana poglavlja 
dnevnika vlč. Josipa Vranekovića, u kojemu 
je opisao život i stradanja blaženoga Alojzija 
Stepinca na izdržavanju kazne u Krašiću. 

Blaženik je u potpunoj tajnosti na novu postaju 
križnoga puta u Krašić prebačen 5. prosinca 1951. 
Bilo je to premještanje iz jednoga zatvora u drugi. 
No, on je i tu bio onemogućen u vršenju biskupske 
službe, ponižavan i progonjen. O tom progonu on 
je napisao mnoga svjedočanstva. Jedno od njih 
zabilježio je u pismu koje je kao sužanj uputio 
mons. Josipu Pavlišiću, pomoćnom biskupu 
Riječko-senjske nadbiskupije. 


Krašić, 23.VII.1954. 


Preuzvišeni gospodine! 

Primio sam Vaše cijenjeno pismo. Hvala na če¬ 
stitci k imendanu. Hvala na sličicama, koje mi dobro 
dolaze. Posebno zahvalite i mami Margareti na ku¬ 
vertama, koje mi je poslala. 

Ja sam, kao što znate, napose pak od 21. prošlog 
mjeseca temeljito opkoljen stražama, pa nam sve do¬ 
bro dođe kad nikuda ne mogu, da si nabavim. Do¬ 
nio mi je doduše i tajnik, ali nisu praktične za mene u 
ovim prilikama 

Poznato mi je, kako Vas svaki čas pritištu, sad s 
ovim sad s onim. Ostati čvrsti i ne dati se poplašiti! 
Živci dakako trpe, ali sve ima svoj kraj. Čvrsto vjeru¬ 
jem, da će doći dani olakšanja i slobode Crkvi Bož¬ 
joj- 

U pitanju CMD napose biti nepopustljiv! To je 
čista izraslina pakla, da se razbije Crkve Božja. Zato 
sam već rekao nekim biskupima, ako bi došao poku¬ 
šaj osnutka tobožnje »nacionalne Crkve«, onda bez 
milosrđa gladio excommunicationis x odsjeći trulež sa 

1 Mačem isključenja iz Crkve. 


zdravog stabla Crkve i proglasiti to svemu puku 
po svim crkvama, navevši razlog. 

Tako je učinio moj predšasnik 1919. sa staroka- 
tolicima. I što je ostalo od njih? Ništa ili jedva išta. 
Ni onda nije vlast bila puno sklonija Crkvi. A da¬ 
nas će puk slijediti glas zakonite Crkve Kristove, a 
ne izdajnike. U to sam duboko uvjeren, promatra¬ 
jući naš priprosti puk. 

Usque ad tempus sustinebit patiens, postea 
redditio jucunditatis. 2 Ponovo dakle dovikujem: 
ostati čvrsti i nepokolebivi, udarili s porezima ili 
zatvorima ili ubijstvima ili tučnjavama! Sve će pro¬ 
ći, a Bog naš ostaje! 

Bratski pozdravlja u Kristu 
t Alojzije kard. Stepinac 
nadbiskup zagrebački 3 

+ Alojzije kard. Stepinac 
nadbiskup zagrebački 

2 »Strpljiv čovjek podnosi do u pravi čas, a na kraju uživa radost!«, usp. Sir 
1,23. 

3 AP, sv. XII, str. 258. 


u. ožujka 1954. 

Čim je matura svršila, 
odmah, istoga dana u kasarnu u 
Karlovac. Navratim se još kući, 
da uzmem nešto rublja. U licu 
sam oslabio, ali u tijelu sam bio 
jak i ništa - sposoban. Iz Karlovca 


krenemo na Rijeku. Vrućina 
palila, da smo jedva izdržali. 
Na Rijeci odsjedosmo u hotelu. 
Ali u Karlovcu nas već obukli u 
vojničko odijelo i dali nam puške. 
Nemaš pojma tu još ni o čemu. 
U hotelu smo spavali do 9 sati 


ujutro. To ti je bila vojska! Ali 
što! Sve đaci - fakini... još ništa ne 
znaju o novom životu, pa se ni ne 
boje. 

U 9 sati se gospoda lijepo di¬ 
gnu, ali sada si zaželjeli malo vidje¬ 
ti grad. Ja sa dvojicom odšećem, 

dođemo na obalu, a sve u unifor¬ 
mi. Bome se mi svukli i udari ku¬ 
pati se. Sve je to vidio zapovjednik 
škole. Zapamti nas i najavi kod 
kasarnske straže. Uli sati svrši¬ 
mo kupanje. Pođemo prema ho¬ 
telu. Ali kako? - Uzmemo si po¬ 
služitelja, koji nam nosio kofere 
po gradu. Iz hotela idemo prema 
školi, ali eto dežurnoga - i vodi 
nas ravno na raport. Mi se samo 
nasmijemo. Ta što nam još može! 
Stojimo pred oberstom. Grdi nas 
na njemačkom jeziku i slijedi ka¬ 
zna: 7 dana kasarnskog zatvora. 
A što će mi i to! Nikakva kazna! 
Nasmijemo se. I to smo podni¬ 
jeli. Svejedno nam je bilo: zatvor 
ili ne-zatvor, jer jednako ćemo na 
frontu. Neki bi si i zaželio zatvor, 
samo da ne pođe na ratište. 

Jednom nas je nekoliko išlo 
po gradu. Sretnemo tu nekog 
starijeg gefreitera. Šta ćemo i 
toga pozdravljati, mislimo si? 
Ali on pred nas, vrati nas, i mi 
smo ga morali pozdraviti. Pra¬ 
vo ti bilo - mislim si ja - kad ne 
znaš reda, da pozdraviš gefreite¬ 
ra Ferenze-Joške!« 

12. ožujka 1954. 

Kod večere. Sestra u Zagrebu 
sve lijepo obavila. [...]' je odgo¬ 
vorio. 

- Hvala Bogu, da sam na vri¬ 
jeme mogao očitovati svoje mi¬ 
šljenje o socijalnom osiguranju. 
Sve će biti dobro, kako mi jav¬ 
ljaju. Sutra ću vam dati jedno i 
drugo pismo. Sad ću biti malo 
mirniji. 

Javim Eminenciji, da je pre- 
uzv. Banić konačno stigao na 
svoje mjesto u Šibenik. Kad je 
pred mjesec dana krenuo iz Za¬ 
greba, u Drnišu ga vlast zausta¬ 
vila i ne daje mu naprijed. Do 
sada se zadržao u Splitu. 

- Znači, da ih nešto žulja - 
veli E. - inače ga ne bi pustili, 


Ispod precrtavanja tintom prepoznaje se upisa¬ 
no prezime Bakšić. 


pogotovo, kad mi kažete, da će i 
dr. Čelik brzo na svoje mjesto u 
Banju Luku. 

13. ožujka 1954. 

Javlja mi [...] 2 i Lončar, da ih 
ima, koji su zagrijani za soci¬ 
jalno osiguranje. Tu je i L. Ra- 
dičević. Argumentiraju isti, da 
su penzije Mif-a nedostatne, a 
osim toga osigurani svećeni¬ 
ci neće plaćati porez od usluga. 
Na to mu Lončar lijepo odgo¬ 
vorio, da nama penzija gotovo 
ni ne treba. Neka svaki župnik 
do smrti ostane na svom mjestu. 
Kad postane nemoćan, pošalje¬ 
mo mu mladog upravitelja i za¬ 
jedno budu tamo. 

- To i ja zastupam - nastavlja 
Eminencija. - Samo treba ima¬ 
ti ljubavi i biti Božji čovjek, pa 
će ići. 

A onda, nastavlja Lončar, sad 
će i onako biti porez po katastru, 
pa i taj drugi argumenat otpada. 
Više nisam htio o tome govoriti, 
a i inače sam dosta rezerviran na 
konzistoru, jer UDB-a sve do¬ 
zna o čemu raspravljamo. Jučer 
je baš Lach i Radičević pregova¬ 
rao s predstavnicima Doz-a. Ali 
uvjeti su i materijalni i moralni 
takovi, da će stvar svečano pro¬ 
pasti. 

- Promislite - veli mi Emi¬ 
nencija - oni traže, da mogu 
umiroviti svećenika, kad oni 
žele. Osigurate se, i Vi ste u 
klopki. Ne budete li plesali 
kako oni hoće, umirove Vas. Po 
zakonu sada ne možete aktiv¬ 
no vršiti službu. Kuda to vodi? 
Umirovili bi brzo agilne mla¬ 
de svećenike. A onda bi išli da¬ 
lje. Ako se netko ogriješio o za¬ 
kon ili bude kažnjen - uzmu mu 
penziju. Na kraju na čemu ste? 
Ništa ne biste imali od te jadne 
njihove penzije nego to, da su 
vas zarobili. Osim toga Vi ćete 

2 Ispod precrtavanja tintom prepoznaje se upisa¬ 
no prezime Bakšić. 


svaki mjesec uplaćivati, a dobiti 
ništa! Ja sam odmah uočio, da tu 
mnogo toga nije u redu. Osim 
toga, kad bi im to uspjelo, a na¬ 
dam se da nikako neće, jer su 
oba biskupa protiv toga, oni bi 
imali krasnu legitimaciju pred 
vanjskim svijetom. Rekli bi: £ Šta 
rogoborite protiv nas! Pa uredi¬ 
li smo pitanje Crkve u zemlji!’ 

Makar, uvjeren sam, stvar 
neće uspjeti, ali su veliku po¬ 
grešku načinili, što su u Službe¬ 
nom vjesniku dali onu obavijest. 
Svećenstvo već danas znade u 
Zagrebu, i dalje će se brzo pro¬ 
širiti što ja o tome mislim. Ali 
ovi će nesretnici citirati Službe¬ 
ni vjesnik, rastrubiti to po stra¬ 
nom svijetu. Tu su im i meto- 
disti, koji će rado preuzeti tu 
ulogu. Slično sam se obratio i 
na Rusana u Remete, da saop¬ 
ći kleru u nadbiskupiji, da bježi 
od UDB-e kao od vatre. I pro¬ 
nio se taj glas, te sam već za tri 
dana dobio pismo od Vinka Ko- 
meričkoga iz Desinića, koji mi 
javlja: £ Mi smo čuli i razumje¬ 
li.’ A Vi sami i sestre molite, da 
i ova bura prođe. I kod djece još 
više proširite živu krunicu. Naša 
je nada u Bogu i Presvetoj Majci 
Božjoj. 

14. ožujka 1954. 

Rano ujutro u 6 sati dođe k 
meni u sobu sav izmoren i reče: 

- Cijelu noć nisam spavao - ni 
oka stisnuo. Biskup Banić mi piše 
opširno pismo na 4 stranice - sitno 
štampano. Javlja mi bolne stvari... 
Ne znam više, kome da vjerujem. 
Protestira protiv one obavijes¬ 
ti u Si. vjesniku. Vidim iz njego¬ 
va pisma, da imademo više kon- 
kubinaraca, negoli sam mislio... A 
zašto me nikada nisu o tome izvi¬ 
jestili! (soc. osig.), pa bih prije re¬ 
kao svoje mišljenje, i ne bi do toga 
došlo... Čemu unositi među sve¬ 
ćenike zabunu? Znam, da će stvar 
propasti, ali samo obavijest dosta 

je ovima, da pokažu: evo, sveće¬ 
nici traže osiguranje, država im 
ga omogućuje i si. 

O podne očekujemo i liječ¬ 
nika. Već je prošlo 12.20, pa će 
Eminencija: 

- Opet ih nema. Što ćemo ih 
čekati. Počnimo sa objedom. 

Silno je ovaj čas potresan. U 
to stignu: dr. Bogičević, dr. Po- 
pović, tajnik, Stella. 

Po Tajniku javlja Eminencija 
Salisu, da potpuno prekine sva¬ 
ko ugovaranje o soc. osigura¬ 
nju. Sa svećenicima koji nisu na 
svom mjestu, neka postupi pre¬ 
ma kanonima: opomena - sus¬ 
penzija! 

*** 

Navečer je Eminencija vrlo 
raspoložen. Upravo se čudim 
tome poslije svega što je bilo 
ovih dana. Dobio je nekoliko 
vedrih i utješnih obavijesti: 

- Rusan mi javlja, da je gro 
klera na mojoj liniji... Njegov je 
dekanat čvrst. O. ... 3 javlja, kako 
ga je Radičević pozvao, da bi 
podupro akciju za soc. osigura¬ 
vanje. ... 4 mu je odgovorio, da su 
oni [...]. već osigurani. ‘Kako? - 
Gdje?’ - ‘Mi imademo titulus 
paupertatis . 5 Naše je osiguranje 
pouzdanje u Providnost dobrog 
nebeskog Oca.’ 

Eminencija se na to neobič¬ 
no nasmijao. Jedan mu sveće¬ 
nik još javlja neku vijest - silno 
značajnu - ali strogo povjerljivu 
za sada, pa mi je ne kaže, nego 
samo veli: 

- Čudit će se svijet, kad ovo 
dozna. A i za tolike druge stva¬ 
ri živi su svjedoci. Kako da se 
ne radujem, kad čujem utješne 
ove stvari... Kako mi je dobri 
Bog jučer pripustio onu bol, da 
vidim, da je korizma i da malo 
bolje osjetim križ, a opet kako 

3 Precrtano ime ovoga redovnika. 

4 Ispod precrtavanja čitljiva je riječ Provincijal; po 
svemu sudeći riječ je o o. Nikoli Skupnjaku, provinci¬ 
jalu Franjevačke provincije sv. C'irila i Metoda. 

5 Zavjet siromaštva. 


je brzo pomilovao... Hvala mu 
budi i slava! 

*** 

- Ne znam još točno, ali pri¬ 
bližno znam kako je ta stvar 
(soc. osig.) tekla. Pregovara Ra¬ 
dičević. Na konzistoru je čak 
spomenuo, da bi trebalo ući u 
CMD. Čudno je, da se barem 
malo nisu sa strane interesirali, 
koji su uvjeti osiguranja, nego 
odmah pristupili pregovara¬ 
nju. [...] je našao neki govor Sv. 
Oca, gdje se spominje, da se kler 
mora na zgodan način u različi¬ 
tim prilikama socijalno osigura¬ 
ti. Da - velim ja - ali tako, da ne 
izdaješ Božju stvar, a sebe daješ 
zarobiti! Isti oni, koji inače pra¬ 
ve slične poteze, i sada tu imaju 
posla. Salis je protiv toga. Ispri¬ 
čava se, da ništa nije zlo mislio 
kod svega toga. No, ja to sma¬ 
tram jednakom opasnosti kao i 
CMD. Koga ovi samo malo za¬ 
hvate - pruži im prst - gotov je, 
i nikad više nije od njih potpuno 
miran. Bogu hvala, stvar je pro¬ 
pala! Oni će ponovno bjesni- 
ti radi toga, ali su već više puta 
pobjesnili, pa se onda opet sti¬ 
šalo. I tu je progovorila Bogo¬ 
rodica. Koliko je već toga učini¬ 
la u ovoj godini! Tito se jednom 
nasmijao, rekavši: ‘Neka Mari¬ 
ja!’ - ‘Čekaj ti, znat ćeš ti, tko 
je ta Marija!’ Molite se samo - 
neprestano molite. Tko zna, što 
nam još ove godine sprema Bo¬ 
gorodica! 

15. ožujka 1954. 

Kišovito je vrijeme. Već 15 
dana nije Eminencija šetao, a 
osjeća potrebu kretanja, ali se 
mora zadovoljiti šetnjom pred 
kućom. 

16. ožujka 1954. 

Žalosti ga, što neki svećenici 
ne shvaćaju i ne mare za žalosno 
stanje kod mnogih palih duša, 
nego i sami padaju. 


- Boli me, da znadem toliko 
konkubinaraca. Ima toga i kod 
drugih naroda, ali to nije apo¬ 
logija za naše nesretnike. Znam, 
da je čovjek slab, ali s time tre¬ 
ba računati. Toliko imade svaki 
utješnih sredstava, da se odhr- 
va. Svakako ludo govori i vara 
se, tko kaže, da je to nemoguće. 
Znadem toliko vrijednih sveće¬ 
ničkih duša i danas i u prošlo¬ 
sti: Čebušnik, moj stric Matija, 
Lang i dr. Znam, da sam grješ- 
nik, ali Bog mi je svjedok, da ni¬ 
kada nisam dirnuo žensku oso¬ 
bu! 

* * * 

- Bojim se za naše najmlađe, 
koji sada završavaju. Pred ređe- 
nje ću im uputiti poslanicu. Po¬ 
zvat ću ih, neka dobro promi¬ 
sle, kuda idu. Bolje je, da ovaj ili 
onaj na vrijeme istupi, da ostane 
čestit laik, nego da kao svećenik 
pravi škandale! 

17. ožujka 1954. 

»Vjesnik u srijedu« dono¬ 
si osvrt na pisanje »Komsomo- 
lske Pravde« - glavnog organa 
sovjetske komunističke omla¬ 
dine. Isti list na prvoj stranici 
donosi veliki naslov: »Madona 
šeće Rusijom«. Ima tu: »tobo¬ 
žnja ukazanja Madone«, i to na 
više mjesta. Začudno je, da u to 
vjeruju 1 time se zanose ne samo 
stariji, nego i omladina, pa i ona 
okupljena u Komsomolu. Ovi 
naši se zgražaju nad tolikim ne¬ 
uspjehom boljševičkih metoda, 
da nakon 37 g. još nešto ovako- 
va može biti među sovjetskom 
omladinom. Eminencija gleda u 
toj pojavi nešto značajnoga: 

- Nije to malena stvar. Znači 
da ono što je do sada bilo pri¬ 
kriveno - izbija vani - pojavlju¬ 
je se. Sv. Otac bio je quasi na¬ 
dahnut, kad je posebno Rusiju, 
i to u ovim našim danima, po¬ 
svetio bezgrješnom Srcu Mariji¬ 
nu. Boli to ove naše, znam, ali 

ne znaju oni što je Crkva, što je 
Bogorodica! ‘Neka Marija’ - re¬ 
kao je Tito! Ali ta ‘neka Marija’ 
sve više progovara... Rusija će se 
obratiti - Sinuti će svijetu bolji 
dani! 

* * * 

- Sve vise mi se čini, da će 
Bog dragi, na jedan izvanredan 
način skršiti ovo zlo u svijetu. Ne¬ 
što se mora dogoditi, i to nenada¬ 
no. Bog će pokazati, da je On tu, 
i da nije zapustio svoje stvorenje. 
Nećeš ti, Amerika, ili ovaj ili onaj 
čovjek, izvesti velike ove stvari, 
nego Gospodin tvoj, ut non glori- 
etur in conspectu eius omnis caro! 

18. ožujka 1954. 

- Salis me umiruje, da će stvar 
(soc. osig.) svečano propasti, kako 
se i ja nadam. Ali - oprez je po¬ 
treban. Ovi ne popuštaju. Tjera¬ 
ju naprijed. Morat će opet sestre 
u Zagreb, i to dvije. Što mislite, 
kada bi im zgodno bilo, da idu? 

Velim: - Odmah! 

- Moram više listova na različi¬ 
te strane napisati. 

Onda će sutra na Josipovo po¬ 
slije podne krenuti. Blagdan je. 
Kroz mjesto će proći, kao da idu 
u Brezarić, a stvarno, pješke bi 
krenule na Lazinu (stanica). Na to 
će Eminencija: 

- Ne znam hoću li moći svršiti 
do sutra pisma. Neka moram sa¬ 
staviti na latinskom, a to ipak ide 
nešto polakše. No, potrudit ću se, 
da svakako svršim. Dulje mi nije 


za čekati. Recite sestrama neka 
mole. I vi molite. Ovo je do sada 
najvažnije, što sam pisao iz Kraši- 
ća. Molite samo, da sretno prođe 
naprijed. 

19. ožujka 1954. 

Predstojnica i Salezija idu u 
Zagreb. Tri su pisma za Vatikan. 
Idu preko Keilbacha. 

- Uzdam se u Boga, da će sret¬ 
no proći. Učinio sam sve, što sam 
mogao. I ... 6 mi je već prije pi¬ 
sao, da nisam u ovim okolnosti¬ 
ma ništa više mogao učiniti. To 
me malo smiruje. E, onda sklopiti 
sada ruke k Bogu! - Što mi drugo 
preostaje! 

20. ožujka 1954. 

Sestre sretno prošle (Vidi 19. 
III. 54). 

* * * 

Vrijeme je kišovito. Hladno 
- blatno. Eminencija šeće pred 
kućom i čita. Ovaj čas čita život 
Staljina od nekog Amerikanca. 
Fischera. 

- Silno je poučna i korisna ova 
knjiga. Mora da je autor vrlo in¬ 
teligentan čovjek. Osam je godi¬ 
na živio u Rusiji i dobro pozna¬ 
je komunizam. Iz svega vidim, da 
se Staljin najbolje okarakterizirao, 
kad je rekao za sebe: čovjek ka¬ 
mena srca. Nesmiljeno smica gla¬ 
ve okolini. Još je preostao jedino 
Molotov od stare garde. Tko zna, 


6 Ispod precrtane riječi čitljivo je prezime Bakšić. 


gdje i kako će i on svršiti. Staljin 
je bio silno lukav. Znao je držati 
sve konce državne uprave u svo¬ 
jim rukama. Bio je nesmiljen. 

21. ožujka 1954. 

Straže su pojačali. 

23. ožujka 1954. 

Išao sam danas u Jasku. Baš da¬ 
nas CMD jaskanskog kotara ima 
sastanak. Livajušić kaže Kadle- 
cu, da će danas na sastanku biti 
i Komerički. Za sada ne doduše 
kao član CMD-a. Eminenciji je 
to bolno, jer ga je prije tri mjese¬ 
ca izričito molio, neka ne nasjed- 
ne nesretnom Samboleku! Emi¬ 
nencija: 

- Najbolje je, neka Livajušić 
ide u svoju Bosnu. I ostali iz dru¬ 
gih biskupija, koji se ovdje slabo 
ponijeli, neka idu. Bolje je, da su 
župe prazne, neka ih anđeli ad¬ 
ministriraju, nego da se događaju 
škandali. 

24. ožujka 1954. 

Danas smo nakon 24 dana 
izišli na šetnju. Ugodno se osjeća. 
Kažem mu, da se 29. o. mj. sastaje 
plenum CK KPJ u Beogradu. Re¬ 
ferat ima Ranković. Tretirat će po 
svoj prilici Đilasov slučaj. 

- Mora da im je teško, kad se 
tako brzo ponovno sastaju. Ni¬ 
sam im kriv. Boga preziru, hoće 
biti mudriji od Stvoritelja, na mi¬ 
šljenje ljudi se ne obaziru, pa neka 
osjete, kamo to vodi. 

* Obiteljsko društvo »Sv. Nikola Tavelić«, pri župi Marija Zvijezda 
Mora u San Pedru, dalo je izvesti lik bi. Alojzija Stepinca na zastavu 
za svoju crkvu; zastava je blagoslovljena 9. studenoga 2014. 


STEPINCEVO SLAVLJE 


U SAN PEDRU 


Brojni hrvatski vjernici, od kojih mnogi u narodnim 
nošnjama, radosno i ponosno okupili su se 9. stude¬ 
noga 2014. na svečano misno slavlje u crkvi Marije, 
Zvijezde Mora (Mary Star of the Sea) u San Pedru. 
Misu je predvodio mons. Oscar Azarcon Soliš, po¬ 
moćni biskup Los Angelesa, u zajedništvu s deset 
svećenika. Mons. Soliš je tijekom slavlja posvetio 
kip bi. Alojzija Stepinca za bočni oltar u ovoj crkvi 
te zastavu posvećenu bi. Stepincu. Kip od kararskog 
mramora izradio je kipar Massimo Galleni iz Pietra- 
santa u Italiji, zastavu su po narudžbi hrvatskih vjer¬ 
nika iz San Pedra u svojoj umjetničkoj radionici izra¬ 
dile sestre Družbe kćeri Božje ljubavi u Zagrebu. U 
prikupljanju sredstava za kip, kapelicu i zastavu bi. 
Alojzija Stepinca sudjelovala je sva hrvatska zajedni¬ 
ca u San Pedru pod vodstvom Hrvatskoga katoličko¬ 
ga obiteljskog društva »Sv. Nikola Tavelić« pri župi 
»Marija Zvijezda Mora« u San Pedru. 

Mons. Batelja, postulator postupka za proglaše¬ 
nje svetim bi. Alojzija Stepinca, u poruci za ovu pri¬ 
godu, istaknuo je da mi danas »ne bismo bili dostoj¬ 
ni tako dragog sveca i predvodnika duša, kakav je bio 
Alojzije Stepinac, kad bismo za prolazne i propadlji- 
ve stvari, iznevjerili ideal kršćanske vjere koji je po 
krštenju zasjao u našem životu i koji je bi. Alojzije 
živio do mučeničke smrti«. 

















Prvopričesnici u Krašiću s bk Alojzijem Stcpincem i župnikom Josipom Vranckovićcm 2L lipnja 1953* 
godine; u prvom redu: Ankica Penić, Josip Zupanko, Josip Burja, Drago Brcbrić, Tereza Matko; drugi red: 
Marica Prstac, Ljubica Kovačić, Kata Krnežić, Štefica Penić Sirak, Marija Putanec, Štefica Krnežić, Barica 
Krvarić, Barica Matko, Barica Penić Grgaš, Dragica Ban, Ana Ćuk, Barica Krnežić, Štefiea Penić, Pavica Pe¬ 
nić, Anđela Penić, Nada Ćuk; u trećem redu: Stjepan Škrlac, Ivan Štaj cer, Drago Šimatić, Ivan Penić Grgaš, 
Mika Jurinić, Janko Penić Sirak, Josip Županac (Pile), Stjepan Burja, Stjepan Penić Sirak (misionar), Nikola 
Penić, Stjepan Mikuš, Josip Burja. (Zahvaljujemo gosp. Josipu Burji iz Brezarića koji je sačuvao ovu uspo¬ 
menu i nama ju proslijedio.) 








